
Vyskupas K. Paltarokas. 

Atspausdinta iš „Tiesos Kelio“. 


„Šviesos“ spaustuvė Jakšto gatvė Nr. 2. 


Šeimyna, mokykla ir Bažnyčia. 


Dažnai dejuojama, jaunuomenė tvirkstanti. Klausiama, kas 
daryti, kad jaunoji karta neišdyktų? Pirmiausia turi veikti šei- 
myna, įkvėpti vaikams tikėjimo ir dorovės dėsnius, saugoti juos 
nuo sielos ir kūno pavojų, kad augtų dorais katalikais, sveikais 
piliečiais. Tiktai šeimyna privalo būti prirengta prie šitokio vai- 
kų auklėjimo. Dažniausiai esti „kokie tėvai, tokie vaikai“. 

Tėvų namai dažnai labai daug daro vaikams auklėti, ypač 
tų, kurie supranta savo pareigas. Bet gimdytojų dauguma vi- 
sai neatsako tiems reikalavimams, bent ne visoje jų samplatoje, 
kiek tai reikalinga tiksliam vaikų auklėjimui. Daugelis gimdy- 
tojų neturi supratimo tos didelės atsakomybės ir sunkių prie- 
dermių, kurias sau pasiėmė, duodami kūdikiui gyvybę!). 

Seimyna yra narvelis, iš kurio plėtojasi vaiko netiktai kū- 
no, bet ir dvasios gyvenimas. Bet auklėjimo jėgos glūdi-ne 
vien šeimynoje; greta jos veikia mokykla ir Bažnyčia, ypač kuo- 
met ateina vaikų antras gyvenimo tarpas, nuo septintų lig ke- 
turiolikos metų, kada vaikai privalo ne tik auklėtis, bet ir mo- 
kytis ir atlikinėti svarbesniąsias krikščionies priedermes, 

Seimyna, mokykla ir Bažnyčia labai daug reiškia vaikų auk- 
lėjime. Vaikas, šeimynos dalis, gimdytojams kaltas gyvybę; todel 
jie turi pasirūpinti, kad vaikas būtų prirengtas gyvenimui. 
Be mokyklos šiandien išimtinai teapsieiname: kai del dvasios, 
ar kūno trūkumų neleidžia vaiko mokyklon, ar kai patys gim- 
dytojai pasiima mokyti namie. Bet šiandien. yra mokyklų akliems, 
kurtiems, nebyliams, net silpnapročiams vaikams... 

Mokykla sunkiu savo darbu turi papildyti namų auklėjimo 
trūkumus; be to turi suteikti reikalingų gyvenimui žinių, kad vaikas 
galėtų vėliau stoti kovon už būvį. Mokyklai gimdytojai paveda 
savo priedermių dalį, kurių patys negali atlikti; del to mokytojai 
ir tėvai turi sutartinai veikti; kitaip vieni antriems apsunkins dar- 
bą, vaikų auklėjimą. Bet bendras darbas negalimas, kol moky- 
tojai nepalaiko santykių su šeimyna ir kol šeimyna nepasitiki 
mokytoju. 

Seniau mūsų sodietis į mokyklą žiūrėjo su didžiausiu ne- 
pasitikėjimu, nes mokykla buvo svetima; mokytojus laikė valdi- 
ninkais, rusų šnipais; tą nepasitikėjimą palaikė net Bažnyčios at- 
stovai, gindami tikybos ir tautos reikalus. Dabar turime savo mo- 
kyklą, savus mokytojus. Bet ir šiandien sodiečiai dar nenusikratė 
senos pažiūros, nes mokytojuose neretai pastebi svetimą sauraugą. 

Ir geros mokyklos sodiečiai nelabai nori palaikyti: neno- 
trėtų duoti mokyklai šviesos, kuro, sargo.., nes tai esanti valdžios 


„„/) Knyga o rebenkie. Kollektivnyj trud specialistov po voprosam vospi- 
tanija dietej i uchoda za nimi. Čast II, 1912 Moskva, 443 ir t. P. 

įstaiga; norėtų neduoti mokytojams pastočių, nes jis gaunąs algą. 
Tuos ir tolygius nesusipratimus turėtų atitaisyti Bažnyčia, veik- 
dama kaip gimdytojus, taip ir mokytojus. Siandien reikia mo- 
kyklai grąžinti žmonių pasitikėjimą, palaikyti ankštus ryšius bent 
su ta, kuri nėra nutolusi nuo krikščionybės dvasios. 

Šią valandą verda kova del tikybinės mokyklos. Kunigai 
turi veikti toje pakraipoje, kad pasikalbėjimu, atatinkamomis kny- 
gomis mokytojų tarpe išblaškytų klaidingas pažiūras į katalikų 
tikėjimą, dorovės reikalavimus... Jei kartais atsitiktų vaikų tiky- 
bos pašiepimas, reiktų griežtai pasipriešinti; pasikartojus, turi net 
kreiptis į mokyklų vyriausybę. 

Šitame reikale turėtų jungtis kunigas ir gimdytojai. Gany- 
tojas daug dėmesio turėtų pašvęsti tėvų komitetams; jų nariai 
turi teisės lankyti ne tik mokyklą pamokų metu, bet ir siūlyti 
kandidatus mokytojų vietai, nors mokytojus skiria, kelia ir at- 
leidžia Švietimo Ministeris. Spauda yra paskutinė priemonė ne- 
jautrioms sąžinėms pajudinti. 

Negera, kuomet Bažnyčia ir šeimyna negali pasitikėti mo- 
kytojais. Tas nepasitikėjimas kartais pereina net į neprietelystę. 
Tokiais atvejais kenčia nieku nekaltas vaikas. Auklėjimas gali 
duoti teigiamų vaisių tik tuokart, kada mokykla ir šeimyna nuo- 
lat gerai tarp savęs gyvena. Bet bendras darbas negalimas ten, 
kur mokytojas vengia santykių su šeimyna ir šeimyna nepalanki 
mokytojui. 

Aišku, kad šeimyna ir mokykla turi palaikyti viena kitą. 
Bet ką privalo daryti šeimyna, kad palaikytų mokyklos darbą? 
Prieš atiduodant į mokyklą turi negąsdinti vaikų mokykla, kaip ko- 
kiu kalėjimu, neatvaizduoti mokytojo, kaip kokio nevidono, ku- 
riam rėksmas, pešimas, net mušimas.. esąs paprastas dalykas. 

Tėvai nekreipia dėmesio, kai jie vaikams pirmiausia sako 
netiesą, kai iš pat pradžios apsunkina mokytojo darbą. Reikia 
vaikams įkvėpti mintį, kad šie iauktų tos dienos, kada galės įstoti 
mokyklon, kad jie didžiuotųsi tuo žygiu... Net patys gimdytojai 
turėtų džiaugtis, jog šit jų vaikai bus mokiniais, įeis į naują 
vaikų pasaulį. 

Kol vaikas įstoja mokyklon, praeina keletas metų, svarbių 
vaiko gyvenime. Per tą laikotarpį pasireiškia vaiko ydos, kurios 
trukdo vaiko dvasios, kartais net ir kūno besiplėtojimą.. Moky- 
tojui reikalinga visa tai žinoti, kad galėtų su savo mokiniais 
individualiai elgtis, kad nešukuotų visų vienomis šukomis. Toks 
„mokytojams pranešimas apie vaikų ydas yra gimdytojų priedermė. 
Visa tai turėtų kunigai išaiškinti gimdytojams. 

Tarp gimdytojų ir mokytojų dažnai randasi nesusipratimų. 
GGimdytojams nereikėtų gvildenti šitų klausimų prie vaikų, bent 
reikėtų saugotis mokytoją žeminančių kalbų. Girdint visa tai, 
vaikai dvejos, ar tėvams tikėti, ar mokytojui, ar pagaliau niekam 
netikėti. Oimdytojai, pavedę vaikus mokyklai, pasilikdami sau 
teisę prižiūrėti, turi skaitytis su mokyklos autoritetu. 

Bet, jei kartais matytų toliau nebegalį kęsti, tai pirmiausia 
reikėtų pasikalbėti asmeniškai su pačiu mokytoju. Asmeniškas 
išsikalbėjimas akyse yra tinkamiausias būdas susitaikinti. Pasi- 
aiškinimas akis akin, net neteisingi priekaištai netaip įžeidžia 
išmintingą mokytoją, kaip kalbos už akių, paleistos žinios spau- 
doje, ar perankstyvas skundas valdžiai. Savaime suprantama, 
kad mokytojas, nors turi silpnybių ir keistumų, vaikų akyse pri- 
valo pasilikti nesuterštas. 

Tėvai ir mokytojai turėtų asmeniškai pasižinti. Visokiais 
būdais rūpinamasi šitas tikslas pasiekti. Kaikur buvo daromos 
vadinamosios „mokyklos šventės“ su prakalbomis, paskaitomis, 
deklamacijomis, dainomis, teatrais, gimnastikomis.. Bet šitokie 
bandymai nepasiekė savo tikslo: susirinkdavo daug žmonių, 
drauge būdavo vaikai, tėvai neturėdavo galimybės plačiau su 
mokytoju pasikalbėti, arčiau susipažinti !). 

Mėginta mokyklon įvesti „tėvų savaitės“. Buvo skiriamos 
savaitės, kuriomis tėvai galėjo būti per pamokas, susipažinti su 
mokslo dalykais ir mokymo būdu. Per pertraukas susiartindavo 
su mokytoju, gaudavo progos pasikalbėti apie savo vaikus... 
Bet ir „tėvų savaitės“ neprigijo, nes trukdė ir ardė mokymo 
tvarką ir nedaug teigiamo teduodavo gimdytojams. 

Dabar daugiausia paplitę vadinamieji „tėvų vakarai“. Tai 
susirinkimai, kuriuose gimdytojai, mokytojas, kunigas ir visi vai- 
kų draugai bendrai tariasi svarbiais mokyklos reikalais. Tiems 
vakarams rengti rasi reikėtų sudaryti komisija iš mokytojo, ku- 
nigo ir tėvų komiteto pirmininko; kad jie būtų lankomi, reikėtų 
varyti agitacija, kadangi tėvų vakarai yra pastoracijos dalis, gali- 
ma būtų paskelbti bažnyčioje po pamokslo iš sakyklos. 

Apie būdą tvarkyti „tėvų vakarus“ nėra dar vienos nusi- 
stovėjusios nuomonės. Kaip kur taip daroma: skaitomos eilės, 
dainuojamos dainos, tam panaudojami vaikai. Mokykla gali da- 
ryti savas iškilmes ir normuoti pasilinksminimus, dažnai net ne- 
labai padorius, bet šitokių pasilinksminimų nereikėtų vadinti, 
„tėvų vakarais“. Šitie pasilinksminimai neturi to tikslo, kuriam 
skiriami „tėvų vakarai“. i 

„Tėvų vakarai“ — ne pasilinksminti, bet pasimokyti, pasira 
ginti; jie neprivalo turėti oficialios išvaizdos, greičiau šeimyniš- 
ką pobūdį. Tačiau juose neturėtų būti vaikų, kad nekliudytų gimdy- 
jams ir auklėtojams laisvai pasikalbėti. Galima pasitarimus pajvai- 
rinti dainomis, deklamacijomis; tai galėtų atlikti mokytojas, ar 
koksai choras; bet ne čia tėvų vakarų esmė, jų branduolys — 
paskaitos, pasikalbėjimai, diskusijos. 

Prie tėvų vakarų kartais galima prikergti ką nors pasižiū- 
rėti, kaip antai vaikų darbelių paroda, gimnastikos mankštymai, 
deklamacijos, dainos... Tokie dalykai, kurie turi daugiau šeimy- 
ninių vakarėlių pobūdžio, reikėtų retkarčiais tedaryti, nes vaikų 
čia pat esimas perdaug kliudo laisvą pašnekesį tarp gimdytojų 


') Schwala. Seelsorger und Kind, 1919 Dūlmen i. W. 130 p. 

ir auklėtojų. Tėvų susirinkimams tinkamiausia vieta — mokyk- 
los butas. 

Tėvų vakarų vidurys—tai paskaitos apie auklėjimą. Temoms 
tinka visi klausimai, kurie liečia tą sritį. Pavyzdžiui: vaiko sielos 
ypatybės, temperamentai, žaidimai, būdo lavinimas, plėtojimas 
savistovybės, tikybinis pagrindas auklėjime, prirengimas prieš 
atiduodant į mokyklą, išmokymas užduotų pamokų, bendras 
mokyklos ir šeimynos darbas, tėvų pagalba rengiant prie pir- 
mos išpažinties ir šv. Komunijos, kūno lavinimas, sveikatos 
priežiūra, užgrūdymas, nelepinimas... 

Paskaita privalo būti aiški, viso vengti, kas nesuprantama, 
nes skiriama visiems atėjusiems, net visai mažai teišsivalusiems 
gimdytojams. Paskaita neprivalo būti sausos pamokos pavi- 
dalo, bet ramus pasikalbėjimas, imant argumentus iš klausytojų 
gyvenimo ir prityrimo, su palyginimais ir pavyzdžiais. Paskaita 
neturi statyti klausytojams perdaug didelių reikalavimų, nes 
palaikys tai svajone, bet paduoti praktiškų patarimų ir nurody- 
mų... 

Po paskaitos seka laisvas pasikalbėjimas; tame pašnekesyje 
visi turi griežtai laikytis paskaitos temos; kiekvienas nuo jos 
nutolimas privalo būti draudžiamas. Geriausia, prieš pradedant 
diskusijas, pasakyti, kad būtų kalbama vien tuo klausimu, kurs 
buvo gvildenamas paskaitoje, kad bus draudžiama kalbėti tam, 
lei nesilaikys. Kitaip elgiantis, negalima būtų prieiti jokių 
išvadų. 

Pasidalijimo pažiūromis nereikėtų niekad praleisti; šitaip 
galima susekti, kokiuose auklėjimo klausimuose dar stinga tinka: 
mo supratimo, kame reikalinga paaiškinimo; taip gaunama me- 
džiagos būsimų paskaitų temoms; diskusijoms iškelti negana, kada 
pirmininkas, pasibaigus paskaitai, pastatys klausimą, kas dar 
norėtų ką pasakyti apie tą dalyką; bet reikėtų pačiam užmegst 
diskusiją, įtraukti kitus, net pastatyt, kad ir išanksto prirengtusi 
diskutantus!). 

Referentas, pasinaudojęs diskusijomis, dar sykį paaiškins šį 
ar kitą rūpimąjį klausimą. Visokie puolimai mokytojų asmens 
pobūdžio vengtini. Pasitaiko, kad ginčuose gimdytojai kelia prieš 
mokytojus įvairių apkaltinimų. Jiems nereikėtų priduoti perdaug 
svarbos, nes sodiečiai nemoka švelniau išsireikšti. Ramiais pa- 
aiškinimais jie nutildomi, griežtais reagavimais — daugiau erzi- 
nami, 

Jei pirmininkaujantis moka tvarkyti diskusijas, sugebės pa- 
šalinti asmeniškumus, o pedagogams iš to bus naudos, kai 
sužinos, kas reikia žmonėms paaiškinti apie mokyklą, mokymo 
būdą, įstaigos drausmę. Pav., jei tėvų nusiskundžiama mokytojų 
griežtumu, pabaudomis, bus progos paimti kitam susirinkimui 
temą: „Išmintinga bausmė ir netikęs nuolaidumas auklėjime“, ar 
„Mokyklos bausmės ir jų tikslai“. 


1j Elternabende. Vortrūge Il Aufl. M. Gladbach. 1921, Voiksvėreins— 
Verlag. 7 p. š 

Svarbiausias dalykas sumaniai vesti „tėvų vakarus“, kad 
juose dalyvavimas būtų nuolat gyvas ir įdomus. Ypač į tuos 
susirinkimus reikėtų kviesti vaikų tėvus, jie daugiausia taip esti 
užimti kova už būvį, kad su auklėjimo klausimais retai tėsusi- 
duria. Prisideda ir toji aplinkybė, kad, bendrai sakant, retesnis 
su vaikais bendravimas tėvuose siumažina vaiko supratimą. 

Didelė yra susirinkimų nauda. Gimdytojai mokosi rimčiau 
žiūrėti vaikų auklėjiman, įgyja rimtesnę nuomonę apie mokyklą, 
mokytojų darbą, mokymo būdą. Tuo jie mokomi tiksliau atlikti 
priedermes mokyklai, žiūrėti, kad vaikai lankytų pamokas, pri- 

"žiūrėti, kad rengtų pamokas namie, trumpai sakanti, pratintis 
bendradarbiauti su mokykla. 

Kad iš pasikalbėjimų su gimdytojais turi nemaža naudos 
ir mokytojai, savaime aišku: abišalis pasitikėjimas auga, kai kurie 
įtarimai dingsta, nes gauna progos pasiaiškinti del savo elgesio. 
Tėvų vakarai duoda galimybės mokytojams savo žiniomis da- 
lytis su suaugusiais žmonėmis, pagrįsti auklėjimo darbą plates- 
nėje visuomenėje už mokyklos sienų. 

Ganytojas „tėvų vakaruose“ geriau pažįsta savo parapijie- 
čius, gali mesti naudingą sėklą jų širdin, tiesti pamatus namų 
pastoracijai. Kadargi tie vakarai nėra tikybiniai, bet pilietiniai 
susirinkimai, tai duoda galimybės asmeniškai pasikeisti pažiūro- 
mis, jie daugiau tinka sudominti bent vyrus, negu pamokslas 
bažnyčioje. 


8-2 


Tikybos dėstymas mokykloje. 


„Šiame kare pasirodė, jog tauta negali būti baisiau sužeista, 
kaip kad jai užveržiama tikybinė gyvenimo gįsla. Bet, dėja, tokios 
pastangos ir pas mus liko nevisai svetimos. Slaptos jėgos ir pas 
mus dirba valstybei nuo Bažnyčios atskirti, pašalinti, kiek ga- 
lint, krikščioniškai dvasiai ir krikščioniškiems dėsniams iš jau- 
nuomenės auklėjimo, iš viešo ir socialio gyvenimo, jų idealas — 
aukščiausias laisvės laipsnis net ir pavojingiausioms laiko sro- 
vėms, bet griežtas suvaržymas Bažnyčios ir tikybinio gyvenimo 
apraiškų. Mūsų kaltybė, didžiausia mūsų kaltybė“ !). 

Taip rašė 1914 m. gruodžio mėn. Vokietijos, geriausiai 
tikybos žvilgsniu suorganizuoto krašto vyskupai, mušdamiesi 
į krūtines, prisipažindami prie didžiausios kaltės. Ar mūsų dva- 
siškija be kaltės už šių dienų visuomenės iškrikimą? Mes visi 
esame padaras savo laiko, kurio įtakoj augome. Materialė dva- 
sios pakraipa su laisvės ir nepriklausomybės ieškojimu, noras 
"palėbauti — blogi jaunimo prieteliai. Be to, namų auklėjimas ir 
mokykla daugeliui vaikų buvo persilpna prieš tą srovę atspara. 
Pragarinis suvedžiojimas, varomas žodžiais, raštais ir darbais, yra 
baisus, naujos pagonijos apaštalas. 

Kaip viso to išvengti ateityje? Per uolų mokyklos lankymą, 
sisteminį joje tikybos dėstymą ir mokinių pastoraciją Nepasa- 
kosiu plačiai, kaip ir ką reikėtų dėstyti liaudies mokykloje, nes 
tai dėstomųjų dalykų metodikos klausimas; čia daugiau nurody- 
siu reikalą dėstyti asmeniškai, kol bus gana pagaminta katalikų 
mokytojų, kurie galės pavaduoti pradedamose mokyklose kūnti- 
gus tikybos dėstyme. 

Dabarties 2) apsišvietimas, galima sakyti, be perdėjimo, yra 
profesinis; kadangi tikybos mokslas nepriklauso nei gydytojams, 
nei advokatams, nei kitoms kokių nors pasaulinių luomų profe- 
sijoms, todel jis beveik pašalintas iš eilės mokslo dalykų, suda- 
rančių apsišvietimo sritį; daugelio tikyba laikoma profesijos ap- 
sišvietimu, privalomu kunigams - teologams. 

Tarp visuomenės luomų vidurį užima vadinamoji mūsų in- 
teligentija; pas mus šiandien ji darosi daugiausia iš žemesniųjų 
luomų; toje inteligentų klasėje tikybinis indiferentizmas turi dau- 
giausia šalininkų. Mes patys labai stebimės, jei kas iš to luomo 
prakalbės apie tikybos priedermes, dar labiau, jei tas vienetas 
net pildys kai kurias tų minimų priedermių; vyresnioje kartoje 
tai — retas atsitikimas. 

Daug yra priežasčių, dėlei kurių tas tikybinis indiferentiz- 
mas veisiasi mūsų inteligentijos tarpe; jei norime jį bent suma- 


1) Haggencsy Kindersseelsorge. Winke zur Vorbereitung und Abha!- 
tung der Exerzitien fūr heranwachsende Jugent. Freiburg im Br. 1919, p. 1. 

2) „Bažnytinė Apžvalga“, 1914 m. Nr. 12, pusl. 182—185. Mano strai- 
psnis: „Iš mūsų gyvenimo“. 

žinti, turime pažinti šaltinius, iš kur jisai sunkiasi. Didžiausias 
tikybinio indiferentizmo šaltinis tai šių dienų mokyklos; todel 
jų stovį tikybiniu žvilgsniu čia kiek plačiau pasvarstysime. 

Nors visose mokyklose pas mus tikybos dėstymas yra 
privalomas, tačiau nekartą yra taip daroma, kad veikiau prie tiky- 
bos išardymo veda, negu prie jos sustiprinimo. Kiek čia seniai 
buvo plačiai vartojama „system paznogciowy“, nurodant pirštu, 
nuo kokios lig kokiai vietai užduodamos iš vadovėlio, beveik 
neaiškinant, pamokos, 

Kuomet kitos mokslo šakos gana rimtai vedamos, argi rei- 
kia stebėtis, kad mokinys įgyja tikybos panieką, verčiamas mo- 
kytis iš knygos ne visados jam suprantamų daiktų, taip esant 
mokiniai įgyja tą klaidingą nuomonę, kad kiti mokslo dalykai 
yra didesnės vertės, negu tikyba. Pagaliau, be jokios atodairos 
praleidžiamos pamokos. 

Aukštesniųjų ir vidurinių mokyklų kapelionai darbuojasi, 
kaip kas išmano, kiek kas gali, visai kitaip atrodo kapelionų 
darbas liaudies mokyklose, kurių kaskart daugiau randasi kiek- 
vienoje parapijoje; o darbas jose gal nemažesnės vertės, negu 
kitose mokyklose, nes ir liaudis kaskart labiau užsikrečia tiky- 
biniu indiferentizmu. 

A. a. Vyskupas Paliulionas apie šitą dalyką taip yra rašęs 
dvasiškijai 1906 m.: „Iš mokyklų valdžios pristatomų man žinių, 
matoma, kad kai kurie kapelionai labai neatsidėję lanko tikybos pa- 
mokas mokyklose. Nustatome, jog daugelis kapelionų mokslo 
metuose teduoda nuo 25 lig 10 tikybos pamokų, kiti mažiau, 
kiti, pagaliau, nors labai nedaugelis, visai nelanko mokyklų, ku- 
riose yra kapelionais. k 

„Toks kapelionų elgesys su tikybos dėstymu mokyklose 
negali būti kenčiamas.. Per dvejus—trejus metus uolus kape- 
lionas gali mokiniams įskiepyti tikėjimo ir dorovės tiesas, padėti 
pamatą ir nurodyti taisykles tolimesniam gyvenimui. Toks apsi- 
leidimas tikėjimiškai — doroviškame auklėjime dabartinėse mūsų 
sąlygose yra nedovanotinas: bažnytinių mokyklų nėra, katechi- 
zacijos bažnyčioje negalima sulyginti su sistemingu tikybos 
mokymu mokyklose... 


„Neprižiūrimas kapelionų priedermių pildymas, matomai pri- 
sideda prie apsileidimo. Užtat įsakmiai įsakau kapelionams kas- 
met, ne vėliau liepos 15 dienos, pranešti man: kokiose mokyk- 
lose tais metais jis buvo kapelionu, kiek vaikų pas jį mokėsi 
tikybos, kiek jis praleido tikybos pamokų ir del kokių priežas- 
čių, ar nesutinka jis kokių nors kliūčių tikybos mokyme. 

„Priedermė mokyti vaikus tikėjimo tiesų visiškai priklauso 
klebonams ir parapijų valdytojams. Kapelionas — vikaras yra jų 
pavaduotojas. Todel jie privalo rūpintis mokyklomis parapijų 
ribose, turi padėti kamendoriui —kapelionui, pašalindamas kliūtis 
lankyti mokyklas, patarimu ir prižiūrėjimu... 

„Daugelis klebonų nesirūpina tikybos dėstymu mokyklose. 
Kartą pavedę kamendoriui tiesiogines savo priedermes mokyti 

vaikus tikėjimo tiesų, jie mano nebeprivalą daugiau rūpintis 
tikėjimiškai—dvasišku auklėjimu savo parapijos vaikų, lankančių 
mokyklas; iš čia tai beveik paprastas apsireiškimas — parapijos 
klebonas dažnai nežino, kiek vaikų mokyklose mokosi tikybos, 
kaip atliekamas tas mokslas, kartais net nežino buvimo parapijoje 
mokyklos, kurioje tikyba visai nedėstoma... 

„Įsakau jiems asmeniškai lankyti kelius kartus metuose 
tikybos pamokas mokyklose, asmeniškai dalyvauti metiniuose 
kvotimuose iš tikybos, kasmet, nevėliau liepos 15 dienos pra- 
nešti man: kokios mokyklos yra parapijose, kiek jose vaikų ka- 
talikų, kas joje aiškino tikybą tais metais, ar kapelionas atsidė- 
jęs lankė tikybos pamokas“... 

Per paskutinius kelerius metus mokyklų skaičius žymiai 
padidėjo; mokyklų lankymas pasidarė daug sunkesnis; todel jų 
lankymas nėra dažnesnis. Greitai patys nebeaprėpsime visų 
mokyklų; reikia būtinai pasirūpinti, kas pavaduos mums šitame 
svarbiame reikale; privalome gamintis mokytoių, kuriems būtų 
galima pavesti tikybos dėstymas, sau pasilikus priežiūrą, kart- 
kartėmis apsilankant mokyklose, kaip tai jau kitur daroma. 

1923 m.!) susitarus su Švietimo Ministerija, Žemaičių Vys- 
kupijoje buvo nustatyta ir priimta ši tvarka tikybos mokytojams 
skirti ir tikybai dėstyti pradžios mokyklose: „Kiekvienas klebo- 
nas kasmet iki rugsėjo mėnesio 15 dienos praneša Vyskupijos 
Ordinariatui, kuriose savo parapijos pradžios mokyklose jisai 
pats dėstys tikybos pamokas, kuriose kiti kunigai ar mokytojai, 
atatinką Pradžios Mokyklų Įstatymo reikalavimui. 

„Vyskupas skiria tikybos dėstytojus ir paskyrimo raštus 
siunčia tikybos mokytojams kunigams betarpiai, pranešdamas 
sykiu apie įvykusį paskyrimą Pradžios Mokslo Departamentui; 
turintiems teisės tikybos dėstyti nekunigams (mokytojams ar ki- 
tiems pasauliniams asmenims) paskyrimo raštas siunčiamas per 
Pradžios Mokslo Departamentą. 

„Kunigai dekanai, lankydami savo dekanatus, turi teisės 
ir pareigos tikrinti, kaip tikyba dėstoma pradžios mokyklose... | 
Religijos mokymas visose, esančiose parapijos ribose pradžios 
mokyklose, yra tiesioginė vietinio klebono ir jo kunigų vikarų 
pareiga, kaipo dvasiškųjų ganytojų, einant 1329 ir 1373 $ 1 
kanonų normomis. Iš tos priežasties vienos parapijos kunigai 
yra kanonų atžvilgiu laikomi sykiu ir pradžios mokyklų kape- 
lionais bei mokyklų dėstytojais. 

„Klebonui vadovaujant, jie -pasiskirsto tarp savęs lankyti- 
nąsias mokyklas. Kadangi mokyklos yra Švietimo Ministerijos 
žinioje ir priežiūroje, tai yra vedama tam tikra registracijos tvar- 
ka, kaip pažymėta 1-me šio aplinkraščio punkte. Didesniuose 
miestuose, kur yra ir neparapijos kunigų, yra reikalingas ypa- 
tingas Ordinariato nurodymas, suskirstant mokyklas ir pavedant 
jas kitiems, ne parapijos kunigams. 

„Jei vietiniai kunigai negali del svarbios priežasties patys 
asmeniškai lankyti kurios mokyklos, tenai tikybos mokymas 

1) „Uanytojas“ 1923 m. Nr. 12, p. 263. 

gali būt pavestas vietos mokytojui, jei jis atsako religijos mo- 
kytojo ypatybėms, ar kitam pasauliniam asmeniui, žiūrint Kano- 
nų Teisės Kodekso nurodymų de missione canonica. 

„Norintieji tikybos dėstyti mokytojai, ar kiti pasauliniai as- 
menys turi įgyti vietos Ordinariato leidimą. Tuo tikslu jie krei- 
pias į Vyskupą atatinkamu prašymu, kurį siunčia per vietos 
kleboną. Klebonai iš savo pusės duoda liudymą, kad asmuo 
tinka, ar netinka religijos mokymui, kaip nurodyta 7-me para- 
grafe „Regulamino Diecezinei Katekizmo Komisijai“!)... 

„Uuomet įvyksta tikybos mokytojo paskyrimas, einant 2-ju 
šios instrukcijos punktu. Pradžios Mokyklų Įstatymas nustato 
$ 13. Tikybos dėstyt turi teisės tie asmens, kurie turi atatinka- 
mos konfesijos dvasinės vyriausybės leidimą ir yra išėję ne 
Iš 0 kaip vidurinės mokyklos kursą. („Vyr. Žinios* 1923 m. 

r. 117). 


Panevėžio vyskupijos dekanų konferencija 1926.VII.16 
vysk. Karevičiaus įsakymą šitaip yra papildžiusi: „Kapelionai 
kas pusmetis, būtent iki XII.24 ir iki VI.15 praneš dekanui, ku- 
riose mokyklose jie buvo kapelionais, kiek ir del kokios prie- 
žasties jie apleido tikybos pamokų, ar nesutinka kokių kliūčių 
tikybos dėstyme. Reikale apie tą patį pasiteirauja Dekanas pas 
Rajono pradžios mokyklų inspektorių. Apsileidusius kapelionus 
pamokų lankyme įspėja; jei tas įspėjimas pasiliktų be vaisių, 
tai dekanas praneša vyskupui. 


Kadangi nėra galimybės pačiam kunigui dėstyti visose pa- 
rapijos mokyklose pamokų, kai kuriose mokyklose tikybos dės- 
tymas reikia pavesti ištikimiems mokytojams, kuriuos klebonas 
rekomenduos Ordinariatui ir kuriems bus suteikiama missio ca- 
nonica. Patogumo dėliai reikia prašyti Rajono Inspektorių, kad 
į tolimesnes nuo bažnyčios mokyklas būtų skiriami tokie mo- 
kytojai, kuriems galima pavesti tikybos dėstymą; bet to neat- 
siekus, tenka pačiam kunigui lankyt tolimas mokyklas, artimą- 
sias pavedant ištikimiesiems mokytojams. 

1927 m. sausio mėn. įsakyta pradžios mokyklų mokyto- 
jams be specialaus atlyginimo dėstyti tikybą, gavus atatinkamos 
vyriausybės leidimą. Svietimo Ministerijos reikalaujama, kad 
kiekvienoje mokykloje būtų mokytojas, galįs dėstyti tikybą. 
Esant pakankamam tinkamų mokytojų skaičiui, būtų gera vy- 
kinti  Ministerio Pirmininko prof. Voldemaro pasakymas, kad 
mokytojas, negalįs dėstyti tikybos ir neturįs, kas jį pavaduoja, 
negalįs mokyti tikinčųjų tėvų vaikų. 

Bet dabarties sąlygose negalima lengva širdimi bent kam 
pavesti tikybos pamoką, kad bedėstydamas tikybą, nesunaikintų 
1) 8 7. Visi tie, kurie norės gauti diplomą, ar habilitaciją, turės visų 
pirma pristatyti savo klebono paliudijimą, iš kurio turi paaiskėt', jog kandi- 
datas yra asmuo geriausių įpročių ir tokių religinių įsitikinimų, kokie galės 
laiduoti, kad jis naudingai mokins kitą ir savo pavyzdžiu ir žodžui (Z. V. 
Kronikos 1942 m. 1-me numeryje, pusl. 160). 


ELT 


jos vaikuose. Kol kas patys kunigai turi atsidėję lankyti bent 
artimesnes mokyklas ir patys jose dėstyti tikybos mokslą. Ka. 
me yra du kunigu, paskirtomis dienomis vienas antrą būtinai 
turėtų pavaduoti kituose parapijos darbuose, kad vienas galėtų 
būti mokykloje. 

Nueinant mokyklon, kada pakliūva, nedaug teišmokys; nes 
vaikai, nežinodami, kada bus kunigas, niekad nebus prisirengę. 
Kadangi toliau pavažiuoti mokyklon reikia daug laiko sugaišti, 
nuvykus, reikėtų tą pačią dieną duoti dvi-tris pamokas, nors tai ir ne 
visai pedagogiška. Tai reikėtų pranešti mokyklos vedėjui mokslo 
metų pradžioje, kada sustatomas pamokų tvarkraštis. Bet del 
kelio tolumo, del gaisčio neturime apleisti pamokų. 

Mes dažnai mėgstame šaukti ant mokytojų, kad jie šiokie, 
kad jie tokie, kad jie platiną bedievybę, tvirkną mokinius. Ne- 
manau čia ginti kai kurių mokytojų, dar labiau jų veikimo, ti- 
kybinių jų pažiūrų. Kalbu vien apie kunigų priedermes. Yra 
visokio plauko mokytojų, bet iš kur jie atsirado tokie? Kas kal- 
tas, kad jie uolesni tikybos griovime, negu mes jos ūgdyme? 

Ar ne mūsų jie mokiniai?! Gal mes savu laiku ir jais, kaip: 
reikiant, nepasirūpinome? Ar ne iš mūsų kaltės jie tokie, kokius 
matome, o kaltiname vien tik juos? Neverčiu, žinoma, visos kal- 
tės ir ant kunigų; bet man girdint visus tuos šauksmus, ateina 
galvon mintis, ar kartais nenorime savo apsileidimo vaisių pri-- 
mesti vien mokytojams; ar gindami mokinių tikybą, nesiganė. 
diname kartais vien tik dejavimais ant mokytojų? ž B 

inau ne vieną mokytoją, kurie prašo, net reikalauja iš. 
kapelionų pamokų lankymo, bet negali sulaukti. Suprantama, 


kad tose mokyklose, kur kunigas nuolat atsilanko, mokytojas ir 


norėdamas negalės, „pirmeiviškai“ šviesti mokinių. Bet kartais 


daugiausia rėkia tie, kurie mažiausia darbuojasi mokyklose. 


Kuomet patys atsidėję stiprinsime mokinius tikyboje, pa-- 
rodysime darbais, o ne vien žodžiais. kad mums tas dalykas 


guli ant širdies, tuokart kitaip bus priimami mūsų reikalavimai, 


kad niekas iš šalies negadintų mūsų darbo. Saugokime, kad 


mokyklos niekas neužkrėstų prieštikybinėmis pažiūromis, bet ir 


patys stiprinkime tikybą priaugančioje kartoje. 4 

Kapelionas turi ne tik atsidėjęs mokyti, bet ir žiūrėti, kad 
niekas jo skelbiamos tikybos negriautų visokiais priekaištais. 
Kadangi tai šiandien beveik neišvengiamas daiktas, gerai būtų, 
kad mokiniai pirmiau iš kapeliono išgirstų įvairius tikybai pri- 
kaišiojimus ir jųjų paaiškinimus; antrą kartą išgirstas ir jau iš- 
rištas užmetimas nebepadarys mokiniui tokio įspūdžio. 

Tame dalyke kapelionui didelė pagalba galėtų būti „Pa. 
vasario“ platinimas mokinių tarpe; nes ko patsai nepasakys, tai 
geros valios mokinys perskaitys laikraštyje. Beskaitant susidarys 
tarp mokinių vienminčių būreliai, kurie laikysis savų pažiūrų, 
spirsis prieš kitos srovės šalininkus. 

Kalbant apie tikybos dėstymą, reikia paliesti dar vienas da- 
lykas. Yra!) kapelionų, kurie mano, kad, jeigu jie mokina vai- 


') Dr. Beck. Ueber Arbeiter- Seelsorge Briefe. II 6 p. 

kus katekizmų, rengia prie šv. Sakramenių, atlieka savo prie- 
dermes; daug triūso dėdami sistematizuotam tikybos dėstymui, 
daug daro; bet jie dar geriau darytų, jei istorinei tikybos mo- 
kymo šakai pašvęstų. daugiau dėmesio. Čia dažnai esti nema- 
žas iš kunigų pusės nesupratimas. 

Mes neprivalome pamiršti, jog vien tik paaiškinimas, pa- 
matavimas ir pasisavinimas katekizmų atsakų neturi pagrindo, 
kol vaikams trūksta gyvų žinių Apreiškimo istorijos, kol nuo- 
stabūs Dievo darbai Sename Įstatyme, kol Naujame-— Išganytojo 
gyvenimo ir būdo paveikslas svarbiausiuose savo ruožuose ne- 
stovi prieš mokinių dvasios akis. 

Dar šv. Augustinas savo knygoje „de cathechisandis ru- 
dibus“ stato dėsnį, kad krikščioniškas mokymas savo pamate 
privaląs būtų „narratio“. Toji „narratio“ nėra niekas kitas, kaip 
tik įvykių atpasakojimas. Visas apreiškimas yra istorinis faktas. 
Iš čia kyla svarba Šv. Istorijos mokymo liaudies mokykloje. 

v. Istorija tai paties Dievo duotas išganymo faktais kate- 
kizmų įvaizdavimas, paaiškinimas, pagrindimas. Geras šv, Isto- 
rijos mokymas diegia ir plėtoja pirmas tikybines sąvokas, pa- 
„deda suprasti katekizmus. iš Biblijos Istorijos. gausiai beria- 
mos tikėjimo, vilties ir meilės sėklos į vaikų širdį. Per šv. Isto- 
riją mokiniai pamėgsta tikybos pamokas. 

Jei Šv. Istorija gerai dėstoma, ji gerai veikia vaikus. Nega- 
Jima rasti geresnės medžiagos sukelti tikybiniams mokinių jaus- 
mams ir sudaryti pastoviai tikybinei nuotaikai. Kaip giliai vei- 
kia jaunutes nekaltų vaikų širdis pav. Juozapo istorija, ypač 
Kristaus jaunystė, gyvenimas, mokslas, darbai, kančia..., žino kiek- 
vienas kunigas, kuris su dvasios pakilimu yra pasakojęs mažė- 
liams tuos dalykus. 

Kilnių įspūdžių gausybė, vaikų dvasios nuotaika, kuri plau- 
kia iš „Knygų Knygos“, negali būti lyginama su jokiomis auklė- 
jimo vertenybėmis. Nesakau, jog reikėtų apleisti katekizmų aiš- 
kinimą; šv. Istorija nėra pilnas tikybos mokslas; gerai supras- 
tas reikalas išmokyti katekizmų, liepia pašvęsti daugiau dėmesio 
Biblijos istorijai. Del to „et haec facienda et illa non omittenda“. 

Dar apie šv. Istorijos dėstymo būdą. Vaikai labai mėgsta 
klausyti pasakų ir jas sakyti; tuo tarpu šv. Istorijos gražiausių 
' pasakojimų nemėgsta! Kame čia kaltė? Ar tik nebus klaida, kad 
nors ir labai įdomūs dalykai nuobodžiai rašomi, ar pasakojami. 
Pasakos sėkamos tiesiogine kalba, dialogais. Rasi, reikėtų pana- 
šiai elgtis su šv. Istorija. Dialoguose reikėtų arčiau laikyti Šv. 
Rašto žodžių, tik vietomis, kur jie neaiškūs, atstoti kiek nuo jų 
archaiškumo. Tegu pats Dievo žodis veikia vaikų sielas! i 

Dėstydami Seną Įstatymą, visi laikos chronologijos. Tuo 
tarpu Naują Įstatymą kaikas savotiškai sutraukia vienon krūvon 
Kristaus stebuklus, kiton palyginimus, nežiūrėdamas chronolo- 
ginės jų eilės. Kuomet rašiau šv. Istorijos vadovėlį, atsiklausiau 
keliolikos kapelionų, ar nesudėti N. Įstatymo pasakojimų logiš- 
kon tvarkon? Atsakyta: Ne! Siandien yra pradžios mokyklai va- 

dovėlių, kuriuose kitaip elgiamasi. Geriausia, turbūt, laikytis eilės 
ir dėstyti, kur Išganytojas ėjo, ką sakė, ką darė. Taip vaikas ge- 
riau įsivaizduos gyvą Kristų, Kurs „darė (stebuklus) ir mokino 
nuo pat pradžios iki tai dienai, kurioje... buvo paimtas į dangų 1). 

Kaip dėstyti katekizmus? Prieš karą „La Civilta Catholica“ 
buvo metusi mintį, esą reikalinga taikinti katekizmus prie tau- 
tos dvasios. Kaip galima būtų pritaikinti visuotinis katalikų 
tikėjimas prie atskiros tautos dvasios, jei taip galima sakyti, su- 
tautinti tarptautinis tikėjimas? Nežinau. Tautybės žvilgsniu bū- 
tų gera įvedus katekizman ir žmonių gyveniman maldą už tėvynę. 
Seniau, kuomet vilkome svetimą jungą, kad ir nenoromis kal- 
bėdavome maldą už valdovą. Meldžiamės už tėvus; atgavę ne- 
priklausomybę, turėtumėm melstis už tėvynę, nes tai geriausia. 
mūsų motina; jos nebrangindami, greitai galime nustoti. 

Nežinau, koks genijus galėtų sutautinti katalikų tikybą, ne-- 
įžeisdamas jos esmės. Tačiau dėstant, reikėtų ji bent suartinti 
su žmogaus prigimtimi, jei taip galima pasakyti, ji sužmoginti.. 
„Katalikų Tikybos katekizmas“ po didelių svyravimų „Tikiu 
Dievą Tėvą“ ryžosi kitaip dalyti, negu lig tol buvo daloma. Bu- 
vo sakoma, kad „Credo“ dalijasi į 12 posmų (artikulų); juos 
dar smulkiau padalijus, nebesimatydavo logiškos tvarkos; be to, 
tikėjimo tiesos kad ir smulkiuose padalijįmuose nebuvo susė- 
jusios su žmogumi. Beveik buvo kartojama šv. Istorija tik be 
chronologijos eilės. 

„Katalikų Tikybos Katekizmas“ bando suvesti tikėjimo tie- 
sas aiškesnėn eilėn, aiškiau surišti jas su žmogumi, jo išganymo. 
reikalais, kad tikėjimas rodytųsi jam artimesnis, savas, o ne koks 
tolimas, kybantis padangėse, ar koks praeities dalykas. Delto- 
„Credo“ drįso taip dalyti: 1) Dievas, Trejybėje vienas, 2) Dievo 
sutvėrimai: a) angelai, b) žmonės, 3) žmogaus nupuolimas, 4) 
žmogaus atpirkimas, 5) žmogaus vedimas išganyman, 6) žmo: 
gaus mirimas ir pirmas nuteisimas, 7) žmogaus iš numirusių 
atsikėlimas, 8) paskutinis žmogaus nuteisimas, 9) amžinas žmo- 
gaus gyvenimas... 

Be to, tikėjimo tiesose ir visame Katekizme vaikams reikėtų. 
vengti smulkmenų, kurios jiems nieko nepasako, tik apsunkina 
jų atmintį, atgrasina nuo tikybos mokslo, pav., kad „Tikiu Dievą 
Tėvą“ esąs sudėtas iš dvylikos posmų, kad „Viešpaties malda“ 
susidedanti iš įžangos ir septynių prašymų. Bendrai tikybos dės- 
tyme reikėtų vengti teologinės precizijos kuri, vaikui nesupran- 
tama, kaip mums kad rodosi; verčiau ko nedasakyti, negu per- 
daug pasakyti, kas gali vaikus atgrasinti. Čia taip pat gal geriau 
nusidėti per defectum, negu per excessum. 

Mokydami tikybos neprivalome tenkintis, vien stereotipines 
formulas įkalę vaikų atmintin. Išmokyti tikybos, tai reiškia pa- 
sistengti, kad vaikai nusivoktų, kaip elgtis įvairiose gyvenimo 
sąlygose atatinkamai tikybos dėsniams. Reikia rūpintis, kad mo- 

kiniai ne vien teoriškai pažintų tikybos dalykus, bet kad išmoktų 
tikybą tinkamai praktikuoti, . 

Kapelionas ne tik mokytojas, bet ir "auklėtojas, kurs turi 
lavinti mokinių valią, kad laikytųsi dėstomųjų dalykų kasdienia- 
me gyvenime. Todel turi visuomet atsiminti, kad jam neleista pasi- 
tenkinti vien išaiškinus dalykus; reikia dar žiūrėti, kad mokiniai 
neapleistų nė vienos būtinos tikybinės praktikos, kaip antai: 
kasdienių maldų, šventadienių Mišių, išpažinties, Komunijos... 


-— 


Pirmoji mokinių išpažintis. 

Pradedamosios mokyklos tikslas netiktai tiekti mokiniams 
reikalingų žinių, bet ir auklėti juos, prirengti prie gyvenimo, 
kad būtų dori žmonės, geri piliečiai. Pradžios mokykloje dėsto- 
ma tikyba, kad augantis vaikas būtų tinkamas Bažnyčios narys, 
geras katalikas; del to reikia ne tik šviesti mokinio protas tikybi- 
nėmis tiesomis, bet ir lenkti jo valia prie tikybos dėsnių vyk- 
dymo. Sulig „pradžios mokyklos įstatymu“ mokyklon privalo 
eiti visi vaikai 7—14 metų amžiaus; kaip tik šitame amžiuje pri- 
puola vaikų rengimas prie pirmosios išpažinties ir pirmosios 
komunijos. 


Kaip oazos, keliaujant per tyrus, taip žmogaus kelionėje 
amžinan gyveniman gaivina mus Šv. Sakramentai. Jei išpažintis 
būtų ir žmogaus prasimanymas, tai turėtumėm ją palaikyti, kaip 
tinkamiausį auklėjimo įrankį. (Gersonas mažame, bet svarbia- 
me savo rašinyje „de trahendis parvulis ad Christum“ rašė: 
Joks auklėtojas negali turėti stipresnės įtakos vaiko sielai, kaip 
nuodėmklausis, kuriam dar padeda kunigystės malonė. Ypač 
dorovės žvilgsniu sugedusiems ir išdykusiems vaikams yra nuo- 
dėmių klausytojas angelas sargas ir vienatinis gydytojas. Sa- 
kramento malone, patarimais, įspėjimais vaikai sulaikomi -nuo 
"nuodėmės purvų; jeigu atsitiko sunkiai nusidėti, tuojaii ištrau- 
kiami jie iš nuodėmės ir grąžinami malonės stovin. 


Kam teko daugiau išpažinčių klausyti, tas turėjo progos 


įsitikinti, kad žmonės nemoka nuodėmių išpažinti, kad būtų | 


galima išpažintis greičiau, tiksliau ir geriau atlikti. Ju- 
bilėjaus metai parodė, jog labai daug buvo šventvagiškų išpa- 
žinčių. Reikia išmokyti žmonės, kad to nebūtų. Bet kaip tat 
įvykdyti? Nuo ko pradėti šitas pataisymo darbas? Nors per pa- 
mokslus aiškinsime tą dalyką, tačiau su paaugusiais nedaug ką 
benuveiksime, kaip tai rodo kartus prityrimas: žmonės laikosi 
savo įpročių, eina išpažinties del mados, nesykį slepia nuo- 
dėmes... 

Mes privalome tinkamai prirengti vaikus prie Sv. Sakra- 
mentų: šitaip savaime išaugs nauja karta, kuri tai visai kitaip 
atliks. Prirengimas prie atgailos sakramento yra labai didelės 
svarbos ir tuo žvilgsniu prityrimas rodo, kad paskesniame gy- 
venime žmonės rodžiau eina Šv. Sakramentų, jei vaikystėje bu- 
vo geriau prirengti. Bet nelengvas yra vaikų būrelio prirengi- 
mas prie pirmos išpažinties: vaikas nemoka ir negali, kaip rei- 
kiant, visko pasakyti, visuomet. esti abejonių, ar yra nusidėjęs 
ir kaip yra nusidėjęs, ar turi sąlygas, reikalingas išrišimui gauti. 

Pirmiausia reikia nustatyti, ar vaikas jau turi discretionis 
amžių, kuris randasi maždaug apie 7 metus. Tai reikia spręsti 


"asai boo dA ss, 


2 


ne vien iš metų, bet drauge iš proto veikimo ir jo išlavinimo 
kiekybės. Lessius mano, vaikai esą išrišimo verti, jei žiną, kas 
bus piktiems žmonėms, o kas geriems, jei drovisi melagystės, 
ar kokios begėdystės, jei giria paklusnumą... Pravartu, einant 
išpažintin, pažvelgti, kaip vaikas elgiasi: jei pirštais gnaibo klau- 
syklos langelio krotas, jei su kepure žaidžia... yra ženklas, vaiką 
dar maža tenusimanant. Šitokiais atvejais, kaip mano Lessius, 
nesą reikalo išrišimas duoti, nebent Velykose, ar mirties pavo- 
juje. Kiti sako, esą galima išrišti su sąlyga, kad sakramentas 
nebūtų veltui suteiktas, 

Rengiant išpažintin, reikia įskiepyti supratimas, jog kiek- 
vienas laisvas Viešpaties ar Bažnyčios įsakymo sulaužymas yra 
nuodėmė; privalu parodyti pavyzdžiais, kaip sunkion nuodėmėn 
įeina trys dalykai: svarbus daiktas, aiškus supratimas ir pilnas 
valios pritarimas; išaiškinti, kad sunkioji nuodėmė yra didžiau- 
sia visų nedorybių; bet kad kiekvienos nuodėmės galima nusi- 
kratyti per atgailos sakramentą.  Pavyzdžiais turi būti vaikas 
pamokytas atskirti sunkią nuodėmę nuo mažos. Kad vaikas pil- 
nai šitą skirtumą suprastų, beveik nėra galimas daiktas, net ge- 
riausiai katekizuojant. Bent reikėtų aiškiai pasakyti, po kokių 
nų negalima eiti šv. Komunijos be išpažinties, po kurių 
galima... 

Dažniausia vaikai nesunkiai nusideda, nors nuodėmės me- 
džiaga būtų svarbi, nes tai neaiškiai tesupranta, kaip blogą 
daiktą. Priešingai, kartais nusideda sunkiai tuose dalykuose, 
kurie yra maži, nes gimdytojai suklaidino jų sąžinę, įkalbėję 
sunkią nuodėmę. Tam išaiškinti pravartu paklausti, kaip vaikas 
mano, ką už tą nusižengimą gaus aname pasaulyje, skaistyklą, 
ar pragarą. Pasitaiko, kad motinos, norėdamos sulaikyti vaikus 
ir nuo mažų nuodėmių, gąsdina juos pragaro bausmėmis. Tai 


gali duoti progos šventvagiškoms išpažintims atlikti. 


Negražių vaikų darbų nereikia visuomet Jaikyti dideliais 
nusižengimais, nors ypač mūsų laikais dažnai „malitia supplet 
aetatem“. Dažniausia nėra didelės muodėmės, nes ar neturi 
geidulių sužadinimo, ar to sunkumo nesupranta. Šitame klau- 
sime taip sako šv. Alfonsas: „Yra kai kurios actiones naturales, 
kurias apreikšti drovėtųsi; bet dar del to nėra reikalo išpažinti. 
Taip tat pav.: Kas kūdikystėje prisileido levitates ar negražius 
juokus, kurių blogybės nesuprato, neturi priedermės jų išpažinti. 
Net iš to, kad veiksmas buvo atliktas slapčia, negalima spręsti, 
kad suprato jo blogumą; kai kuriuos naturalius reikalus ir vaikai 
daro slapčia, nors nėra nuodėmės“. 

Tačiau!) praktikoje del žinomos aksiomos — „principiis 
obsta, alias sero medicina paratur“ — privalo ganytojas įspėti 
vaikus, kurie kaip nors nepadoddfElAAsi, kad ateityje susilai- 
kytų nuo visokių nepadoru hai ypač miestuose 


1) Tractatus pastoralis de So natis a patre Hilario a 
Sexten. 1805 Moguintiae, 453 p. 

„randasi vaikų, peranksti sugedusių, kurių nepadorumas ir pasi- 
leidimas pralenkia jų amžių, apie kuriuos, deja, reikia pasakyti 
su šv. Augustinu: „Tantillus puer et tantus peccator“. . 

Didžiausios svarbos dalykas, kad vaikai būtų rūpestingai | 
prirengiami prie pirmos išpažinties; tam tikslui reikia įskiepyti 
vaikams didelę sakramento pagarbą, išaiškinti paslapties prieder- 
mę, išmokinti tinkamai išpažint nuodėmes, būtent, kaip perkra- 
tyti sąžinę, sužadinti gailestį su noru nebenusidėti, uždėtą atgai- 
lą tuojau aki. Be to, labai yra pageidaujamas daiktas, kad 
kunigas prieš pat/pirmą, net gal antrą ir trečią išpažintį, prisi- 
rengti padėtų, ypač darant sąžinės sąskaitą, žadinant gailestį už 
nuodėmes ir pasiryžimą nebenusidėti. 

Pirmą sykį einant išpažinties, nebesakant apie vidujinius 
pergyvenimus, net ir viršutinė išpažinties pusė slegia vaikus ir 
trukdo sutelkti savo mintis. Del to reikia prirengti prie tvar- 
kingo tam tikrų veiksmų atlikimo. Reikia įvaizduoti vaikams. 
klausyklą, prie jos prisiartinimą, pasakymą tam tikrų įžangos 
žodžių, suskaitytų nuodėmių išpažinimą, kunigo įspėjimų išklau- 
symą, išrišimo gavimą, uždėtos atgailos įsidėmėjimą ir nuo klau- 
syklos pasitraukimą. 3 

: Pradedant ir baigiant išpažintį, nereikia ilgų įžangų, nei 
užbaigų. Nėra jokio įsakymo pirm išpažinties kalbėti „Confiteor“, 
nors tas yra pasakyta Romos Rituale ir kai kuriuose katekizmuose. 
Nėra kitos maldos, kuri taip be prasmės būtų kalbama, pradę- 
dant išpažintį, kaip „Confiteor“; o kiek vargo, kol vaikas tai 
išmoksta ir kiek laiko, kol jis tai suk alba!.. Jei kam rodytųsi, 
kad reikalingas „Confiteor“, tai galima tenkintis Ritualo nuro- 
dymu, kurs leidžia šitaip sutrumpinti: „Confiteor Deo omnipo- 
tenti et tibi, pater“. 

Prie viso „Confiteor“ kai kur reikalaujama pridėti: „Už- 
duotą atgailą atlikau, gailestį turėjau, nieko nenutylėjau, nieko. 
nesumažinau, išrišimą gavau, šv. Komuniją priėmiau“... Tam 
kai kurie tikybos mokytojai duoda daug svarbos; mokiniai net 
"įsivaizduoja sau, visa tai priklausą pačiai išpažinčiai. Kadangi 
tai nelengva išmokti, bent atsiminti, kartais vaikai daugiau bijo 
įžangos, negu išpažinties. Esti atsitikimų, kad užaugę nebeina 
išpažinties del to, kad nebemoką šitos įžangos ar užbaigos for- 
mulų. Reikia visa tai trumpinti, apleidžiant, kas būtinai nereikalinga. 

Mokyklos vaikai daug ką jau žino; del to svarbiausia jiems 
išaiškinti penkias atgailos dalis. Sąžinės sąskaitoje reikia laikytis 
10 Dievo ir 5 Bažnyčios įsakymų eilės. Galima duoti paskaityti 
sąžinės sąskaitą, bet neužaugusių, pridūrus, kad be surašytų 
nuodėmių yra dar nepaminėtų; nes, jei darys sąžinės sąskaitą 
pagal netinkamos jiems -schemos, tai gali atsitikti, kad išpažins 
tokius nusidėjimus, kurių visai nėra padaręs, net šiame amžiuje 
negalėjo padaryti, bet išmoko iš vadinamosios sąžinės sąskaitos, 
dideliems parašytos. (Galima surašyti nuodėmes ant popierėlio, 
ypač pirmą sykį einant išpažinties, bet reikia saugoti, kad to- 
kiais atvejais neduotų kitiems vaikams pasiskaityti. 

Labai daug laiko kunigams atima, jei kiekvieną žmogų 
reikia klausti, kiek sykių sunkią nuodėmę yra padaręs; del to 
privalu vaikas pamokyti, kad išpažintyje reikia pasakyti tikras ar 
manomas didesnių nuodėmių skaičius su tam tikromis aplinky- 
bėmis. Jeigu tai nebus jiems sakoma, tai pripras atlikti gyveni- 
me išpažintį su svarbiais trūkumais. Bet saugotis, neįpulti kitan 
kraštutinuman ir nereikalauti mažų nuodėmių skaičiaus. Jei užkliu- 
domas svarbesnis, kad ir kasdienis nusidėjimas, kaip antai va- 
gystė, pravartu sakytis, kiek tai sykių yra padaręs, kad taip įp- 
rastų didelių nuodėmių skaičių išpažinti. Prie kasdienių patarti- 
na pridėti: kartais, dažnai, nuolat, iš papročio, kad būtų matomas 
penitento sielos stovis. 

Išmokius padaryti sąžinės sąskaitą, reikia mokyti gailesčio 
už nuodėmes. Pravartu atvaizduoti nuodėmės kenksmingumą, nes 
biaurina žmogaus sielą, kaip velnią, tuo tarpu kad Viešpaties 
malonė daro ją gražią, kaip angelą; sužadinti baimę Dievo, kurs 
viską žino, už mirtingąsias nuodėmes amžinai baudžia pragaro 
ugnimi, už mažas—skaityklos kančiomis; parodyti meilę Dievo, 
kurs gerus žmones myli, kaip savo vaikus, teikia malonių šiame 
gyvenime it amžiną garbę danguje... Visa tai reikia, kiek galint, 
gyviau ir suprantamiau išdėstyti, tai padeda geriau sužadinti gai- 
estį. 

Taip vaiką prirengus, reikia įsakyti, kad, sąžinę perkratęs, 
būtinai sužadintų gailestį už savo nuodėmes, nes vaikai dažnai 
mažiausia tuo rūpinasi. Negana įsakyti, kad atkalbėtų išmoktą 
gailesčio, formulą pakiausti, ar gailisi už nuodėmes; del vaikų 
proto nepastovumo ir minčių išsiblaškymo, jiems tas dalykas net 
sunkokas; pravartu jiems tas reikalas palengvinti. Net nuodėm- 
klausis turėtų drauge su vaiku sužadinti gailestį už vieną ar kitą 
sunkesnę nuodėmę drauge su noru nebenusidėti. 

Nepravartu į gailestį raginti kokiais nors ilgais įspėjimais, 
išvedžiojimais, kurių del švolumo neišklausys iki galui, bet 
greičiau klausimais pritaikintais jų supratimui. Pavyzdžiui: vaike, 
ar galėtum bent bertainį pragare išlaikyti? Argi norėtum Kristų, 
kentėjusį už tavo nuodėmes, vėl kalti prie kryžiaus? Dangaus 
Tėvą, kurs tau toks geras, ar norėtum sunkiai rūstinti? Argi ne- 
sigaili už nuodėmes, kad jomis užsitraukei pragaro bausmę, 


„Dievą įrūstinai, Kristų kankinai? Jei tik mažas teišpažino, pana- 


šiai prabilti apie skaistyklos kančias. 

Tikras gailestis talpina savyje pasižadėjimą nebenusidėti; 
del to gal neverta viena nuo kito skirti. Gailesčio supratimas ir 
noras pasitaisyti lengva atvaizduoti, atmenant Petrą, graudžiai 
verkusį, karštą Magdelenos meilę, galvažudį ant kryžiaus, ar kitus 
žinomus šv. Istorijos atsitikimus. Tačiau reikia pasakyti, jog ašaros, 
ar didelio liūdesio jautimas nėra būtinas... Gailesčio ir nutarimo 
pasitaisyti supratimas reikia duoti, primenant jo paties sielos 
pergyvenimus po tam tikrų nuodėmingų pasielgimų; reikia pa- 
minėti jo paties atsargumus, įlūžus ant ledo, įgriuvus šokant 
per griovį, persiplėšus rūbus, nepasisekus žaidimuose... 

Vaikas !) privalo išpažinti nuodėmes, o visa kita bereika- 
linga. Nereikia pratinti vaikų prie kokio nors šablono: „Pirmas 
įsakymas: melstis; prieš tai, Dievo padedamas, nenusidėjau. An- 
tras įsakymas: Dievo vardas: čia Dievo padedamas nenusidėjau“... 
Tiktai kelintame įsakyme rasis, jog tėvų neklausęs, pamelavęs... 
Išpažintis nėra pamoka, nė kvotimas iš dešimties Dievo įsaky- 
mų; tokia išpažintis yra tik laiko gaišinimas ir žmonių trukdy- 
mas. Net šitokie pasakymai, kaip I įsakymas — melstis: nieko; II— 
Dievo vardas: nieko... Tat yra perdaug. Nuodėmklausis turi dė- 
mesį varginti, nes prie kiekvieno įsakymo gali laukti nuodėmės. 
Net mokyti: prieš I įsakymą nusidėjau tuo, kad... irgi nenau- 
dinga. 

Reikia išmokyti vaikas, kad pats sakytųsi nuodėmes; bet 
pravartu paklausti paprasčiausių vaikų nuodėmių: Ar rytais ir 
vakarais meldėsi? Ar šventadieniais maldingai šv. Mišių klausė? 
Ar tėvams ir mokytojams buvo paklusnus? Ar ko nuo gimdy- 
tojų, ar svetimų nėra paėmęs? Ar yra pamelavęs?.. Kiek tiek vy-- 
resniems atsargiai galima pasakyti: ar ko nors negražaus nepa- 
darė? Ką yra padaręs? Ar juokavo nepadoriai? Gal negražiai 
elgėsi pats vienas, ar su kitais? Taip pat pravartu pakišamais 
klausimais susekti, kiek sykių tat yra įvykę: penkis? dešimtį? 

Baigti reikia išpažintį kuotrumpiausiai: „Daugiau nebeatsi- 
menu, gailiuos už nuodėmes, žadu nebenusidėti“... Pasakys nuo- 
dėmes, sustos; nežinai žmogus, ar dar sakys, ar ne; lauki. Klaus- 
ti kiekvieną: „Gailiesi? žadi?—Vargas! Paklaustas kartais atsako: 
„Gailėsiuos! Dabar tik žadinti gailestį, dažnai gali būti pervėlu. 
Tai privalu būti padaryta po sąžinės sąskaitos, o ne gaunant 
išrišimą. Laikas trumpas, o vidujinis susižadinimas netaip jau 
lengvas; lengvai gali pasitaikinti, kad nesužadins gailesčio, kalbant 
išrišimo žodžius. Cia pravartų dar sykį atnaujinti gailestį, bent 
su gailesčiu širdyje, mušanties į krūtinę, kalbėti: „Dieve, pasigai- 
lėk manęs, nusidėjėlio“. 

Jei vaikas, kaip reikiant, bus prirengtas, bus sutaupyta ne- 
maža laiko, vaikui išpažintis nebus sunki, rodžiau eis sakramen- 
tų. Įspėjimų gana duoti už svarbesnius nusidėjimus ir tai neilgų, 
nurodant, jog tokios nuodėmės privaląs ypač saugotis. Pav. nu- 
rodyti melagystės nedorumą kokiu nors Biblijos atsitikimu, kaip 
Ananijos ir Safiros, pasekmėmis po mirties ir pareikalauti nebe- 
meluoti. Trumpu, griežtu, karštu įspejimu daugiau padaroma, ne- 
gu ilgais pamokslais. Vaikai nemėgsta ilgai būti prie klausyklos. 

Negalima iš vaikų reikalauti perdaug. Jei kunigas įrodinės, 
kad vaikas prie išpažinties turi refūgtis visą valandą, patsai prie 
klausyklos išlaikys bent 10 minučių, jei uždės atgailai daug mal- 
dų, ražančių, litanijų... tai bus geriausias būdas įkvėpti vaikui ne- 
palankumą išpažinčiai. Atgaila vaikams turi būti duodama tinka- 
ma jų amžiui, del to nedidelė, ne per kelias dienas atliekama; 
pravartu ką nors nedaug užduoti, kad atliktų tuojau po išpažin- 


1) Nik. Fassbinder, Das Glūck des Kindes, 162 p. 


K A 


ties. Kartais galima ir vaikams duoti didesnę atgailą, pav. Kry- 
žiaus kelius, bet neprivalo tai būti dėsnis. 

Vaikams nereikia uždėti restitucijos priedermės, nes to rei- 
kalo jie nesupranta ir atiduoti paprastai negali; jei dar tebetu- 
rėtų paimtąjį daiktą pas save, tai pravartu įsakyti grąžinti, kad 
išmoktų nuo vagystės susilaikyti. Tuo labiau nepravartu del 
kai kurių nusižengimų liepti atsiprašyti; galima numanyti, kad 
to neįvykdys, nors manosi sunkiai nusidedą. Iš tos kai kurių 
nuodėmklausių praktikos yra kilusių šventvagysčių. 

Reikia stengtis, kad vaikai nebūtų verčiami perilgai išpa- 
žinties laukti; bažnyčioje ilgiau, kaip vieną valandą, neprivalėtų 
būti. Testatyti po kokius tris iš abiejų klausyklos pusių; kiti 
tesėdi suoluose: kas pirmas atvyko, tas pirmas eina prie klau- 
syklos. Gavęs išrišimą, eina šalin, klaupiasi, atlieka atgailą ir už 
kokio bertainio eina namo. 

Kitur didelėse parapijose vaikai vedami prie Sakramentų ar 
mokyklomis, ar klasėmis. Kas dieną eina kita klasė, ar mokykla 
iš eilės. Taip ganytojas gali geriau pridaboti vaikus. Tokiuose 
atvejuose, gerai sutvarkius, tenka pasigėrėti, kaip maldingai eina 
vaikai šv. Sakramentų. | 

Jeigu viena diena eina visų mokyklų vaikai, tai neišven- 
giama maišatė; vaikai turi perilgai laukti, pradeda daryti niekus; 
ypač nesant geros priežiūros, ima šnekėtis, žnaibytis, juokus 
krėsti, net liežuvius rodyti... Jei būtų negalima padalyti moky- 
klomis, ar dienomis, tai bent reikėtų atskirti vyresnius nuo ma- 
žesnių, kad eitų bent atskiromis valandomis. Taip išvengiamas 
perilgas laukimas. 

Kame galima, reikia leisti vaikams pasirinkti nuodėmklausį; 
tai turi savo reikšmės. Jeigu prieš išpažintį kunigas eina per 
bažnyčią ir traukia vaikus į save, ar tai kad nori uoliau prabilti 
jiems į sąžinę, ar kad greičiau būtų atleisti, negalima stebėtis, 
atsitikus tarp vaikų šventvagiškų išpažinčių. 

Pirmoji mokinių Komunija. 


Svenčiausias Sakramentas yra visos liturgijos centras, viso 
tikybinio mūsų gyvenimo saulė. Del to niekad negalima periš- 
kilmingai rengti prie Švenč. Sakramento ir duoti pirmos šv. 
Komunijos. „Su pirma Komunijaą, sako Jokūbas Schmitt'as, 
užteka vaikams maloni žvaigždė, kuri juos veda išganymo taku, 
ir niekad jiems negęsta; randasi juose vidujinis, antgamtinis 
gyvenimas, tikybinis džiaugsmas, širdies ramybė, kuri juos ank- 
štai ir kietai sujungia su Kristumi, ir saugo nuo klaidų ir nu- 
puolimo. Net vaikams, kurie, pagauti gyvenimo audrų, leidžiasi 
atskirti nuo savo Išganytojo, pergyvena laivo sudužimą, del to 
dar verta pirmoji šv. Komunija nenueina veltui. 

„Kaip giliai dievotos motinos auklėjimas sėkmingai veikia 
per visą gyvenimą ir daug lengviau padeda vesti paklydusį vėl 
į gerą kelią, taip pat ir tikrai verta priimta šv. Komunija. Dažnai 
tokio suklydusio širdyje atsibunda, kaip koks ilgesys pirmos 
šv. Komunijos atsiminimas, šventos nekaltybės, linksmybės, ra- 
mybės Dievo, kurs gyveno ten, jo širdyje. Prie to dažnai dar 
prisideda smarkūs sąžinės graužimai, dažnai sūnaus vėjavaikio 
pasiryžimas: „Kelsiuos ir eisiu pas savo Tėvą“!). (Ganytojas 
didžiausio dėmesio turi kreipti ton pusėn, kad mokyklos vaikai 
geriausiai prisirengtų prie pirmos komunijos ir dažniau eitų prie 
Dievo stalo. 

Bažnyčia pirmais amžiais duodavo komuniją net žindantiems 
kūdikiams. Lig XIII šimtmečio sulig Ritualu buvo teikiama pa- 
krikštytiems; kai kur tai net ilgiau tęsėsi; Oo pas Rytiečius ir 
dabar tebėra tas paprotys. Vaikams teduodavo vyno pavidale, 
kad kartais šv. duonos neišmestų: padažydavo pirštą ir duodavo 
nučiulpti. Ne tik po krikšto, bet ir paskiau kūdikiams buvo 
duodama šv. Komunija. Bet Romos Bažnyčioje tas paprotys 
išnyko: nebeduota, kol ateina į protą ir bent kiek supranta 
Svenč. Sakramentą. 

Tas naujas paprotys buvo patvirtintas 1215 m. Laterano 
IV Santarybos XXI can., kurs taip skamba: „Kiekvienas abiejų 
lyčių tikintis, atėjęs į protą, privalo ištikimai išpažinti visas savo 
nuodėmes bent sykį metuose savo kunigui ir uždėtą sau atgailą, 
kiek galėdamas, turi atlikti, imdamas dievotai mažiausia bent 
Velykose Eucharistijos Sakramentą, nebent, patariant savam 
kunigui, del kokios nors rimtos priežasties laikys reikalingu 
laikinai nuo Jo susilaikyti“. 

Minėtu nutarimu krikščionys, kaip tik ateina protan (ubi 
primum ad annos discretionis pervenerint), privalo bent vieną 
sykį metuose atlikti atgailą ir priimti Svenčiausiąjį  Sakramentą. 
Bet, sprendžiant kada tie „anni discretionis“ ateina, laikui slen- 
kant, atsirado nemaža klaidų. Atgailai skirta metai, kada gali 
atskirti gera nuo pikta, būtent, nusidėti; Švenč. Sakramentui 


1) Erteilung des Erstkommunikanten— Unterrichts, 1894 Freib. im Br- 

reikalauta, kad geriau žinotų tikybos dalykus ir geriau prisirengtų. 

Pirmai Kumunijai vienur skirta dešimtieji metai, kitur dvy-- 
liktieji, trečiur keturoliktieji net ir didesnis amžius, užgynus jau- 
nesniems eiti. Bet šitoks elgesys neva del Svenč. Sakramento 
pagarbos darė daug žalos vaikams. Vaikai, neturėdami taip stip- 
raus vaisto, tiek spąstų apsupti, įpuola į nedorybes pirma, negu 
ragauna Sventosios Komunijos; ją priėmę gal būtų išsisaugoję. 

Visos klaidos kilo iš čia, kad nebuvo nutarta, koks yra 
„discretionis“ amžius, kurio reikalauta kitokio atgailai, kitokio 
Švenč. Sakramentui. Tuo tarpu Laterano santaryba t4 patį am- 
žių skyrė abiem sakramentam ir bendrai uždėjo išpažinties ir. 
komunijos priedermę. Del to, kaip išpažinčiai gana to amžiaus, 
kuriame atskiria gera nuo pikta, būtent ima šiaip taip pro- 
tauti, — Eucharistijai užtenka tokio supratimo, kad gali atskirti 
Svenč. Sakramentą nuo paprastos duonos; tai gi amžius, kada' 
vaikas pradeda protauti. 

Nekitaip suprato šitą dalyką žymesni Laterano Santarybos 
nutarimų aiškintojai. Taip pat yra žinoma iš Bažnyčios istorijos, 
kad neužilgo po Laterano nutarimo buvo leidžiami prie pirmos 
Komunijos septynerių metų vaikai. Šv. Tomas sako: „kuomet 
vaikai jau pradeda įgyti šiokį tokį protą, kad gali suprasti pagarbą 
tam (Eucharistijos) sakramentui, tuokart gali būt jiems suteik- 
tas šitas sakramentas“. Ledesma taip aiškina: „Sakau, visiems 
pritariant, jog visiems turintiems protą duotina šv. Eucharistija, 
a 28 tą protą įgyja, būtent, kada toks vaikas bendrai supranta, 

ą daro“. 

Iš čia yr aišku, jog Laterano nutarimo tokia mintis: Vai- 
kai turi tuomet eiti Švenč. Sakramento, kuomet per nuodėmę 
gali nustoti malonės. Romos Katekizmas taip sako: „Kokiame 
amžiuje duotina Šv. paslaptis vaikams, nieks negali geriau nu- 
tarti, kaip gimdytojai ir kunigas, kuriam jie išpažįsta nuodėmes; 
jiems pridera ištirti ir vaikų išklausti ar jie įgyja kokį šio nuo- 
stabaus Sakramento supratimą ir turi nuovoką“. 

Iš viso to matoma, supratimo metai reikalingi Sv. Komu- 
nijai tie, kuriuose vaikas atskiria Eucharistiją nuo kasdieninės 
duonos ir gali dievotai eiti prie altoriaus. Del to nereikia to- 


“ bulo tikybos dalykų pažinimo, nes gana šiokio tokio suprati- 


mo, nei pilno protan atėjimo, nes užtenka proto pradžios, šio- 
kio tokio protavimo. 

Del to 1866 m. dar Pijus IX griežtai papeikė įsivyravusį 
kai kuriose Francijos vyskupijose paprotį nutęsti pirmą vaikų Ko- 
muniją lig didesnių ir nustatytų metų. Taip pat šv. Concilii 
kongregacija 1851 m. ištaisė Rothomago provincijos sinodo 
nutarimą, kuriame buvo ginama vaikams neturintiems 12 metų, 
eiti Sv. Komunijos. 

Pagaliau !) Pijus X nutarė: Discretionis amžius taip išpa- 
žinčiai taip šv. Komunijai yra tas, kuriame vaikas pradeda pro- 


!) „Ouam singulari Christus amore parvulos in terris iuerit proseguu- 
tus“ 8 aug. 1910. 

tauti, būtent, maždaug apie 7 metus. Nuo to laiko prasideda 
priedermė vykdyti abudu išpažinties ir Komunijos įsakymus. 

Pirmai išpažinčiai ir pirmai Komunijai nėra reikalingas pil- 
nas ir tobulas krikščiniškojo mokslo pažinimas. Bet paskiau 
vaikui privalu laipsniais išmokti visas katekizmas sulig savo su- 
pratimo galia. 

Vaikui tikybos žinojimas, kad prie pirmos Komunijos tin- 
kamai prisirengtų, reikalingas toks, kad sulią savo proto galia, 
suprastų tikėjimo tiesas, žinotinas necessitate medii, atskirtų Eu- 
charitiją nuo paprastos duonos ir eitų prie Šv. Eucharistijos 
tuo dievotumu, kokį leidžia jo amžius. 

Išpažinties ir Komunijos įsakymo priedermė, kuri uždeda- 
ma vaikvi, ypač apsunkina tuos, kurie turi juo rūpintis, būtent, 
gimdytojus, nuodėmklausį, mokytojus ir kleboną. Tėvui, ar tiems, . 
kurie jį pavaduoja, ir nuodėmklausiui, pagal Romos Katekizmą, 
priklauso prileisti vaiką prie pirmos Komunijos. 

Sykį, ar daugiau metuose privalo klebonai paskelbti ir įvyk- 
dyti bendrą vaikų Komuniją ir prie jos prileisti ne tik naujus, bet 
ir kitus, kurie, gimdytojams ar nuodėmklausiui sutinkant, kaip 
anksčiau buvo sakyta, jau pirmiau ėmė Svenč. Sakramentą. Ke- 
letas dienų skirtinas abejiems pamokyt ir prirengti. 

Vaikų globėjai privalo rūpintis visu atsidėjimu, kad vaikai 
po pirmosios Komunijos eitų prie Dievo Stalo dažniau ir, jei 
galima, kasdien, kaip to geidžia Viešpats Kristus i: Motina Baž- 
nyčia, ir tai darytų tokiu sielos dievotumu, koks tame amžiuje 
galimas. Be to jais besirūpinantiems uždėta svarbiausia prieder- 
mė pasistengti, kad tie vaikai dalyvautų viešoje katekizacijoje, arba 
kitu būdu papildytų tikybinį savo mokslą. 

Paprotys neleisti vaikų prie išpažinties ar jųjų neišrišti, kol 
eteis į protą (usum rationis pervenerint), yra visai peiktinas. Del 
to vyskupai rūpinsis jį panaikinti, taikydami net Bažnyčios tei- 
sių drausmę, , 

Visai biaurus abusus neduoti vaikams viatiko ir paskutinio 
patepimo vaikams, atėjusiems į protą, ir juos laidoti pagal vai- 
kų rubrikas. Su tais, kurie neatstos nuo to papročio, vietų vysku- 
pai turi griežtai elgtis. 

Pius X liepė šitą nutarimą paskelbti. Vietos vyskupams 
įsakė jį pranešti ne tiktai klebonams ir dvasiškiams, bet ir žmo- 
nėms kasmet Velykinės Komunijos metu skaityti gimtąja kalba. 
Vyskupai kas penkeri metai privalo pranešti Sv. Sostui drauge 
su kitais vyskupijos reikalais ir apie įsakymo laikymą. 

Po „guam singulari“ netrukus buvo patvirtintas statutas, 
sulig kuriuo vaikams daroma dvejopa Šv. Komunija: privatinė 
be iškilmių tiems, kurie gana prisirengę, kiek reikalauja dekretas 
„ąuam singulari“, pasižada nuolat dalyvauti platesniame tikybos 
dėstyme ir įsigyti aiškesnį tikybos supratimą; ir iškilmingoji, lig 
tol priprasiame amžiuje su prirengiamomis rekolekcijomis, pa- 
mokslais, su viešu atkartojimu krikšto apžadų... 

Taip kitur ir daroma. Per kokias 8—10 valandų rengiami“ 
vaikai prie šv. Komunijos; koks pusvalandis — antras pašven- 
čiamas asketiniam priruošimui; su vaikais atkalbamos maldos 
pirm ir po Komunijos; drauge su vaikais raginami eiti prie šv. 
Komunijos gimdytojai, bent vyresnieji broliukai ir sesutės. Vai- 
kas šitaip prirengtas, turi tinkamą jo metams pamaldumą ir pa- 
garbą Svenč. Sakramentui. 

Daugelis kunigų nenori priimti naujos tvarkos, nustumiani 
iškilmingą šv. Komuniją lyg antron vieton. „Privatinės komuni- 
jos lyg bijoma, nes vaikas labai mažai dar tesuprantąs ir ma- 
žam duota šv. Komunija nedaranti reikalingo įspūdžio; nes vai- 
kas, priėmęs šv. Komuniją laikąs save baigusiu visą tikybos 
mokslą ir nebenorėsiąs lankyti katechizacijos. Tačiau prityrimas 
ką kita rodo. 

Turime!) būti Romos apaštalais katalikais. Lig XII šimt-- 
mečio dažnos, net kasdienės Komunijos paprotys buvo įsivy- 
ravęs, neskiriant nė vaikų. Argi mes XX, pavojingesnėse sąly- 
gose turėtumėm kitaip gyventi? Jei norime vaikų sielas gelbėti, 
kurie ryt poryt bus užaugę, jei rūpinamės juos apsaugoti nuo 
sugedimo, privalome anksti vesti juos prie Dievo Stalo. 

Galima laikytis senos tvarkos iškilmingai pirmai Komuni- 
jai; bet vaikai turi teisės, sulig Pijaus X nutarimu, leidžiant nuo-- 
dėmklausiui, pirm jos gauti šv. Komuniją privatiniu būdu. Rei-- 
kėtų del to duoti Švenč. Sakramentą, kiek galint anksčiau. Tai 
labai svarbus veiksnys eucharistinei vaikų pastoracijai; nes, kuo 
anksčiau pradedamas auklėjimas kokiam nors tikslui, tuo dau- 
giau galima tikėtis pasisekimo. . 

Rengiant iškilmingon Komunijon, reikia pakartoti penkias. 
atgailos dalis, išdėstyti generalinės išpažinties reikalą ir naudą; 
Kristaus pažadėjimą įsteigti Švenč. Sakramentą, Jojo įstatymą, 
Kristaus realį esimą šv. Komunijoje, vertos komunijos vaisius;. 
jiems gauti sąlygas, artimesnį prisirengimą prieš Komuniją, pa- 
dėką po Jos, šv. Mišių auką; žodžiu, išmokyti visa, kas liečia 
Svenč. Sakramentą ir išpažintį; drauge kiek galint, atkartot visą. 
tikybos mokslą, 

Reikėtų išaiškinti vaikams maldaknygės vartojimą, svarbiau- 
sių maldų, ypač pirm Komunijos ir po Komunijai maldų turinį, 
kad galėtų sau patys patarnauti, jei patys vieni eis prie Dievo 
stalo. Tačiau nėra reikalinga, kad vaikai kalbėtų ilgas maldas; 
gana kad vaikai nedaugeliu žodžių pasikalbės su dieviškuoju 
Mokytoju ir Jam pažadės ištikimybę ir meilę. Tik ilgainiui gali- 
ma iš vaikų vis daugiau ir daugiau reikalauti. 

Perdaug čia niekad negalima padaryti. Reikia vaikams įkvė- 
pti šv. Komunijos pagarbą. Negali būti kalbos apie kokią nors. 
pagarbą Svenč, Sakramentui, jei vaikas, priėmęs Komuniją, nieko 
nesimeldžia, nieko nemoka Kristui nuo širdies pasakyti. Paga- 
liau, jei vaikai šabloniškai perskaito kokias maldas, bet, kuni-- 


i) Chwala, Seelsorger und Kind, 39. p. 

:gui persižegnojus, galvatrukčiais krūvoje besistumdydami veržias 
iš bažnyčios, ar tai bus tinkamas į šv. Komuniją prisirengimas? 

Del to kunigas privalo ne tik žodžiais, bet ir raštais pagi- 
linti tikybinį vaikų Švenč. Sakramento supratimą. Kitur net 
leidžiami eucharistiškieji laikraštėliai, rengiant į pirmą Komuniją; 
„didelis ėmėjų skaičius rodo, kad tokie raštai vaikų mėgiami; 
leidžiami jie tik pavasarį, kai esti daroma katechizacija; jų kai 
kurie jau eina po kelias dešimtis metų!). 

Kai kur steigiami Eucharistiškos literatūros knygynėliai. 
vaikams; iš jų semiasi vaikai gerų minčių ir norų ne tik pirmai 
-komunijai, bet ir visam gyvenimui. Knygos pradedamos duoti 
-apie naujus metus, ar pradedant katechizaciją; išsyk duodamos 
bendrai tikybinio turinio, paskiau pasakojimai apie pirmąją Ko- 
muniją, toliau pamokinančios knygos apie Svenč. Sakramentą. 
Kartais liepiama vaikams padaryti apie jas savo pastabų; taip 
-susekama, kokios knygos daugiau dalintinos. 

Kiek galint, geriau prirengtus vaikus ne tik anksti reikia 
leisti prie Komunijos, bet ir dažnai. Pijaus X dekretas aiškiai 
"įsako vaikų globėjams stengtis, kad vaikai po pirmosios Komu- 
nijos dažnai eitų prie Dievo Stalo, kame tai galima, net kasdien, 
kaip tai trokšta Kristus ir šv. Jo Bažnyčia. Nesunku yra pri- 
pratinti vaikus prie dažnesnės Komunijos: kartais gana vieno 
kito paraginimo. i 

Užtai esti liūdnas ganytojų abejingumo ženklas, jei nenori 
net šitiek uždėti sau vargo, dar labiau, jeigu vaikams daro ne- 
teisėtų kliūčių, norint jiems dažniau imti šv. Komuniją. Tikra 
čia įvyksta Jeremijo raudų žodžiai: „parvuli petierunt panem, et 
non erat, gui frangeret“ (4,4). 

Pijaus X noras „anksti bei dažnai“ turi būti uolių gany- 
tojų obalsis. 

Tiesa, daug gali būti sunkenybių, pravedant šitą nusista- 
tymą; bet, kas mori, tas ir gali Mokyklos vaikams tai nėra 
persunku; tik reikia šv. Mišias laikyti kiek anksčiau, per Mišias 
išdalyti šv. komuniją; dar liks laiko pusryčių pavalgyti. Kituose 
kraštuose visaip stengiamasi palengvinti vaikams pusryčiai, kad 
tik galėtų eiti, komunijos dažniau, net kasdien. 

Kai kur mok yklos vaikai eina beveik kasdien šv. Komu- 
nijos; kavą pusryčiams atsineša su savimi bonkose, apsuptose 
stora medžiaga, kad neauštų. Klebonas duoda vaikams kambarį 
po Komunijos papusryčiauti; net, jei kava kartais aušta, prista- 
toma virėja šildyti, ko! vaikai sugrįš "iš bažnyčios... Dažnai var- 
tojamos termo bonkos, kuriose viralas ilgą laiką esti šiltas be 
parmainų. 

Kai kur vaikai  pusryčiauja pas gimines, pažįstamus, gy- 
venančius arti bažnyčios. Kitur steigiamos užeigos netoli mo- 
kyklos, kur gali vaikai pavalgyt pusryčių. Kokia nors draugija 


1) „Mein schonster Tag“, Kempten, Rhein, Thomas Druckerei. „Siehe, 
-dein Heiland kommt“, 12 Briefe an Erstkommunikanten von: prof. Dr. 
„Engert, Verlag Keller, Dillingen a. D. 

vargingesniesiems vaikams duoda kavos, ar pieno veltui. Vie- 
+omis renkamos tam tikslui aukos. Kai kur vienuolių kongre- 
gacijos atsideda šitam šventam darbui. " 

Dievotas ir dažnas vaikų ėjimas prie Svenčiausiojo su- 
tvėrė net „eucharistiškų“ draugijų!) „Vaikų Komunijos“ buvo 
įsteigta 1913 m. Šventosios Šeimynos koplyčioje prie Švenč. 
Sakramento vienuolyno Baelen'e Litticho vyskupijoje Belgijoje. 
Toji sąjunga yra prikergta prie „arkibrolijos, vaikų. Komunijai 
palaikyti, kuri buvo įsteigta Romoje šv. Klaudijos bažnyčioje 
ir Papos breve 1912 m. apdovanota gausiais atlaidais. 

Sąjungos nariais gali būti visi vaikai, kurie, priėmę šv. 
Komuniją, pasižada tačiau be nuodėmės, bent sykį savaitėje 
priimti ovenč. Sakramentą, žodžiais ir pavyzdžiu raginti kitus į 
dažną Komuniją. Sąjungon įrašymas nemokamas. Už įstatus 
ir pašto išlaidas priimamos aukos, kurios suvartojamos žva- 
kėms prie altoriaus Svenč. Sakramento. 

Tėvas Sondergeld savo knygoje „Hauptidee der Friedens- 
seelsorge“?) ragina steigti „eucharistiškąjį vaikų apaštalavimą“, 
kuriam nustato šitokius dėsnius: Komunija dviejuose kiekvieno 
mėnesio sekmadieniuose, galint ir pirmadieniais; kasdienis šv. 
Mišių klausymas, bent bažnyčios aplankymas; per mėnesį ko- 
kios ydos naikinimas, ar kokios dorybės praktikavimas. 

1) Chwala, -Seelsorger und Kind, 63 p. 
?) „Verlag.Ludwig Auer, Donauworth“, S. 27-29. 

Mokinių pastoracija per Sakra- 
mMenitus. 


Mūsų laikais labai daug rašoma, kalbama apie vaikų skur-- 
dą, reikalaujama priemonių jam pašalinti. Bet daugiausia turimas. 
galvoje kūno skurdas, fizinės kančios. Tačiau daugiau yra vai- 
kų, kurie kenčia morališkai, kurių siela skursta, kurie ieško pa- 
galbos, sąžinės ramybės. 

Visa tai teikia jiems šventi atgailos ir Eucharistijos sakra- 
mentai. Ten visuomet laukia gailestingas Tėvas sūnaus vėjavai- 
kio, ten visados randamas muitininkų ir nusidėjėlių draugas, ten 
vis girdimas paguodos žodis: „Pasitikėk, sūnau, tavo nuodėmės 
tau atleistos !)“ „Ateikite pas mane visi, kurie vargstate ir esate: 
apkrauti, ir aš jus atgaivinsiu“ ?). 

Kai kas stebisi. kam nekaltas vaikas vedamas išpažinties. 
kam auganti karta, kuri—gera, kas dvi savaiti raginama eiti iš- 
pažinties! Tikras ganytojas lengvai supranta, kad ypač tokioms. 
sieloms išpažinties pedagogika labai vaisinga. Cia turima ge-- 
ros medžiagos; iš jos gera ganytojo ranka gali nulipdyti dan- 
gaus gyventojo statulą. 

ia negydomas ligonis mirtinai sužeistas, negaivinamas 
nusilpusis, bet palaikoma gyvybė, plėtojamos jėgos, stiprinama 
sveikata. Cia kaskart labiau atmerkiamos akys, kad geriau ma-- 
tytų siaurą kelią ir ankštus vartus, kurie veda gyveniman *). Čia 
mokinamas teisus dar daugiau daryti teisybės ir šventas dar labiau 
pasišventinti, +) būti tobulas, kaip ir dangiškasis Tėvas tobulas ?). 
Nors tokia siela esti visai ganytojo rankose, tačiau ji ne- 
nustoja savistovybės. Juo geresnis yra menininkas, iuo daugiau 
duoda savo mokiniams; jis nereikalauja, kad jie atsižadėtų savi- 
tumų, būtų vien jo sekėjai; bet jų individualybę praplečia, pagi- 
lina. Tikras sielos vadovas nevaržo vedamųjų laisvės, bet ją to- 
bulina, geras ganytojas nėra autokratas, bet stengiasi patarnauti 
sieloms sulig Kristaus įstatymų. 

Nieko geresnio negalėjo Dievas duoti augančiai kartai kaip at- 
gailos sakramentą. Nieko nuostabaus, kad toks didelis žmonių. 
žinovas kaip Gothė, gyrė išpažintį,kad rimti protestantai viešai pripa- 
žįsta: „Reikia mūsų bažnyčiai, kaip kasdienės duonos, privatinės 
išpažinties grąžinimo; mūsų bažnyčia pilna žmonių, kurie priva- 
lo išpažinties eiti, pilna žmonių, kurie trokšta, kad galėtų išpa- 
žinti“. į 

Tačiau visas malonių gausumas, kurio turėtų teikti atgai-- 
los sakramentas, dažnai negaunamas. Sakramentas, veikia „ex. 
opere operato“, Dievo malonė visuomet savo daro, bet svarbu ir 


3) Mat. 7. 14. 
4) Apr. 22, 11. 
5) Mal. 5, 48 


1) Mat. 9, 2. 
2) Mat. 1I, 28 
L 

„Opus operantis“, mūsų pačių pastangos. Tam reikalingos pas- 
"toralinės teologijos žinios, kad išpažintis būtų vaisingesnė. Čia 
labai svarbus kaskart geresnis savęs pažinimas, asmeninis išsi- 
kalbėjimas, tinkamų priemonių pritaikymas. 

Pirmiausia daug kas nemoka tinkamai perkratyti savo są- 
žinės. Nuo pat kūdikystės vaikas išmoksta išpažinties formulą, 
kurią metais kartoja; del to neparodomas tikras sąžinės stovis, 
greičiau pridengiamas. Yra mokyklų, kuriose iš keliolikos, ke- 
lių dešimčių mokinių galima girdėti tą pačią išpažintį, ar jie iš- 
„pažįsta iš savaitės, ar mėnesio, net ir metų. Yra nemaža paau- 
gusių, kurie iš vaikiškos savo išpažinties nė žodelio nepakeitė, 
nors savo elgesiu jie visai kitais virto. 

Jie atlieka išpažintį tik katekizmo žodžiais; į tuos išsireiš- 
kimus įdeda jie visa, ką jie laiko prasikaltimu; jie patys jaučia, 
"kad žodžiai ir tikrybė jų išpažintyje nebesupuola; bet jiems bū- 
tų keista, įeigu jie virš nustatytos schemos, išsireikštų apie sa- 
vo sielą, jeigu ką nors norėtų pasakyti apie abejotinus dalykus. 
„Be abejo, yra tai didelis trūkumas: sakramentas sustingsta for- 
moje, tobulinantis jo veiksmas yra gerokai suvaržytas. 

Labai geras yra daiktas, kad iš pat pradžios, rengiant vai- 
kus į pirmą išpažintį, jiems įkalbama: Jūs turite kiekvieną nuo- 
„dėmę taip išpažinti, kaip ją esate padarę. Žinoma, tą sakinį rei- 
kia nušviesti per visus įsakymus vis naujais pavyzdžiais ir prie 
visokių galimų nusidėjimų visados klausti, jei vaikas yra tai pa- 
daręs, kaip jis turi pasakyti per išpažintį? 

Taip išmoksta vaikai suprasti, kad bendruose sąžinės są- 
skaitos išsireiškimuose gali slėptis visokeriopi nusižengimai ir 
kad tuos dalykus, o ne bendrus žodžius privaloma pasakyti, kad 
išpažintis būtų vaisinga. Tiesa, yra sunkiau šituo būdu prirengti 
vaikus prie išpažinties, bet įdėtas darbas gausiai apsimoka: vai- 
kai išmoks apsvarstyti savo nuodėmes, išpažins jas konkrečiai, 
nebereikės klausinėti. 

Gražiai rašė Leonrod'as Eichstatt'o vyskupas ganytojo rašte 
1882 m; „Mes nenorime ginčyti, kad per sąžinės sąskaitą (iš 
maldaknygės) katechetas bent manomai paliuosuojamas nuo žy- 
mios dalies sunkaus savo uždavinio ir kad iš vaiko nereikalau- 
jama jokio ypatingo atsidėjimo savo klaidoms ir nuodėmėms | 
surasti sąžinės sąskaitoje. Bet kaip tik to lengvumo, kuriuo 
manoma išrišti sunkus savęs pažinimo uždavinys, mums už- 
tenka, kad abejotumėm apie tikrą vertę šitos pagalbinės prie- 
-monės. 

„Gali būti kartais išimčių, kuriose (spausdintos) sąžinės 
sąskaitos apsimoka, bet bendrai tariamoji nauda glūdi apsiga- 
vime. Negali būti kalbos, kad sąžinei rimtai peržiūrėti reikalinga 
nužengti savo širdies gilumon ir kad tas peržiūrėjimas vienos 
-sielos, kurios gyvenimas ir veikimas skiriasi nuo kiekvienos ki- 
tos sielos, negali būti atstotas šablonišku mechanizmu“ 1). 


1) Karl Mosterts, Jūnglingsseelsorge, 1!—IV Auflage, 1923 Freiburg 
im Breisgau, 193 ir t. p. 


Suprantama, kad savęs pažinimas net po gero prirengimo- 
prie išpažinties palieka uždavinys, kurio išrišimas turi eiti drauge 
su didėjiančiu gyvenimo prityrimu ir augančia dorove sąmone. 
Tolimesnėse katechezose reika nurodyti klaidas ir būdo neto- 
bulumus, kurių dabartinė sąžinės sąskaita neapima, pasakant, 
kaip šitokius dalykus reikia išpažinti.. 

Bandymas, ar gerai suprato, kas bubvo pasakyta, galima pa- 
daryti su vaikais klasėje: trumpai nupasakojamas gyvenimas ir 
elgesys kokio nors jauno žmogaus ir duodama surašyti, kaip 
minimas žmogus turėtų pasisakyti pre išpažintį, jei nori gerai 
ir išmintingai pasielgti. 

Jei šitaip bus pagilintas savęs pažinimas, tai išpažintis sa- 
vaime darysis daugiau asmeninis pasikalbėjimas; ji nebus sche- 
ma, bet ggva ir duos galimumo vadovauti sielai. Kai vaiko siela 
stovi kaip atvira knyga, tada pasirodo visos jos gerosios ir blo- 
gosios pusės, tuokart matoma, kur kreipti dėmesys. 

Dar į du dalyku reikia kreipti akis kalbant apie išpažintį. 
Pirmiausia sužadinti specialų, praktišką nutarimą, kaipo svar- 
biausią priemonę visoms doros pastangoms stiprinti ir kaipo 
ypatingą vietą kasdien sau prižiūrėti; antra, kad būtų sužadintas 
noras pozityviai siekti dorybės, tiesiogiškai kultūrizuoti valią. 

Galima ką nors pozityvaus pakišti, kaip ypatingą pasike- 
tinimą, pavyzdžiui: gerai atlikti kasdienines savo priedermes, žiū- 
rėti tvarkos ir švaros; atpasakoti teisingai tuos atsitikimus, ku- 
riuos pergyvena, mato, girdi, laikyti visados savo duotą žodį, 
neapvilti pasitikėjimo, neišplepėti, kas patikėta, kasdien daryti 
sąžinės sąskaitą. 

Arba greta negatyvaus pasižadėjimo iškeliama pozityvi pusė 
ir stengiamasi nuodėmėms užbėgti už akių. Taip antai, galima 
nemandagiam pikčiurnai įsakyti kokį nors mandagumą elgesyje;. 
nesutaikomam priešginai — nusileidimus tam tikrais atvejais, 
smalyžiui — susivaldymą tame ar kitame valgyje, tinginiui — 
griežtai nustatytą darbų tvarką, miegaliui — punktualų atsikė- 
limą ir gulimą... 

Tiesa, vien tik reikalaujant specialaus pasižadėjimo, nedaug 
tebus padaryta valios stiprinimui. Pasisekimas pareis nuo to, 
kad bus to žiūrima su meile ir kantrybe, bet drauge su nepa- 

lenkiama ištverme, kad kiekvienoje išpažintyje bus tartas apy- 
skaitos žodis apie paskutinio laikotarpio rezultatus. Paprastai, 
tas pats nutarimas turi būti palaikomas, kol bus šio to pasiek- 
ta, nors priemonės keičiamos. a 

Taip elgiantis, pasirodo gilesnis sunaudojimas būdą lavi- 
nančios vertės, kuri glūdi paskutinėje atgailos dalyje, būtent 
sakramentaliame ganapadaryme.. Penkeri poteriai, schematiškai 
užduodami ir atkalbami, nedaug tepadaro' Tuo nenorime pa- 
sakyti, kad malda netikusi atgailos priemonė; bet norime pa- 
brėžti auklėjantį dėsnį, kad ji būtų pritaikinta, nur.dant vidujinį 
ryšį tarp šitos maldos ir žmogaus padarytų klaidų 

Taip galima duoti penkerius poterius, primenant penkias 
Kristaus žaizdas, ir nurodant griežtą priešingybę, kurion žmo- 

gus pateko savo nariais ir širdimi su Kristumi, kančių vyru,. 
nakalčiausiu Avinėliu. Taip pat ir prie kitų maldų, kaip antai,. 
tikėjimo, vilties ir meilės aktų, lengvai duodas! pridėti koki nors 
individuali mintis, kuri turi artimą ryšį su jo nuodėmėmis. 

Kalbėdamas Loretaniškąją litaniją, galėtų atsiminti, kaip- 
čia Dievo Motinoje garbinami visai priešingi privalumai jo sielos 
stoviui po nuodėmės: Jinai Dievo malonės pilna; jis ją prarado;. 
Jinai Kristaus motina; jis — priešas; Jinai skaisčiausia, neka!- 
čiausia Motina, jis Josios—begėdis, kaltas vaikas... 

Reikia pabrėžti, jog be maldos turime dar daug dalykų, 
kurie, kaip atgaila, gali būti duodami, bet pirma pasitarus su 
penitentu, kaip antai: paklūpėti ant kelių, dažniau priimti šv. 
Komuniją, kasdien perkratinėti sąžinę, paskaityti dvasišką knygą,. 
klausyti pamokslo, sumažinti kokį nors valgį, atsisakyti nuo- 
kokio žaidimo... 

Tomis, ar tolygiomis atgailomis stengiamasi sulaikyti nuo- 
dėmių versmes. Tiktai reikia įspėti, jog, uždedant atgailą, nėra 
prievartos, o glūdi parama ir pagalba prieš jo silpnybę, nepas- 
tovumą, paraginimas ištikimybėn Dievui, Kurs tikrai yra vertas 
S aukos, Kurs savo meile taip sunkias nuodėmes at-- 
eidžia... 

Žiūrint išdėstyto, gali kam rodytis, kad pedagoginė išpa- 
žinties vertė daugiausia glūdi sielos išsikalbėjime ir su juo su- 
rištame valios paraginime. Bet iš čia tie dalykai del.to taip | 
aiškiai pabrėžiami, kad jie dažmai permaža atsimenami. Iš- 
pažintyje svarbiausia Dievo malonė, kurią gauname per išpa-- 
žintį. 

Ji begalo svarbi auklėjimo priemonė. Tūkstančiai parpuo- 
lę nebeatsikeltų be sakramento malonės; bet per išpažintį vis iš- 
naujo gauna nuotaikos ir drąsos taisytis, siela vėl jaučiasi, kaip 
atgimusi, su jauna jėga ryžtasi tvarkyti apirusį; gyvenimą, griež-- 
tai tikėdama genčių apaštalo žodžiais: „Aš visa galiu tame, kurs 
stiprina mane !). i 

Išpažinties veikimas naturalų papildymą randa šv. Komu- 
nijoje. Čia kalba pats Kristus į sielą, gyvena joje ir veikia su: 
ja. Didžiausių jėgų ir gausiausių vaisių katalikai semiasi iš šv. 
Komunijos. Bet kaip išpažintis, taip ir SŠvenč. Sakramentas 
yra šulinys, iš kurio reikia semti. Būtų klaidinga raginti vai- 
kus į dažną Komuniją, net juos versti be atatinkamo priren- 
gimo. || 
Pirma, negu Kristus kalbėjo savo mokiniams apie tą sa- 
kramentą, išklausė savo vietininko tikėjimo, kurs buvo dviejų: 
metų jo pergyvenimu. Juo geriau vaikai susipažins su Kristu- 
mi, tuo daugiau sakramentališkas susijungimas suteiks jų sielai 
jėgų ir džiaugsmo. Kristus turi būti vaikams ne asmuo, kurs 
gyveno pirm 1927 m., jis turi gyventi dabar jų sieloje. 


1) Pilyp. 4, 13. 

Kaip menininkas mylimame savo paveiksle vis randa ką 
„nors, ką jis norėtų išreikšti aiškiau, gražiau, taip ir ganytojas 
turėtų daryti, kad jaunose širdyse geriau atspaustų — Kristaus 
būdo ypatybes. Sv. Paulius savo pamokymus klysiantiems Ga- 
latiečiams rėmė tuo, kad jiems statė prieš akis Kristų, lyg, kad 
Jis būtų nukryžiuotas jųjų tarpe. Mes turime vaikams, einan- 
tiems prie Komunijos, nušviesti tai vieną, tai kitą Kristaus 
dorybę. 

Jei vaikas asmeniškai susiartins su Kristumi, tai nežiūrės 
į šv. Komuniją, kaip į pasyvų sakramentališko valgio priėmimą; 
Ji bus aukščiausias tikybos aktas. Visas vidujinis darbas, kurs 
prasideda išpažintyje, įgyja vaisingumo; vaikas raginamas dar- 
buotis sulig ypatingu pasižadėjimu išpažintyje, bent šitame 
dalyke darysis panašesniu į savo Mokytoją. 

Ganytojo uždavinys pasirūpinti, kad kartojamas nutarimas 
nebūtų monotoniškas, kad jaunas žmogus turėtų medžiagos 
šiek tiek pasikalbėti apie tai su savo Išganytoju. Tai galima 
dvejopu būdu padaryti. Per išpažintį galime nurodyti kokį nors 
konkretų bruožą Kristaus būde, ar Jo darbuose, kursai specialų 
pasižadėjimą stiprina. 

Einantį Komunijos siųskime ne bendrai prie Kristaus, bet 
prie tam tikros scenos, iš kurios siela gali semtis pasiryžimo. Pav. 
gal jaunas žmogus kovoja del rūstaus, nesuvaldomo būdo. Iš 
kur tas pyktis? Kiti apjuokia jį, užgauna. Svenčiausiame Sak- 
ramente yra Kristus, kurs, vainikuojamas erškėčiais, ramiai nu- 
„kenčia išjuokimą, kurs, užgautas veidan, nenustoja kantrybės. 

Kitas būdas saugoti nutarimą nuo monotonijos glūdi nu- 
rodyme aptarti jo įvykdymą su Kristumi. Nesvarbu vis išnau- 
"ja tikrinti, kad tą pasižadėjimą vykdysi, bet su Kristumi apsvar- 
styti, kaip jis tat įvykdys. Jis žino paprastas aplinkybes, kur ir 
kaip ta nuodėmė atsitinka; dabar Kristaus akyse nustatysi, kaip 
sutvarkyti savo mintis, žodžius, darbus, kad įvykdytum savo pa- 
-siryžimą. . 

Greta nutarimo, kurs turi būti pirmutinis tikslas, prie atski- 
rų Komunijų gali būti dar kitų pamaldumą gaivinančių tikslų. 
Geras yra daiktas juos individuališkai išreikšti ir kiekvieną sykį 
jų vieną iškišti priešakin. Tai gali būti Kristui padėka už tam 
tikrą geradėjystę, atsiprašymas už tam tikrą įvykį, maldavimas 
pagalbos kokiame privatiniame, ar visuomeniniame reikale, svei- 
katos kokiam ligoniui, šv. Dvasios kokiam nusidėjėliui... 

Taip mes paplatiname vaiko maldos akiratį, žadiname juose 
apaštalavimo dvasią. Komunija įgyja vis daugiau aktualaus po- 
būdžio. Svarbiausiuose momentuose, prieš pat priimant ir tuo- 
jau priėmus šv. Komuniją, vaikai turi ką daryti, ką kalbėti, ką 
mąstyt, nesielgia taip pasyviai, kaip paprastai būva su vaikais... 

Tačiau, nežiūrint visų šitų priemonių, per ilgą laiką gali 
lengvai įsiskverbti apsileidimas. Del to reikia vaikus auklėti, 
kad jie besirengdami, ar dėkodami atneštų Išganytojui kokią 
nors auką, išsižadėjimą, kokį nors darbą... Tokia asmeninė au- 

ka, kurią dedame Išganytojui po kojų, veikia, kaip dangaus rasa, 
| vystančias žoles. Nauja gyvybė randasi viduje. 

Kas čia papasakota, nebus galima visur ir visados pritai- 
i kint gyvenimui. Kaip tik administravime abiejų auklėjimo sakra- 
b mentų kiekvieno ganytojo savarankiškumui paliekama daug vietos. 
| Tačiau šitame visi mes turime būti vienos nuomonės, kad ne- 
galima geriau patarnauti augančiai kartai, kaip mokant ją su džiaug- 
| smu semtis gyvybės vandens iš Gelbėtojo šaltinių... 

Mokinių maldos. 


„Kas moka melstis, tas geras krikščionis“ tai posakis, kar- 
tojamas kaip koks priežodis. Žinomos dvi krikščionių rūšys: 
vienai priklauso žmonės, kurie vadinasi krikščionimis, bet maža 
teturi Kristaus dvasios; jie neatsisako nuo kūdikystės tikybos, 
bet jų krikščionybė reiškiasi tuo, kad kartas nuo karto sukalba. 
be minties kokią maldelę, retkarčiais užeina bažnyčion, bet kas- 
dieninis jų elgesys sukasi apie vien tik savąjį „aš“. 

Kitai krikščionių rūšiai priklauso įsitikinę žmonės; nuo pa- 
viršutinių krikščionių skiriasi jie tuo, kad vidujiniu jausmu per 
išviršinių apraiškų uždangą visur mato Dievą, visam vadovaujantį 
dangaus Tėvą, Kuriam privaloma melstis: „Tėve mūsų, kurs esi 
danguje... teesie tavo valia, kaip danguje, taip ir žemėje“... 

Sykį šv. Pranciškus Asyžietis kelionėje atsisėdo su broliu- 
ku Leonu prie šaltinio po dideliu medžiu ir graužė sausos duo- 
nos gabalą; pabiro jam ašaros per sudžiūvusius skruostus. Br. 
Leonas paklausė: „Tėve, Pranciškau, ko verki?“ Sventasis atsakė 
„Kaip galėčiau neverkti, pagalvojęs apie Dievo gerumą? Jis nuo. 
amžių žinojo, kad mes, nuilsę keleiviai, eisime tuo keliu; Jis pa- 
sodino šitą medį bei atvėrė šitą šaltinį“ *). 

Kas mato visur veikiantį Dievą, tas negali pasilikti nejau- 
trus; jis pagaunamas kaskart didesnio priklausomybės jausmo 
ir verčiamas su karaliumi Dovydu šaukti: „Ateikime, pagarbin- 
kime ir parpulkime ir verkime Viešpaties akivaizdoje, kurs. 
mus padarė. Nes jis Viešpats, mūsų Dievas, o mes jo gany- 
klos tauta ir jo rankų akys“ (B. 94,6). Tokia siela yra šaltinis 
maldos, kurią pataria Išganytojas: „Visuomet reikia melstis ir 
nepailsti“ (Luk. 18,1). 

Kas įsako mokiniams kartoti atmintinai išmoktas maldas, 
kas neprityrusio liežuvio nepripratins laisvai plačiai kalbėti su 
dangiškuoju Tėvu, tas išauklės krikščionis vardu, kurie melsis 
nenoromis, kalbės maldas lūpomis, o širdys bus toli nuo Dievo, 
kol pagaliau nevienas mes maldos priedermę. Ištvermei užtik- 
rinti reikia eiti nuo lūpų maldos į vidujinę, laisvą maldą. 

Išmokinti gerai melstis nelengvas yra darbas. Net, jei mal- 
doje lavinimas būtų buvęs gerai vedamas kūdikystėje tėvų na- 
muose, mokyklos metais reikalinga labai sumanios auklėtojo 
rankos, kad būtų įdiegtas mokyklos vaikams tikras maldos su- 
pratimas, maldos noras, maldos praktika, maldos ištvermė to- 
limesniems amžiaus metams. z 

Daug žadanti buvo tikybinė dispozicija ne vieno krikščio- 
nių tėvų vaiko. Paveikslai Dievo, Kristaus Kūdikio, šv. Jojo 
Motinos, angelo sargo, dangaus šventųjų... vaiko sieloje skais- 
čiau spindėjo, negu paauksuotos statulos ant bažnyčios altorių. 


1) Weihbischot Dr. Stoffels. Wie lehre ich die heranwachsende Jugend 
beten und ūbernatūrlich leben? Mosterts Jinglingsseelsorge, II-IV Auflage, 
1923 Freiburg im. Br., 147 p. 

Motinos supratimas vaiko sielos palenkė maželio liežuvį nuo- 
širdžion maldon. x 

Bet vaikas atėjo mokyklon. Čia turėjo mokytis sunkių mal- 
dos formų ir atkartoti, kurias jau mokėjo; nevisuomet jam buvo, 
kaip reikiant, išaiškintas jų turinys. Tuo tarpu lindo vaiko šir- 
din tikras pasaulis; nuo jo šviesos blėso vaikiškų įsivaizdavimų 
aiškinimas, mažėjo noras melstis, kartojant atmintinai išmoktas, 
dažnai nesuprantamas maldas. 

Daugelis jaunų kartojimą kasdienių maldų laiko slėgiančia 
našta. Kartojimas gadina net jų dėmesį. Jie daugiausia be min- 
ties ir be džiaugsmo kartoja įprastas maldas kaipo vaiko tiky- 
bos liekanas, koi jų sąžinė dar visai neatšipo; pagaliau ne vie- 
mas meta jas, kaipo sunkų balastą: Ir skursta siela, kaip žolė 
be rasos! Juk malda tai sielos alsavimas; nesimeldimas tai sie- 
los džiova. . 

Tie išvedžiojimai spiria mus pagalvoti apie liečiamus klau- 
simus, iopyti spragas maldos auklėjime. Ar šiaip, ar taip reikia 
kas nors daryti, kad šitame klausime pažengtumėm, kad apsau- 
gotumėm vaikus nuo maldos atvėsimo. Reikia tam, kurs lig to) 
kalbėjo paprasta kalba rytmetinius ir vakarinius poterius, mišių 
maldas, išpažinties ir Komunijos aktus... naujų, laisvų minčių 
tikybiškai nuotaikai palaikyti. 

Tiesa, būtinas yra dalykas išmokyti tam tikrų maldos for- 
mų, viena, kad būtų galimos bendros maldos, antra, kad vaikams 
būtų duotos tinkamai išreikštos dogmatinės tiesos; kadangi nu- 
statytos maldų formos negali būti tinkama išreiška tuolaikinių 
vaikiškų maldos uždavinių, privalo mokyklos vaikas mokytis 
savistoviai melstis, nelyginant, kaip kad nesitenkina, mokyda- 
masis aritmetikos, kartojimu 242—4, bet pritaikymu prie viso- 
keriopų užduočių pratinasi savystoviai skaičiuoti. 

Mokymas laisvos maldos, rasi, galima būtų šitaip pradėti: 
Nustatytą maldelę, ar kokį giesmės posmą parašyti kairėje len- 
tos pusėje, vaikas turėtų žodis po žodžio laisvai parafrazuoti; 
tikybos mokytojas turėtų vaiko žodžius rašyti dešinėje lentos pu- 
sėje... Vaikas turės prieš akis savo paties sudėtą maldą. Galima, ' 
rasi, būtų duoti namų darbą — parafrazuoti visokias maldas 
raštu. Rašydamas savais žodžiais, įsigilins į maldos turinį, drauge: 
parodys, kiek suprato maldos mintis. Tai duos progos mokytojui 
plačiau pasikalbėti apie nesuprastas maldos vietas. 

Tokis maldos būdas remiasi lūpų malda; bet vaikas, ženg- 
damas nuo vienos minties prie kitos, laisvai meldžiasi. Tėve 
mūsų, Sveika Marija, Tikiu Dievą Tėvą, tikėjimo, vilties ir meilės. 
aktus, Jėzaus Vardo ir Švenč. Panelės litanijas šitaip gali kalbėti 
12—14 metų vaikas !). Bažnyčios giesmė yra labai tikusios šito- 
kiam maldos būdui, Taip melstis nėra persunkus dalykas; ga- 
lima prie jo priprasti; jisai yra tikęs visose gyvenimo sąlygose 
atgaivinti sielai. 

1) Kautz, Neubau des katolischen Religions - unterrichts, Bd. I, Aufl. II, 
1923 Kevelaer, 118 p. ; 

Bet reikia pratinti vaikus prie savystovės maldos. Tam tinka 
pirmiausia prašymo maldos. Kokie nors ypatingi atsitikimai, ko- 
kie vidujiniai, net išoriški reikalai kaip antai: miške paklydimas, 
staiga audros ištikimas, pinigų pametimas, gaisro pavojus, gre- 
sianti mokytojo bausmė, staigus motinos susirgimas, tėvo mir- 
tis... verčia žmogaus širdį melstis. Tokiais atvejais nebeužtenka 
nustatytos maldos formos; tuokart žmogus nebekalba kokios 
nors paprastos maldos, bet šaukiasi Dievo širdies tonais. 

Sunkesnė rūšis laisvos maldos, kylančios iš karštos tiky- 
binės nuotaikos. Tas maldos būdas sekasi tiktai ypatingai iškil- 
minguose atsitikimuose, po galingo įspūdžio. Nėra tai išimtis, 
kad net vaikas, pavyzdžiui, prie pirmos šv. Komunijos, ypač iš- 
kilmingose pamaldose, Dievo Kūno procesijoje, paskaitęs kokią 
nors jaudinančią dvasišką knygą.., ima laisvai melstis. Jei vai- 
kai žinos šitą maldos būdą, įvaizduotą, kad ir trijų jaunikaičių 
krosnies liepsnose giesme, tai nuotaikos pakilimo momentais, 
jų siela mokės laisvai pasikalbėti su Dievu. 

Bet vaikas reikia vesti toliau ir mokyti apmąstymo maldos. 
Čia reikia paeiti trys laiptai; jųjų pirmas tai dvasiškas skaitymas. 
Skaitymo tikslas ne tiek pasisavinti sau tikybinių žinių, kiek pri- 
taikinti doros medžiagą savam gyvenimui: „Skaitydami mes tu- 
rime taip elgtis, kaip paukščiai gerdami; jie atkartodami 
geria, kiekvieną sykį bent kiek paimdami; kiek sykių paima ke- 
letą lašų, pakelia galvą dangun“ (Rodriguez). Praverstų gal per 
tikybos pamokas pratinti prie tokio skaitymo. 

Pratindami skaityti dvasiškas knygas dar neduodame gana 
mokiniams maldos atžvilgiu. Šv. Lauras Justinijonas rašo: „Visi 
Šventieji patapo šventais per apmąstymą; per vidujinę maldą 
šalinama pagunda, dingsta nuliūdimas, atgaivinamas uolumas 
ir kurstoma Dievo meilės ugnis“. Dvasiškas skaitymas įmano- 
mas kiekvienam žmogui, tuo tarpu, kad apmąstymo praktika su- 
siduria su sunkenybėmis. Del to reikia dar žengti vienas 
laipsnis. 

Perėjimą iš dvasiško skaitymo meditacijos maldon sudaro 
nuolatinis atsiminimas visur esančio Dievo. Vaikus taip auklėti, 
kad visumet atsimintų Viešpaties visur esimą, yra senas patari- 
mas. Bet ne taip lengva gyventi, kad kiekvienas žygis būtų 
daromas ta sąmone, jog įvyksta visažinančio Viešpaties akyse. 

Rasi lengviau yra turėti atmintyje Nukryžiuotąjį: kryžius ant 
krūtinės, ant sienos, prie namų, kryžkelėje... lengviau gali priminti 
kenčiantį Dievą. Kiti lengviau atsimena Dievą, praktikuodami 
dvasiškas komunijas, lankydami švenč. sakramentą, dažniau ei- 
dami šv. Sakramentų, atsiduodami Viešpa ties valiai... 

Dievui atsidavimas, išreikštas „Tėve mūsų“ daugiau tinka 
švelnių bailių vaikų prigimčiai; dvasiškos komunijos ėmimas — 
daugiausia karštiems, neramiems; įsigilinimas į Kristaus kančias 
— jautrioms, gilioms prigimtims; 'esimas Viešpaties akivaizdoje 
—naiviems vaikams. Bet reikėtų išdėstyti visus keturis būdus, 
kad kiekvienas galėtų pasirinkti sulig savo prigimties. 

Sunkiausia išmokyti vidujinės maldos, pačios meditacijos. 
Gali būti, kad ne visi mokiniai išmoks šitą maldos lytį, bet rei- 
kia visiems ją išaiškinti sulig šv. Ignaco metodo. Medžiagos 
tam galima rasti sąryšyje su Šv. Istorijos pavartojimu, pav. Kri- 
staus jaunyste, stebuklais, kančia... su kokiu baisiu įvykiu apy- 
linkėje, kokia nelaime, su bendra šv. Kumunija, su paskutine 
mokyklos diena.. 

Metodiškai išmokyta meditacija yra kelio galas, siektinas 
maldos pamokose. Atsižvelgiant į mūsų vaikų pasaulį pageidau- 
tina, kad būtų mokyklon įvesta maldos mokymo reforma, kad mal- 
dos gyvenimas įsigytų naujų pajėgų, kad tolimesnės kartos gautų 
naujos dvasios, kad atsinaujintų žemės veidas... 

Gera malda yra menas, į kurį reikia pratintis. Vainikuotas gies- 
mininkas Dovydas išreikšdavo savo jausmus arfos stygomis. 
Mokinys privalo išmokti maldos techniką, psichologinius jos 
dėsnius iš muzikos. Kaip muzikos instrumentas reikalauja skam- 
baus aido, taip ir malda turi aidėti padangėmis; o kieno žemi- 
škų minčių galia slėgia sielos stygas, to maldos rezonansas 
trukdomas. 

Prieš pradedant griežti smuikininkas įtempia sustingusias 
stygas. Taip meldėjas prieš maldą privalo sukaupti savo sielos 
ir kūno jėgas, kad malda būtų harmoninga. Pilnas pagarbos iš- 
B žmogaus elgesys yra gera priemonė sukauptai dvasiai 
palaikyti. 

Muzika harmoningai derina stygas vienas su kitomis, kad 
nesirastų disonansas. Taip ir maldos metu neprivalo nė viena 
žmogaus styga — koks geidulys, susikrimtimas, nuliūdimas, ar 
linksmumas — per daug atsiliepti. Kitaip visas dėmesys nukrei- 
piamas į neharmoningą stygos toną. 

Kas nenoromis vedžioja pagrindinį toną, tas greit nustoja 
malonumo griežti. O kas nuolat be minties kartoja nustatytas 
maldas, niekad nesimeldžia su džiaugsmu; del to greit jam nu- 
sibosta melstis. 

Pradedantis išsyk rūpestingai griežia vien iš gaidų. Taip 
jis įsigyja pamažėli tam tikrą akordų gausumą; taip ilgainiui 
pratinasi paleisti vaizduotę, improvizuoti, savystoviai griežti. 

Tas, kurs išsyk dievotai maitina savo sielą nustatytomis 
maldomis ar iš maldaknygės, ar atmintinai, pasisavina tam tikrą 
gausumą minčių; iš jų paskiau gali pats pinti gražiausias maldas. 

Taip tat prieina  pamažėli apmąstymą ir mokėjimą savy- 
stoviai Dievą pagarbinti, Jam padėkoti, Jį permaldauti, melsti Jo 
naujų malonių; randa čia sau neišsemiamos, linksmybės, paguodos, 
jėgos... šaltinį. 

Melstis reikia nesiskubinant: paskuba stumia kur kitur ir 
kliudo ramų darbą, apmąstymą. Mintis, kiek skubėdamas su- 
taupysi laiko, kur per minutę, kitą nueisi, ką nuveiksi, turėtų 
sulaikyti nuo skubinimosi. 

Kas patsai vienas meldžiasi, gali pastebėti, jog pusbalsė 
malda padeda susitelkti, nes maldos žodžių tarimas ir jų gir- 

dėjimas palaiko dėmesį; bet ir tyli malda, netariant žodžių, ne- 
leidžia nutolti nuo jos turinio. 

į Senovės krikščionių obalsis: melskis ir dirbk turi reikšmės 

ir mūsų laikams. Malda yra darbas, o darbas yra malda; darbas 

ir i sulig Viešpaties valia turi jungtis; jie vienas antrą pa- 

laiko. 

Malda ir darbas kyla iš to paties šaltinio, iš antgamtinės 
dievotumo dvasios, kuri per išorinį daiktų šydą mato visur- 
esantį Dievą. Rankos, lūpos ir siela jungiasi, kad „visame 
būtų pagarbintas Dievas“ (I Petr. IV,11). 

Blaivybė tikybos pamokose. 


Visi mokslo dalykai turi prisidėti prie kovos prieš alkoho- 
lizmą. Girtuoklystės klausimas katalikui yra pirmoj eilėje tikybi- 
nis. Kiekviena, gerai sutvarkyta tikybos pamoka, sėja gerą sėklą 
vaikų širdin ir stengiasi slopinti piktažoles. Girtybė ir tikras 
krikščioniškas įsitikinimas yra dvi nesutaikomos priešingybės. 

Ta mintis randa pagrindo šitame Tolstojaus išsireiškime: 
„Juo daugiau matau girtuoklystės vaisius ir dažniau turiu pro- 
gos pakalbėti su kenčiančiais nuo tos nedorybės, tuo labiau 
įsitikinu, gelbėjimą esant ne tame, kad pripažįstamas kenksmin- 
gumas kūnui. Turi daug daugiau įsivyraut įsitikinimas, jog gė- 
rimas atneša nelaimę sielai. 

Bus paliuosuotas žmogus nuo tos nedorybės ne tuokart, 
kad išgėrimas bus jam padarytas negalimas, bet tik tada, kuo- 
met jis laisvai susilaikys nuo gėrimo. Jei prieš jį jo grįčioje 
stovės degtinė, jis jaus jos kvapą, vienok negers. Bet šitai įvyks 
tik tuokart, kada žmogus savo dorovės labą daugiau vertins, 
negu kūno. . 

„Bet didesnis vertinimas dvasios už kūną galimas religin- 
gam žmogui. Taip, aš esu tos nuomonės, kad religinės sąmo- 
nės stoka girtuoklystę didina ir matau del to išgelbėjimą iš tos 
nedorybės tikybinės sąmonės sužadinime*!). Užtat ir pats rašė 
tikybiniais motivais pagrįstą „Pirmąjį degtindarį“. 

Bet, ir antraip verčiant, yra tiesa, kad girtuoklystė slopina 
religinę sąmonę. Yra labai sunku, perdaug geriant, išlaikyti kil- 
nesnę pasaulėžiūrą. Kaip sykį pasigėręs žmogus nustoja žmo- 
niškumo, taip nuolat gerdamas girtuoklis kaskart labiau virsta 
nežmogumi: žmogus ilgainiui žvėrėja. 

Be tikybos pagalbos pergalėjimas girtuoklystės yra beveik 
negalimas ir kol tęsiasi girtuoklystė tikybinės sąmonės atgaivi- 
nimas taip pat beveik neįmanomas. Ta dilema, iš kurios išeitis 
randama geru tikybiniu auklėjimu, turi būti vaikams įkvėpta per 
tikybos pamokas. Tam gana duoda medžiagos kaip šv. Isto- 
rija, taip ir katekizmas. 

Tvano istorija duoda progos pakalbėti vaikams apie tai, 
kaip žmonės skęsta dabarties alkoholizmo potvinyje. 1924 m. 
vienoje tik Lietuvoje alaus pagaminta daryklose daugiau milijo- 
uo kibirų; o kiek dar padaryta namuose? Tais pačiais metais 
degtinės parduota kuone pusšešto milijono litrų... 

Išpylus tuos gėralus, beveik pasidarytų potvynis; o juos 
išgėrus, užlieja žmones sugedimo tvanas: visų nedorybių 50—75 */4 
turi artimesnį, ar tolimesnį ryšį su girtybe.. Taip nurodžius 
girtuoklystės vaisius, vaikai supras, kad nedorybės, kaip tvanas, 
užpila žmones, atsidavusius girtybei; paaiškės jiems Sv. Rašto 
pasakymas: „Dievas... gailėjosi, kad buvo sutvėręs žmogų ant 


1) Konig, Der Alkohol in der Schule, 1912 Strassburg, 134 p. 

žemės, ir... tarė: Išnaikinsiu žmogų, kurį sutvėriau, nuo žemės 
paviršiaus“ |)... 

Yra žinomas tautų žuvimas, paplitus girtybei, pav., morų, 
gyvenusių Naujoje Zelandijoje; liko gyvenamųjų vietų pėdsakai, 
pilna bonkų, nebėra žmonių. „Ne anglų ir amerikiečių parakas, 
bet ugnies vanduo pirklių mainininkų, mokėjusių jiems už pre- 
kes spiritu, išnaikino raudonveidžius Šiaurės Amerikoje“. Indi- 
jonų globėjas anglų ministeriui taip aiškino: „Mes kitą kartą 
buvome gausingi... uždarbiavome medžiojimu ir žuvavimu; bet 
baltieji žmonės, kurie atėjo pas mus pirkliautų, išmokė mūsų tėvus 
gerti ugnies vandenį; nuo to mūsų žmonės ėmė sirgti, mirti... 
dabar mūsų tėra visai maža“. 

Tiesa, kai kuriuose naujesniuose šv. Istorijos vadovėliuose 
Noės apsigėrimas yra išleidžiamas; bet galima būtų jį paminėti, 
kaipo priežastį tėvo išniekinimo, sūnaus prakeikimo, kaipo veik- 
snys, ardantis šeimynas, tuos visuomenės užuomazgos ryšius. 
Tas mintis reikėtų pajvairinti girtybės vaisiais: vaikų apleidimų, 
tėvų keiksmais, šeimynos narių dejavimais, aimanavimais, aša- 
romis, net išlietu nesykį krauju... 

Taip pat stovime ant tikro pamato, kuomet paduodame 
Babilono žūties priežastį ryšyje su girtuokliavimu. Drastiškai 
piešia šv. Istorija Baltazaro puotą ir jos pasekas. Karalius visai 
pasigėrė su dvariškiais; alkoholis aptemdė jų protą ir sukietino 
širdį. Emė niekinti Dievo teises ir švenčiausius pavergtosios 
tautos jausmus; ainešta bažnytiniai žydų indai ir puotaujantys. 
gėrė iš jų... Prieš  sostamiesčio vartus daromi sumanymai, kaip 
miestą paimt, o tėvynės gynėjai panėrė savo protą ir sąžinę 
svaigaluose. 

Šit ir girtuokliavimo vaisiai: Tą pačią naktį Baltazaras, Ba- 
bilonijos karalius, buvo nužudytas, c Darijus, medų karalius, pa- 
vergė babiloniečius. Kaip gražiai vyksta Izajo grasinimai: „Deja 
jums, kurie rytą atsikeliate, kad užsiimtumėte girtuoklyste ir ger- 
tumėte iki vakarui, kad būtumėte įkaitę nuo vyno. Arpa, kanklės, 
bubinas ir vamzdis ir vynas jūsų pokiliuose, bet jūs neatsižvel- 
giate į Viešpaties darbus. Todėl mano tauta vedama nelai- 
svėn... jos garbingieji badu miršta ir jos daugybė džiūsta iš troš- 
kulio... L jums, kurie esate karžygiai gerti vyno ir drąsūs 
vyrai“ ?).. 

Naujasis Įstatymas gyvais vaizdais piešia biaurius apsigėrimo 
vaisius. Koki baisi drama vaidinama karaliaus Erodo rūmuose per 
puotą gimimo dieną. Įsigėręs karalius vos besuvaldo savo jau- 
smus, kuomet Erodiados duktė šoko viduaslyje; del to jis su 
prisieka pažadėjo duoti jai, ko tik paprašysianti. Salomė, pamo- 
kyta motinos, tarė: „Duok man čia bliūde Jono krikštytojo gal- 
vą,. ?) Ir nukirsdino šv. Jonui galvą. Oirtybė aptemdė karaliaus 
protą ir sąžinę; alkoholis sustiprino Erodiados neapykantą. 


1) Prad. 6, 5—7. 
2) Izajas 5; 11—22. 
3) Mat. 14, 6—12, 

Vėl randame alkoholį seklyčiose turtuolio, kurs kasdien 
puikiai pokyliavo; tuo tarpu elgeta Lozorius gulėjo pas ano du- 
ris, pilnas vočių; jis geidė pasisotinti krintančiais nuo turtuolio 
stalo trupiniais, bet ir tų niekas jam neduodavo... Kas sukietino 
turtuolio širdį? Gausūs valgiai ir gėrimai! Sotus alkano nenu- 
mano. Taip ir šiandien sukietina žmogų pergausus svaigalų var- 
tojimas.  Turtuoliai prašnapsuoja savo mantą; žmoną įstumia | 
skurdan; alkani vaikai su baime laukia tėvo grįžtant; jis parne- 
ša kumštį duonos vietoje... 

Panaši tiesa matoma sūnaus vėjavaikio palyginime. Vėja- 
vaikis pamiršta gimdytojų meilę, atsiima savo dalį, apleidžia 
tėvų namus ir aikvoja savo lobį gyvendamas išdykusiai... - Pri- 
stinga; turtingo tėvo sūnus stoja kiaulių ganyti.. Smuklininkui 
girtuoklis geras, kol turi; netekęs savo pleciaus, neleidžiamas nė 
prie žydo pečiaus! Dar gerai, kad vėjavaikis susiprato ir grįžo 
su gailesčiu pas tėvą; bet daugiausia yra tokių, kurie sielos ir 
kūno skurde amžinai žūna... 

Šv. Istorija duoda progos nuvaizduoti alkoholį, kaipo ligų 
šaltinį. Apsakojime apie išgydymą žmogaus aklo gimusio mo- 
kiniai klausia Kristų: „Rabbi, kas nusidėjo, šitas ar jo gymdy- 
tojas, kad jis gimė aklas?!) Kvailas klausimas pamanys ne vie- 
nas! Tačiau klausimas remiamas baisios tiesos nuojauta. Nepa- 
judinamai nustatyta, kad vaikų ligos, net aklumas yra gimdyto- 
jų girtuoklystės paseka. Baisi Dievo teisybės paslaptis! Bet 
mokytojo uždavinys atmerkti mokiniams akis, kad pamatytų 
jog už tėvų nuodėmes baudžiami vaikai net kartais kelintoje 

artoje. | 

Plačiausius tyrinėjimus toje srityje padarė D-ras Legrain'as; 
jis ištyrė 215 girtuoklių šeimynų trijose kartose; 814 tų šeimų 
narių paveldėjimo keliu buvo degeneruotų; alkoholikų buvo jų 
197, protiškai nenormalių — 322, kūnu nenormalių — 174, 
silpnų kūnu — 93. Trečioje kartoje Legrain'as terado tiktai 17 
vaikų; visi buvo nenormalūs dvasia ir kūnu ?)... Yra žinoma, kad 
ligos, kilusios iš girtuoklystės, laikui slenkant, stiprėja tolimes- 
nėse kartose, kol išmiršta visa giminė, 

Taip kartas nuo karto reikia rodyti mokiniams alkoholizmo 
vaisių. Negalime abejoti, jog ne vienas padarys tokią išvadą: 
Turiu pažįstamų, kurie yra vartoję alkoholį, bet nematyti juose 
kenksmingų apraiškų... Pirmiausia nepagalvojama, kaip jie būtų 
atrodę, jei nebūtų gėrę; antra, taip kalbėdamas, paprastai turi 
omenyje kūno žalas, o reikėtų ypač atsiminti alkoholio kenks- 
mingumą ir blaivybės naudą sielai. 

Tikybos mokytojas turi atsidėjęs ir kuo plačiausiai rodyti 
mokiniams gražius blaivybės pavyzdžius. Čia gali gerai pasinau- 
doti Danielio ir jo draugų elgesiu Babilonijos karaliaus rūmuose 
ir šv. Jono Krikštytojo gyvenimu. Danielius su draugais atsi- 


1) Jon. 9, 2. . 
> Dr. M. Helenius Kwestya alkoholizmu, Badanie sociologicznostatys- 
tyczne, Tlom. Kostaczewski i Marcinowski, 1910 Poznan, 16 t. p. 

sakė nuo karaliaus valgių ir gėrimų; paprastus valgius valgy- 
dami, tyrą vandenėlį gerdami, geriau atrodė už kitus ir pasižy- 
mėjo nepaprasta išmintimi... Taip pat Jonas Krikštytojas, kurs 
negėrė vyno ir svaiginančio gėrimo... 

ia nurodėme kaikurias Šv. Rašto vietas, kurios duoda 
progos pakalbėti mokiniams apie alkoholį. Bet yra vietų, kurios, | 
rodos, palaiko vyno gėrimo paprotį, bent griežtai negina... Reikia 
pastebėti, jog Palestinoje, kur auga vynuogės, vynas labai 
dažnai buvo vartojamas, kaip saldi vynuogių sunka; del to, 
daug Šv. Rašto vietų mini vyną, kurs neturėjo savyje alkoholio. 
Tačiau yra vietų, kuriose minimas! alkoholis, kurs buvo papročių 
toleruojamas. 

Dabar apie Katekizmo sunaudojimą prieš alkoholizmą. Ka- 
tekizmas, reikalingas konkrečios bazės. Del to reikia ieškoti gy- 
venimo pavyzdžių, aptariant kiekvieną įsakymą. Reikia saugo- 
tis perdėjimo. Kalbant apie alkoholį kiekvienoje katekizmo pa- 
mokoje, galima sužadint nuobodį. Reikia išlaikyti tam tikras sai- 
kas. Gal geriau, išėjus visus įsakymus, vienoje, kitoje pamokoje 
aptarti visa, ką sako Dievas apie alkoholį dešimtyje savo įsakymų. 

Girtuokliai negali Dievui tarnauti, kaip to reikalauja I įsa- 
kymas. „Nes tokie, anot šv. Pauliaus, netarnauja mūsų Vie- 
špačiui Kristui, bet savo pilvui !). „Jų Dievas yra pilvas *). Tam 
dievui girtuokliai neša nesuskaitomas aukas: savo dvasios ir 
kūno jėgas, savo garbę ir turtą, savo šeimynos laimę... Buvo 
laikas, kuomet jie mylėjo tikrąjį Dievą, bet alkoholis nuslopino 
tą kilnų jausmą: jie „vieno Dievo nebemato, nes knistis dum- 
bluose priprato“... 

„Burna kalba iš širdies pilnumo“ 3). Kieno širdis pamilo 
girtybės dievaitį, tas nėbemoka su pagarba tarti Dievo vardo, 
kaip liepia visiems II įsakymas. Kur daugiau išgirsi piktžo- 
džiavimų, prisiekinėjimų, įei ne girtuoklių tarpe. Teisėjų prity- 
rimas rodo, kad beveik pusė kreivų priesaikų daroma įgudusių 
gėrėjų; neretai siekiama tam, kad gautų degtinės stikliuką. Kiek 
švenčiausių apžadų, padarytų Dievui, laužo girtuokliai! 

Kame sugedusi širdis ir burna suteršta, ten kilnus šven- 
tadienių šventimas sulig III įsakymu yra negalimas. Po šešta- 
dienio girtos nakties sekmadienio ryto sunkia galva gula lovon, 
nė kryžiaus nepadaręs; eiti bažnyčion nebegali; jei prieš pietus 
kur einama, tai girtuokliauti, pikčiau negu vakar. Bažnyčią 
jiems atstoja smuklė, varpus — stiklais skambinimas, šv. gie- 
smes — biaurios dainos, pamokslą — begėdiškos kalbos... Taip 
girtuokliai praleidžia sekmadienius, o pirmadienius be darbo 
perserga pagiriomis. 

Kurioje širdyje nėra Dievo meilės, negali būti joje ir arti- 
mo meilės. Tai pirmiausia pasirodo girtuoklių šeimynose, kur 
nelaikomas IV įsakymas. Pamirštamos be miego naktys, moti- 


1) Rom. 16, 18. 
?) Pilyp. 3,19. 
3) Mat. 12,34. 

nos praleistos prie vaiko lopšio, neatmenami tėvo vargai, kuriais 
norėjo užtikrinti vaikui geresnę ateitį... Paraudonuoja gimdytojų 
akys nuo ašarų bemaldaujant vaiką mesti girtybę. Užuot būti 
jų senatvės parama darosi jiems sunkenybe; kartais grįžęs gir- 
tas išvaiko iš namų, priverčia svetur nakvoti. Ar gali tokiam 
vaikui sektis? Prityrimas rodo Šv. Rašto žodžių teisingumą: 
„Tėvo palaiminimas stiprina vaikų namus; motinos gi prakeiki- 
mas išgriauna juos iš pamatų“!). 

Blogiausius darbus, girtuoklių daromus, primena mums 
V įsakymas. Kalėjimai gali papasakoti mums pasibaisėti- 
nų dalykų: Ten sėdi, kur muo alkoholio apsvaigęs pri- 
mušė geriausį savo draugą. Greta sėdi kitas, kurs pasigėręs 
pasidavė rūstybei ir nužudė savo priešą. Kasmet apie 1500 
žmonių nusižudo per girtybę. Kas septintas, devintas vyriškis 
miršta nuo girtuoklystės. Atsiminus pavojingas ligas, kylančias 
iš girtuokliavimo, ir Ilengvesnį pasidavimą užkrečiamosioms li- 
goms, turėsime pripažinti nesant didesnio žmogžudžio, kaip al- 
koholis. Apskaityta, kad nuo girtybės per paskutinius XIX am- 
žiaus trisdešimtis metų žuvo 7!/> mil. žmonių, o per visus XIX 
karus tik 4 mil. 

Lengviausia girtuoklių peržengiamas VI įsakymas. Girtybė 
žadina gašlumą, temdo proto šviesą, silpnina valią, slopina dro- 
vos jausmą. Vienas dažniausiai cituojamų tyrinėjimų, rodančių 
girtuoklystės vaisius, yra — Dugdal'es, liečiantis Jukės šeimyną. 
Tyrinėtojas rado Nau-Yorko' valstybės kalėjimuose šešis asme- 
nis gimines; jų galva buvo žvejys, didelis girtuoklis. Vienas jo 
sūnų vedė vieną po kitai dvi seseri; viena yra buvusi Ada Juke, 
mirusi 1825 m. Seserų Jukė turėjo šešias; viena išvažaivo iš 
savo krašto, trys turėjo pavainikių. 

Iš tų seserų ainių ištyrė Dugdale 540 asmenų ir dar 169, 
per moterystes, ar sėbravimus be susituokimo, bendrai 709 as- 
menis ir tai septyniose kartose. Jukesai kilę iš žvejų, gerai už- 
sigrūdijusių vandenyje ir gryname ore; del to vaisingumas, ro- 
„dos, išsyk nesumažėjo; bet kitos išsigimimo pasekos — aiškios. 
Antroje kartoje taip moterų paleistuvių skaičius siekė 10'/6, tre- 
čioje—370/o, ketvirtoje —69"/, penktoję—49*/», šeštoje —88'/o, ben- 
drai gi apie 500/0, 

Tarp Jukės mergaičių prostitucija buvo 290 sykius didesnė, 
negu tarp kitų mergaičių tuose miestuose, nes tebuvo 1,66*//— 
1,80//+. Tarp 709 ainių buvo 174 prostitutės, 18 paleistuvystės 
namų laikytojų, 77 buvo nedorėlės, kurios tarp ko kita nužudė 
12 žmonių; 142 naudojosi vieša pašalpa, nebūdami prieglaudose, 
54 gyveno vargšų prieglaudose, 85 turėjo ligų, rodančių aiškias 
išsigimimo žymes; didesnė dalis — alkoholikai. Šeštoje karto- 
i S na vaikas buvo tik 7 metų, o jau 6 buvo prieglau- 

oje?). 


1) Ekli. 3, 11. 
ž,) Dr. M. Helenius. Kwestya alkoholizmu 279 p. 

Septintasis įsakymas rodo mums alkoholį dar iš vienos 


pusės. Imkite žemdirbį; ūmus lauko darbas; reikia rugiai piauti;. 


jisai sėdi smuklėje nuo ryto lig vakaro. Tinkamas laikas praeina, 
darbas apleidžiamas; javai pūna lauke; tušti aruodai; nėra ko 
parduoti, bet ir nėra ko valgyti. Vienas žemės gabalas po kito 
leidžiamas dirbti kaimynui, net parduodamas. Ne vienas kalinys, 
sėdįs už krotų, prisipažįsta, įsilaužęs į svetimą svirną, nes per 
girtybę praleidęs turtą, norą dirbti, jėgas ir turėjęs pradėti vagi- 
liauti... 

Prie biaurių nuodėmių priskaitomos apkalbos, šmeižtai, gi- 
nami VIII įsakymo. Prie stikliuko kiekvienas stengiasi kuodau- 


giausia pasakyti, kuodaugiausia išgirsti. Degtinė, alus atriša ir ne- 


bylių liežuvį. Ilgai slėptas dalykas, pasakytas draugui smuklėje, 
išduodamas, nes įgėręs nebegalėjo prikąsti liežuvio. Iš čia kyla 
neapykantos, barniai, vaidai... Rinkimuose rėksniai kviečiami smu- 
"klėn; alumi, degtine aptempdomas jų protas, ir jie patys nebe- 
> ką jie tauškia, pliauškia prieš kitos partijos kalbėtojus, šali- 
ninkus. 

„Girtuoklio niekad nelaikysiu nekaliu“ sako šv. Jeronimas. 
Priešingai IX įsakymui, dažniausia girtuokliai sukasi apie sve- 
timas pačias. Geroka išsiskyrusių moterysčių dalis reikia skirti 
girtybei, nes užuot rodyti žinonai meilę, pagarbą, parnešti už- 
darbį namo, grįžta girtuoklis sugniaužtais kumščiais, bet tuščiomis 
rankomis, o pilna gerkle keiksmų, priekaištų... 

Ir X įsakymo laužymas turi šaknų girtybėje. Ūkininkas, 
kurs daugiau sėdi smuklėje, negu namie susivėlina su darbais, 
be sąžinės graužimo darbymetyje atkalbinėja svetimus tarnus, 


pamyli juos ir siunčia savo ūkin dirbti... Nebeturėdamas ko gerti, 


tykoja svetimo, pasak dainos: „Gerkite broliukai, ir aš gersiu; kai 
reiks užmokėti, aš išeisiu“... 

Atkalbinėjamas girtuoklis nesykį atsako: „Kas tau darbo? 
prageriu savo turtą, naikinu savo sveikatą“... Šitoks atsakymas 
rodo žmogaus nesupratimą ir pamiršimą dešimties Dievo įsaky- 
mų pabaigos: Mylėk savo Viešpatį Dievą visomis jėgomis, o 
savo artimą, kaip save“. „Ką turi, klausia šv. Paulius, ko neesi- 
gavęs? o jei gavai, ko giriesi, lyg kad nebūtum gavęs!“ *) Ai- 
kvoji ne savo, bet Dievo tau pavestas gėrybes. 

Žmogus nėra sutvertas atsiskyrėliu, bet kaipo visuomenės 
narys, gyvena šeimoje, valsčiuje, valstybėje... Kiekvienas naudo- 
jasi visuomenės patarnavimais; už tai turi visuomenėj tarnauti... 
Prageria ne vien savo turtą, bet ir tėvų, žmonos, vaikų... Aikvo- 
ja netik savo sveikatą, bet vaikų ir tolimesnių kartų... Baisi tiesa 
visiems žinotina, kad gimdytojų ydas paveldi vaikai. 

Dėl to, vaikai, saugokitės alkoholio nuodų! Nesakykite su 
nuovoka gersiantys. Pradėsite gerti su saiku, įpratę imsite be 
saiko gerti. Sakoma vienas ponas iš pradžios gėręs arbatą su 


koniaku, paskiau — koniaką su arbata, pagaliau — koniaką,. 
kaip arbatą. Kad geriau galėtumėt apsisaugoti, rašykitės „An- 


gelo Sargo Vaikų Sąjungon“. 

Mokinių draugijos. 


Kova su alkoholiniais gėrimais priklauso prie svarbiausių 
mūsų laikų klausimų. Daug kas įpranta gerti del nesupratimo, 
nes jų niekas savu laiku nepamokino. Paaiškinimus reikia duoti 
vaikams, kad jie maži būdami nepriprastų prie spiritinių gėralų, 
kad neįneštų to papročio jaunystėn ir vėlyvesnin gyveniman!). 

Pagalvojus, kad mes šiandien turime taip daug silpnų, li- 
guistų, nervingų vaikų, kad besiplėtojantį organizmą net ma- 
žutė alkoholio doza kenksmingai veikia, kad šeimynose, varto- 
jant spiritinius gėrimus, duodama jų ir vaikams ragauti, turime 
gana priežasčių kovoti su tais įpročiais. 3 

“Kur tik imama kovoti su girtuoklyste, aiškėja, jog svar- 
biausia priemonė tai kovai laimėti yra vaikų auklėjimas atatin- 
kamoje pakraipoje. Suaugusius atpratinti nuo blogo įpročio 
yra labai sunku. Tuo tarpu daug lengviau ir sėkmingiau ne- 
pripratinti augančios kartos, platinant teisingas pažiūras, pratinant 

gerus įpročius. 

Normalus, nesugedęs vaikas jaučia pasibiaurėjimą svaigi- 
nančiais gėrimais, bent neranda juose jokio skonio. Del to 
ganytojui nesunku vaikus patraukti prie abstinencijos ir joje 
auklėti. Tuo tikslu sėkmingai veikia įvairiuose kraštuose „An- 
gelo Sargo“ Sąjunga vaikams įpratinti abstinencijon. 

Pirmas tuo atžvilgiu vaikais ėmė rūpintis kun. Seling'as?), 
Vokietijoje didžiausias blaivybės apaštalas. Kuomet blaivybės 
draugijos ėmė silpnėti, Selingas 1848 m. suspietė vaikus „vil- 
ties būrius“, kurie turėjo nugalėti milžiną-alkoholį. Jis mokė 
vaikus dainuoti „vilties dainas“, žinomomis liaudies meliodijo- 
mis. Tie vaikų būreliai buvo pavesti Angelo Sargo globai. „An- 
gelo Sargo“ diena buvo „vilties būrių“ šventė. 

Kardinolas Diepenbrock'as pritarė tai vaikų organizacijai, 
1852 m. pareikalavo gimdytojų, kad jie savo vaikus įrašytų vil- 
ties draugijon ir atiduotų Angelo Sargo globai. Jisai sustatė 
draugijai kaipo blai vybės draugijos prieklesiui ypatingus įsta- 
tus. Bet deja, drau gija, kurion Selingas buvo suspietęs 30,000 
vaikų, jam 1860 m. Osnabricke mirus, greitai nustojo gyvy- 
bės jėgų. : 

Tik 1906 m. atvelykyje Vokietijos vakaruose prieš Win- 
tersdorio kaimo parapijos altorių, paraginus kun. Kohler'ui, 
vaikų būrelis davė pasižadėjimą lig baigiant mokyklą dėl Dievo 
ir artimo meilės negerti jokių svaigiųjų gėrimų. Tam būreliui 
duotas vardas „Angelo Sargo“ Sąjungos. Toji sąjunga pasi- 
rodė labai geras įrankis vaikams blaivinti; del to labai greitai 
platinasi tarp vaikų. 

1910 m. „Angelo Sargo“ Sąjunga turėjo 20,283 narius, 
1911 m.—36,427. Po to vaikų abstinentų skaičius staiga kilo. 


') Chwala, Seelsorger und Kind... 68 p. 
*) Lexikon der Padagogik, herausg. von Roloffi, Freiburg im Br. I 
Bd. 1030 p. 


= 2-2 


1912 m. buvo 80,000 narių o 1017 m. — 320,000. Kas mėnuo- 
vaikai gauna iliustruotą laikraštį „Frisch von Guell“, kurio 
spausdinama 95 tūkst. Prie „Angelo Sargo“ Sąjungos 1913 


m. įsteigta šv. Jono sąjunga jaunuomenei nuo 14 metų lig ko! 


bus pilnamečiai, kol pagaliau galės prisidėti prie užaugusių blai- 
vybės draugijos '). 

Pas mus „Katalikų Blaivybės Draugijos“ skyrių atstovų 
susirinkimas Kaune 1921 m. rugsėjo 10 d. priėmė D-ro Ereto 
įneštą rezoliuciją: „Blaivybės draugijos“ visuotinis susirinkimas 
paveda Blaivybės draugijos centro valdybai paruošti vaikų. 
„Angelo Sargo“ Sąjungai reikalingus įstatus, veikimo planą, or- 
gano projektą ir tt. 

Netrukus atspausdinti „Angelo Sargo vaikų Sąjungos“ 
įstatai ir organizuota vaikų sąjunga „Katalikų Draugijos Blai- 
vybės“ globoje. „Angelas Sargas“, blaivių lietuvių katalikų vaikų 
mėnesinis laikraštis, pasirodė 1922 m. Išeidavo šeši tūkstančiai. 
1923 m. „Angelas Sargas“ susidėjo su „Tėvynės Sargo“ mėne- 
siniu priedu „Žvaigždute“, kurs;kaip Angelo Sargo vaikų laikra- 
štėlis, dabar eina skyrium. ; 

„Angelo Sargo Sąjungos“ tiklas apsaugoti vaikus nuo svai- 
giųjų gėrimų ir jųjų pasėkų. Senų jau nebepataisysime. Bet su 
jų mirtimi nesibaigia girtuoklystės vaisiai: palieka silpni, liguisti 


nervingi, su lyties iškrypimais vaikai. Reikia tad veikti, kad jie 


bent savo gėrimu toliau savęs nebegadintų. „Angelo Sargo Są- 
junga“sėkmingai saugo vaikus nuo svaigiųjų gėrimų. 
Zinome, kaip dažnai nuodugnūs pamokymai neatsiekia sa- 


vo tikslo, kaip maža reiškia toje srityje griežčiausi gynimai vai-- 


kams. „Angelo Sargo Sąjungoje“ duodamas vaizdus pamokymas 

—tai pavyzdys tūkstančių vaikų, kurie susilaiko nuo gėrimo. 
Gink negynęs, užaugusių pavyzdys trauks vaikus alkoho- 

lin. Jie mato, kaip užaugę brangina svaigiuosius gėrimus: geria 


jų tėvai, gal net ir motinos; jie žino, kad ir jų mokytojas geria;. 
gal ir kunigėlis ragauna... Kuomet žmonės geria, jie linksminasi;. 


juo daugiau linksminasi, juo daugiau jie geria... Taip alkoholis 
pasirodo vaikams, kaip koks linksmybės gamintojas, vargų nai- 
kintojas. 

Toks pavyzdys daugiau veikia vaikus, negu smarkus gy- 
nimas. Jų sielon skverbiasi noras ragauti nuostabaus skysti- 
mo, kurs užaugusius linksmina, nežiūrint jokių gynimų. Retas 
vaikas tesakys: palauksiu, kol užaugsiu; bet nieko nelaukdamas. 
ims mėginti rudąjį alutį, net pilkąją degtinę; o bemėgindamas 
pamėgs. - 

„Angelo Sargo Sąjungoje“ sužadinamas įsitikinimas negerti. 
Čia nereikia draudimo. Sėkmingesnė už visokį gynimą yra są- 
monė, kad jisai yra narys idealios Sąjungos, prie kurios priklau- 
so vaikų daugybė. Ištvermė, su kuria vaikai laikosi abstinenci-- 
jos, yra nuostabi. Nežiūrint didžiausių aplinkumos pagundų, lai- 


1) Alkoholfreie Jugenderziehung, Die Vortrige des ersten deutschen. 
kongresses... Berlin 26-28 Marz, 1913 p. 189, 

ko savo sąjungos įstatus. Įdomus apsireiškimas, kad geriančių 
šeimų vaikai pirmi stoja sąjungon. 

S „Angelo Sargo Sąjungos“ svarba yra dar ir kitoje srityje. 
Siandien mūsų auklėjimas šlubuoja būdo lavinimo stoka. Ne tik 
protas turi būti stiprinamas, bet ir valia. Perdaug gerai žinome, 
kad mūsų dabarties pedagogika vienašališkai tik protu tesirūpi- 
na. Delto didelis Forsterio nuopelnas, kad atgal šaukia prie 
valios stiprinimo, būdo grūdymo, 

To stinga jau net gimdytojų namuose: vaikai esti lepina- 
mi, pripranta naudotis dalykais, kurie jų amžiui perankstyvi. 
Todel aukso žodį vaikai išgirsta Sąjungoje „susilaikyti“ bent 
nuo svaigiųjų gėrimų. Vaikas išmokomas abstinencijos žodį 
suprasti ne kaipo silpnybę, bet kaipo stiprybę, dvasios ūgdymą, 
doros kėlimą... 

Sąjunga reikalauja iš vaikų atsisakyti nuo gėrimų, kurie 
taip yra pageidaujami užaugusiems; jis mokinasi klausyti ne go- 
murio, ne žemesnių jausmų, bet sąžinės; vaikai pratinasi ne tai 
daryti, ką kiti daro, ne būti minios žmogumi, bet elgtis savaran- 
kiškai; lavinasi tvirtai vykdyti, ką yra nutarę, o nesielgti šian- 
dien taip, rytoj kitaip, kaip vėjas pučia. 

Vaikų „Angelo Sargo Sąjunga“ daro taip pat išganingos 
įtakos visuomenei. Veikai esti blaivybės apaštalais; jie pasidaro 
tikri abstinencijos idėjos platintojai. Prityrimas rodo, kad nėra 
geresnės priemonės patraukti visuomenei prie blaivaus gyveni- 
mo, kaip įvesti „Angelo Sargo“ Sąjungą vaikams. Taip darosi 
aišku, del ko Sąjunga taip smarkiai plečiasi tarp žmonių. 

Daug kas kelia visokių abejonių apie sąjungos tikslingumą. 
Priekaištams užkirsti kėlią Sąjunga laikoma glaudžiame ryšyje 
su tėvų namais ir liaudies mokykla. Kad neprasilenktų su peda- 
gogikos dėsniais, Sąjunga laikosi šių nuostatų: Sąjungon pri- 
imami 7—14 metų, kurie pasižada negerti svaigiųjų gėrimų. Pa- 
sižadėjimas nevaržo vaiko sąžinės nuodėme. 

„Angelo Sargo Sąjunga“ nėra juridine prasme draugija: 
neturi savo valdybos; yra vedama tam tikrų vedėjų — abstinentų, 
kuriuos skiria „Blaivybės“ Centro Valdyba, susitariusi su vietos 
blaivybės draugijos skyriaus Taryba. Vaikai priimami sąjungon, 
raštu gavę gimdytojų sutikimą. Pirm priimant, daromas bandy- 
mas mažiausia du mėnesiu... 

Priėmimas daromas, kiek galint, iškilmingai. Pasakius pa- 
mokslą, vaikai supažindinami su „Angelo Sargo Sąjunga“ ir 
paraginami jon stot. Nuo tos dienos prasideda bandymo laikas. 
Prityrimas rodo, kad sunkenybių sutinkama iš tėvų; dėl to pra- 
vartu, ir gimdytojai5 išaiškinti alkoholio pavojus vaikams ir 
„Angelo Sargo Sąjungos“ tikslus bei priemones apsaugoti vai- 
kams nuo girtybės. 

Po išbandymo esti priėmimas Sąjungon. Galima būtų šito- 
kios iškilmės laikytis: Trumpas pamokslėlis, Šventosios Dvasios 
meldimas, priimamieji vaikai eina prie altoriaus ir daro iškilmin- 
gą pasižadėjimą, kaip tat atspausdinta priėmimo paveikslėliuose; 


B 


geriausia, kad kunigas skaito sakinys po sakinio, vaikai kartoja. 

Davus pasižadėjimą negerti, teikiamas vaikams palaimini- 
mas — benedictio puerorum, cum in eccelesia praesentantur su- 
lig Ritualu. Pagaliau duodamas „Angelo Sargo“ Sąjungos pa- 
veikslėlis, kuriame kiekvienas pasirašo savo pasižadėjimą, ko! 
bus mokykloje negerti jokių svaigiųjų gėrimų, o pas mus, ir 
nerūkyti tabako. 

Reikia stengtis, kad įsirašiusieji vaikai interesuotųsi savo 
Sąjunga. Tam reikia sukviesti narius bent porą sykių metuose 
bažnyčion į tikybinę iškilmę, pav., nekaltų Bernelių ir Angelo 
Sargo dienomis. Palaikyti Sąjungos dvasiai labai pravartu susi- 
rinkimai su prakalbomis, paskaitomis, dainomis, teatrėliais, kine- 
matografais, ypač iš blaivybės srities... 

Ilgai nėra buvę jokios maldos draugijos vaikams; jie buvo 
jungiami prie užaugusiems skiriamų, kaip antai Škaplieriaus bei 
Ražančiaus brolijų. „Krikščioniškųjų mokyklų brolių“ kongre- 
gacija, suorganizuota šv. Jono Baptisto de la Salle, pedagogi- 
kos istorijoje pirmosios mokytojų seminarijos įsteigėjo 1684 m. 
Reimse, visuotinėje savo kapituloje 1905 m. sugalvojo įsteigti 
maldos broliją mokyklų vaikams, pašvęstą Kūdikėliui Jėzui. 

Kanoniškas!) jos įsteigimas įvykdytas 1907 metais Jeruzalės 
patriarcho tam tikroje „Kriščioniškųjų mokyklų brolių“ kongre- 
gacijos pastatytoje Kūdikėlio Jėzaus koplyčioje Betliejuje. Pius X 
šitą naują broliją 1909 m. pakėlė arkibrolija su teise visame 
katalikų pasaulyje steigti arkibrolijos skyrius. Ji praminta: „Kū- 
dikio Jėzaus arkibrolija Betliejuje“. 

Arkibrolijos tikslas—nuolatinėmis maldomis iš dangaus per 
Kūdikį Jėzų gauti sekančias malones: 1) kad Viešpats Dievas 
visur, kiekvienoje vaikų auklėjimo įstaigoje, būtų laikomas pir- 
moje vietoje; 2) kad mokytojai ir mokiniai visose vietose ne- 
kliudomi laisvai laikytųs Bažnyčios įstatymų; 3) kad krikščionių 
vaikai mokyklose, kurios nepripažįsta Dievo, nebūtų išstatyti 
pavojui nustoti šv. tikėjimo. 

Tam tikslui pasiekti kiekvieno brolijos nario yra tokios 
priedermės: 1) Bent sykį dienoje sukalbėti draugijos maldelę: 
„Ramusis Kūdikėli, Jėzau, pasigailėk mūs“; 2) kasdien, bet ypač 
25 kiekvieno mėnesio dieną, kuomet dieviškojo Kūdikėlio gi- 
mimui paminėti laikomos šv. Mišios už draugijos narius ir ge- 
radėjus, 'išklausyti šv. Mišių ir, jei tat galima, ta proga 
priimti šv. Komuniją. . 

Arkibrolijos pasisekimas yra didelis; įsteigus ją, per dve- 
jus metus įsirašė lig 80,000 narių. Arkibrolijos nariams duo- 
damas priėmimo paveikslėlis; visi vaikai gali būti priimti arki- 
brolijon; nuo 1010 m, prie arkibrolijos gali dėtis net vaikų 
tėvai, net ir visi, kurie rūpinasi vaikų auklėjimu. Kadangi nėra 
jokių narių mokesčių, del to jokiu būdu nesilpninamas veiki- 
mas kitų vaikų draugijų, kaip „Jėzaus Kūdikystės“, o gaunamos 
gausios dvasios malonės. 


1) Chwala, Seelsorger und Kind. 66 p. 

Arkibrolijai Pijaus X suteikti gausūs!) atlaidai: 1) arkibro- 
lijon įstojimo dienoje; 2) 25 kiekvieno mėnesio dieną; 3) Kalė- 
dose, Naujuose metuose, Jėzaus vardo šventėje, Trijuose Kara- 
liuose, šv. Šeimynos 19 sausio, Keliavimo Aigiptan šventėje, 
Jėzaus atradimo bažnyčioje, šv. Panelės Apreiškime, Marijos 
motinystės 11 spalių d. ir 4) mirties valandoje. 

Daliniai: a) 7 metų ir 7 kvadragenų visiems, kurie minė- 
tose dienose nors nepriims šv. Sakramentų, bet bus bažnyčioje ir 
pasimels šv. Tėvo mintin; b) 300 dienų kiekvieną kartą už 


kiekvieną sukalbėjimą maldelės: „Ramusis Kudikėli, Jėzau, pasi- 
gailėk miisų“. 


5 1) Beringer, Die Ablisse, XV Auflage, U Bd. 81 pusl. Paderborn 
1922, 


=: 


Paleidimas iš mokyklos. 


Kitados pirmosios Komunijos diena vaikams būdavo įžan- 
ga jaunystės amžiun. Kitaip dalykai virto, Pijui X įvedus anks- 
tyvą vaikų Komuniją. Pirmiau rengimas į Komuniją galėjo turė- 
ti prieš akis tolimesnį jauno žmogaus gyvenimą; dabar 7—8 me- 
tų vaikai neturi dar tinkamo subrendimo rengtis gyveniman; jie 
tebegyvena dabartimi; laikas, paleidus iš mokyklos, jiems glūdi 
kur ten toli. Del to pirmosios Komunijos diena nebera žings- 
nis iš vaikystės jaunystėn. 

Reikėjo rasti kitą iškilmę, kaip rimtą vaikystės metų baigi- 
mą. Daug ko buvo mėginta, kol pradėta iškilmingai rengti mo- 
kinių paleidimą iš mokyklos. Pamažėli ta iškilmė pradėjo pava- 
duoti vaikams senovinę pirmosios Komunijos dieną. Nemaža 
raštų, paskutiniu laiku parašytų apie šitą pastoracijos priemonę, 
rodo nemažą susidomėjimą paleidžiama iš mokyklos jaunuomene. 

Reikšminga yra diena paleidimo iš mokyklos, anot kardinc- 
lo Bertramo: „Tai giliai jaučia gimdytojai. Nuo to jausmo ne 
liuosi nei berniukas, nei mergaitė. Matomas tas susidomėjimas, su 
kokiu tos dienos laukia kai kurie vaikai. Mes tai regime paleis- 
tųjų iš mokyklos veido išraiškoje. Ten šviečia kažkoks lyg nau- 
jas savimi pasitikėjimas. Tai yra sąmonė, jog brėkšta naujas, 
naujas laisvesnis, savystovesnis gyvenimo periodas... 

„Gimdytojai ir auklėtojai, paleidžiant iš mokyklos, pasako 
berniukui ir mergaitei: Tu jau nebe vaikas. Jaunas žmogus ma- 
loniai tat išklauso. Tai yra pripažinimas, kad jam priklauso dau- 
giau savarankiškumo ir disponavimo savimi.. Jis pats nutaria 
eiti tam tikru gyvenimo keliu. Kaip įvairiais keliais nuo tos die- 
nos eina gyvenimas tų, kurie lig paskutinės valandos sėdėjo 
viename mokyklos suole! 

Ima skirtis pašaukimai. Bet drauge įvyksta dvasios persis- 
kyrimas. Šitas skirtumas yra didžiausias. Išorinę gyvenimo pa- 
dėtį lemia pašaukimas. Giliau siekia vidujinis dvasios gyveni- 
mas: būdo pasaulis. Cia noriu aš prieiti jauną žmogų ir tarti 
jam pirmiausia žodį, kurį Kalėdų šventėse užrašė ant Išganyto- 
jo ėdžių didelis Popiežius Leonas I. Dabar, krikščionie jauni- 
kaiti, krikščione mergaite „tikrai pažink savo vertę, krikščionišką 
savo kilmę“. 

„Didelis dalykas pavedamas tau iš mokyklos paleidimo 
dienoje, krikščioni jaunikaiti, krikščione mergaite. Lig šiandien 
kiti tau vadovavo, kiti auklėjo tave. Nūo šios dienos turi tu 
pats vadovauti sau, save pats auklėti. Tuo tau pavesta laimė ir 
nelaimė nemirtingos sielos, laimė ir nelaimė viso žmogaus gy- 
venimo ir amžinatvės. . 

„Lig tol kilų rankos rašė tavo gyvenimo knygos pusla- 
piuose; jei tu pats rašei, tai kiti vedžiojo tavo ranką. Dabar tu 
rašai pats visai vienas savo gyvenimo knygą, puslapį po pus- 


lapio, diena iš dienos, o kaip tu dabar rašai, taip liks | 

amžinai parašyta. Ką parašei, lieka parašyta. Dėl to rūpinkis, kad 
tavo gyvenimo istorija būtų pilna garbės ir šlovės“!). 

Tie kardinolo žodžiai parašyti mums suįdominti ir paragin- 
ti. Jie mums aiškiai rodo, kokia svarbi permaina įvyksta vaiko 
gyvenime, kurios mes neturime iš akių paleisti dėl amžinosios 
ir laikinos žmogaus laimės. Bet kaip reikėtų paleidimą iš mo- 
kyklos religiškai sutvarkyti? ' Klausimas tas dar nesenai pradė- 
tas gvildenti, dar nėra nusistovėjęs. 

Prieš pat karą pirmas tėvas Runkel'is padavė sumanymą 
bažnytiškai švęsti paleidimą iš mokyklos. Jis pasiūlė paleidžia. 
miems mokiniams bendrą Komuniją ir priėmimą buvusių mo- 
kinių jaunuomenės draugijosna. Pamažėli ta iškilmė buvo ple- 
čiama; žingsnis po žingsnio eita tolyn, kol prieita vaikų reko- 
lekcijas. 

Pradėta vietomis trečiadieniais, ketvirtadieniais ir penktadie- 
niais sakyti baigiantiems mokiniams po pamokslą, ypač apie 
jaunystės pašventimą Dievui ir reikalą dažniau eiti šv. Sakra- 
mentų. Šeštadienį būdavo išpažintis, o sekmadienį bendra ko- 
munija, pagaliau tinkamos iš mokyklos paleidimui padėkos 
pamaldos. 

Iš tų pamokslų išaugo vaikų rekolekcijos; prieš bendrą 
komuniją imta daryti visos parapijos akivaizdoje krikšto pažadų 
atkartojimą; taip pat po pamaldų iškilmingas priėmimas į drau- 
gijas. Stengiamasi daryti visa, kad paleidimas iš mokyklos 


„ vaikams duotų patvaraus įspūdžio tolimesniam gyvenimui. 


Ta iškilmė pirmiausia turi sustiprinti vaikų tikėjimą ir 
dorą. Tam —- naudingos rekolekcijos. Nereikėtų šito žodžio 
bijoti. Juk seniau, rengiant į pirmą komuniją, buvo duodama, 
visokeriopų. pamokymų, dėlko dabar to nedaryti? Pamokslų 
parengimas, tiesa, bus nemažai vargingas; bet, sykį juos priren- 
gus, kitais metais nebedarys jie tiek sunkenybių. 

Kaip reikėtų rekolekcijas tvarkyti? Pirmiausia pravartu pa- 
sakyti apie rekolekcijų reikšmę ir apie elgesį jų metu. Toliau 
pakalbėti apie žmogaus paskyrimą, bausmes ir sunkią nuodėmę, 
apie išpažintį. Reikėtų ypač raginti gera išpažintimi baigti vai- 
kystės ir mokyklos amžių, aiškinti kvailystę ir pavojų įterpti 
jaunystės metais negerą išpažintį. 

Nereikia sau vaizduotis, būk vaikai retai šventvagišką išpa- 
žintį atlieka. Kas yra klausęs išpažinčių jubiliejaus metais, ar 
kituose iškilminguose atsitikimuose, tas turėjo progos įsitikinti, 
kad baimė ir klaidinga drova uždaro burną prisipažint atvirai. 
Dėl to svarbus vadovo uždavinys tose rekolekcijose palengvinti 
vaikams viso gyvenimo išpažintį. 

Reikia saugotis vienos klaidos. Pamoksle apie viso gyve- 
nimo išpažintį nepravartu perdaug pabrėžti priežastis, darančias 
išpažintį negera, kaip antai: paviršutinį sąžinės perkratymą, ne- 
tikrą gailestį, stokojantį pasiryžimą nebenusidėti... Gal yra geriau 

apie tai nieko nesakyti, kad nesukeltų vaikų sieloje nepamatuoto 
ir bereikalingo neramumo. 

Nėra nieko lengvesnio, kaip įkalbėti vaikui, kad jis nege- 
rai esąs atlikęs išpažintį, kad esanti reikalinga viso gyvenimo 
išpažintis. Dėl to reikia tepasakyti: kas tyčiomis, laisva valia yra 
paslėpęs per išpažintį sunkią nuodėmę, kas pasidrovėjo ką nors 
tokio išpažinti, ką jis tuokart laikė dideliu nusidėjimu, tas turi 
negeras išpažintis pataisyti. š 

Rekolekcijų išpažinčiai reikia pakviesti daugiau kunigų. Nuo- 
dėmklausių pasirinkime būtinai duoti vaikams pilną laisvę. Gal 
net praverstų, kad kapelionas nesėstų konfesionalan, net nesi- 
rodytų bažnyčioje, kuomet mokiniai eina išpažinties, kad tik 
būtų atsiektas pirmas rekolekcijų tikslas — gerai baigti praeitį. 

Tačiau rekolekcijos turėlų žiūrėti ne tik praeitin, bet ir atei- 
tin: rengti vaikus gyveniman. Tuo tikslu reikia vaikams įskie- 
pyti pagrindinius laimingos jaunystės dėsnius, persergėti prieš 
pavojus, kurie tame amžiuje gręsia, įsakmiai pakalbėti apie dvi 
apsisaugojimo priemones, būtent apie dažnesnę šv. Komuniją 
ir apie jaunuomenės draugijas. 

Savaime aišku, tuose visuose pamoksluose turi būti prak- 
tiškų pritaikymų prie gyvenimo, vaikams įėjus pasaulin. Būtų 
labai pageidaujama, kad rekolekcijos vestų prie pagilinimo ir 
praktiško supratimo tiesų, kurias girdėjo per tikybos pamokas. 
Per kai kuriuos pamokslus, kaip apie VI įsakymą, gal praver- 
stų atskirti berniukus ir mergaites. Bet reikia taikytis prie vie- 
tos ir laiko sąlygų. Bendro dėsnio čia nenustatysi! 

Kiek dienų turėtų rekolekcijos tęstis? Dviejų dienų kiek 
permaža. Reikėtų daug dalykų liesti per pamokslus drauge. Dar 
mažiau patariama visa savaitė, nežiūrint, ar kasdien po du, ar 
daugiau pamokslų būtų sakoma. Tesakant po vieną pamokslą, var- 
gu vaikų siela įtempta laikyti būtų galima, kad būtų atsiektas reko- 
lekcijų tikslas. Sakant daugiau pamokslų per savaitę, klausyto- 
jai perdaug privargtų ir ne visi kasdien ateitų. 

Geriausias — vidurys, trys — keturios dienos. Trečiadienį 
vakare galima būtų pradėti pamokslus, o penktadienį vakare 
baigti, Šeštadienis būtų skiriamas vien tik išpažinčiai. Kasdien 
reikėtų sakyti du, tris pamokslus, kurie turėtų būti neper- 
ilgi, Vieno pamokslo kasdien būtų permaža. Jei daugiau 
nebūtų galima pasakyti, tai praverstų suglausti rekolekcijų dienas. 

Pamokslų metu neturi stigti tinkamos vaikų priežiūros, 
kad būryje neatsirastų sauvaliautojų. Tinkamiausia vieta reko- 
lekcijoms — bažnyčia, jei nėra perdidelė mokinių skaičiui. To- 
kiame atvejyje reikėtų pasitenkinti mokyklos klase, jei nebūtų 
kito kambario. Šitame atsitikime reikėtų rekolekcijų vietą pa- 
puošti, kad padėtų susitelkti, keltų pamaldumą. 

Sekmadienį daroma bendra komunija paleidžiamiems iš | 
mokyklos vaikams. Po evangelijos sakoma trumpa prakalba. La- 
bai pageidaujama, kad su vaikais eitų prie Dievo stalo jų gim- 
dytojai, parapijos jaunuomenė, ypač jaunuomenės draugijos na- 


riai; jie tuo būdu turėtų pareikšti savo solidarumą su būsimais 
savo draugais. 

Kitados per pirmą komuniją susieidavo vaikas su Išgany- 
toju vienybėn. Dėl to turėjo reikšmės krikšto pažadų atkartoji- 
mas. Dabar, baigus mokyklą, prasideda jaunam žmogui pavojin- 
gas gyvenimo tarpas. Bet jis turi pasilikti Kristui ištikimas, dėl 
to ir dabar eidamas pasaulin, dar sykį pasižada nesvyruoti sa- 
vo tikėjime i: geruose papročiuose ir toliau ištvermingai laiky- 
tis Viešpaties. 

Kadangi paleidimas iš mokyklos yra bažnytinis aktas, ku- 
riame vaikai viešai išpažįsta savo tikėjimą ir savo prisirišimą 
prie bažnyčios, pravartu šitą ištikimybės pareiškimą daryti visos 
parapijos akivaizdoje. Į tą iškilmę draugiškai galima kviesti vi- 
sus iš sakyklos; bažnyčia turėtų atrodyti šventadieniškai; už kro- 
tų turėtų būti parapijos draugijų atstovai su savo vėliavomis. 

Kaip tas apeigas atlikti? Vienur daro tai, kaip tai buvo daroma 
po pirmos komunijos: vaikai su degančiomis žvakėmis rankose 
vedami prie krikštinyčios ir. skaitomas krikšto pažadų pakarto- 
jimas iš Ritualo, kas buvo pasižadėta prie šv. krikšto. Kitur 
stengiamasi tą iškilmę pajvairinti, 

„ Už krotų priešais altorių ant stalo tarp dviejų degančių 
žvakių dedama Evangelijų knyga; sakomas paskutinis pamok- 
slas; vaikai sustoja priešpriešiais iš abiejų pusių stalo; du arti- 
miausiu deda savo dešines ant Evangelijos; kiti pakelia rankas 
aukštyn. Kunigas kalba pasižadėjimo žodžius, kuriuos vaikai 
kartoja balsu. > 
- „Akivaizdoje Svenčiausios Panelės Marijos, visų angelų ir 
Šventųjų, akivaizdoje savo gimdytojų ir visos parapijos aš at- 
naujinu savo pažadus, visagaliui Dievui, Trejybėje vienam aš 
prižadu meilę, paklusnumą ir ištikimybę. Taip man tepadedie 
Viešpats ir Sventa Jo Evangelija. Amen“. 

Paskutinis pamokslas turi turėti sąryšio su krikšto paža- 
dais ir jų reikšme tolimesniam gyvenimui; jį turėtų pasakyti ka- 
pelionas. Kardinolas Bertramas teisingai pastebi, kad ganytojui 
savaime ateis žodžiai, matant paskutinį sykį susirinkusius moki- 
nius apie jį, kad žodžiai bus panašūs į tuos, kuriuos Išganyto- 
jas tarė savo mokiniams prie paskutinės vakarienės atsisveikin- 
damas. 

Tai buvo taip pat tam tikras paleidimas iš mokyklos. Trejų 
metų mokykla, kuri apaštalus surinko aplink Mokytoją, priėjo 
galo. Sit Viešpats nepalyginamoje atsisveikinimo prakalboje ir 
Aukščiausio Kunigo maldoje atvėrė savo burną nuoširdžiausiais 
įspėjimais ir palaimintais linkėjimais. 

Jis linkėjo ir maldavo ištvermės bei ištikimybės saviems 
mokiniams; jis prašė dangaus didžiausios vienybės tarp jųjų; 
rengė juos išanksto prie pasaulio neapykantos; jisai jiems ža- 
dėjo Šventosios Dvasios stiprybės ir linksmybės. Pagaliau davė 
jiems savo Kūną ir Kraują, sakramento pavidaluose. Tai buvo 
iškilmė atsisveikinimo, pilno paslapčių paleidimo iš mokyklos. 

Po šitos iškilmės daug kur priimami vaikai į draugijas. 
Kai kur to nedaroma, nes bijoma, kad į draugijas neįstotų na- 
riai, kuriuos vėliau reikės pašalinti. Tai kartais atsitinka; bet 
dažniausia tokie nariai patys pasitraukia. Daugelio vietų prityri- 
mas kalba už tai, kad vaikai būtų dabar įrašomi. Taip draugijos | 
gauna sau narių, kurie paskiau nebeprisidėtų. Reikia kalti gele- | 
žis, kol karšta. 

„Te Deum laudamus“ baigia paprastai visas paleidimo iš 
mokyklos iškilmes. Dovanėlė paveikslėlio pavidale su atspausdin- 
tais dėsniais jaunystei, ar kokia nors tinkama knygelė galėtų - 
būti duodama vaikams. apleidžiant bažnyčią. Tai turėtų visuo- 
met atminti jo pasižadėjimus, kad save ragintų: „Aš atitesėsiu 
Viešpačiui savo 2pžadus visos jo tautos akivaizdoje*? | 


= 55— 


Pašaukimo parinkimas. 


Paleidžiant mokinius iš mokyklos, randasi naujas klausi- 
mas pašaukimo, kuriam nori jaunuomenė pasišvęsti. Gal niekur 
nėra taip svarbi mokinių pastoracija, kaip atatinkamas pašauki- 
mo parinkimas augančiam jaunimui. Yra didelės reikšmės 
klausimas ne tik atskiriems asmenims, ne tik jų šeimynoms, bet 
ir visuomenei, net valstybei. Pašaukimas svarbu pasirinkti visiems 
piliečiams, netik turtingiems, bet ir bedaliams, netik gabiems, bet 
ir silpnapročiams, ne tiktai sveikiems, bet ir liguistiems... 

Pašaukimo problemoje glūdi žmogaus gyvenimo klausi- 
mas. „Apsilenkti su pašaukimu yra be abejonės didžiausios 
svarbos asmeninė ir ekonominė nelaimė. Ką ji asmeniškai ištiko, 
tas turi ją nešti per visą gyvenimą. Tai drumsčia jo nuotaiką. 
atima norą dirbti, mažina darbo jėgą, kuri be to netikrame pa- 
šaukime yra mažesnė, negu būtų buvusi teisingai parinktame, 
smerkia jį ūkiškai silpnėti, turėti mažiau įplaukų, o kartais eko- 
nomiškai visai suirti. 

„Ir, kaip masinis apsireiškimas yra klaidingas pašaukimo 
parinkimas pastūmėjimas klaidingais keliais jaunų stojančių tau- 
tos ūkin, pastūmėjimas į nepelningą pramonę, žūstančius amatus, 
į netinkamus tautos gerovei darbus. To nelemti tautos ūkiui 
vaisiai yra silpninimas produktyvių tautos jėgų, kroniškas ne- 
darbas, bastymasis, emigracija, perdidelis naudojimas globos įstai- 
gų“. Taip rašo prof. A. Voigt apie pašaukimo klausimą *). 

Bet ne vien ūkio gyvenime yra nelaimė klaidingas pašau- 
kimo pasirinkimas; jis turi didelės įtakos ypač į doros gyveni- 
mą. Magnaso rodyklė visuomet kreipiasi šiaurėn; jeigu ji sukama 
kitur, tai purtosi, juda, kruta kol nusisuka, kur reikia... Jei kū- 
no narys ne vietoje, kiekvienas judesys daro neapsakomą skausmą. 
Panašiai esti su žmogumi, kurs nepataikė gyvenimo vietos, kurią 
Dievas jam skyrė; jis negali nusiraminti; dėl to ne sykį pradeda 
girtuokliauti, kad užsimirštų, kad nors valandėlei gautų ramybės. 

Anketos, pašaukimo klausimai rodo, kad visuose luomuose 
dažnai esti netikęs pašaukimo pasirinkimas. Negalimas yra daik- 
tas, kad kiekvienas pilietis, visi gimdytojai būtų apsipažinę su 
pašaukimo klausimu. Gyvenimo diferencijacija žengia tolyn, ran- 
dasi naujų vietų, naujų pašaukimų. Prie išorinių sunkenybių pri- 
sideda išvidinės: palinkimai gabumai, sveikata, socialinė padėtis 
Reikėlų reguliuoti, kad kai kurios profesijos nebūtų perpildytos 
kad sumažėtų nepatenkintų skaičius. 

Šiandien plačiai svarstomas klausimas kaip parinkti jaunuo 
menei pašaukimas. Dėl to ir ganytojas turi svarstyti savo įtaką 
bei prityrimą šitam svarbiam uždaviniui. Čia reikalingas darbas 
visų trijų veiksnių— šeimynos, mokyklos, Bažnyčios. Pašaukimo 
nurodymas priklauso prie svarbiausių auklėjimo ir pastoracijos 


1) „Statistik der Berufswahl“ — Jahrbuch der Fūrsorge“ I Jarhgang 
Dresden 85, p. Cit. sulig Chwala, Seelsorger und Kind, 113 p. 


50 = 


uždavinių, nes tik atatikęs pašaukimą žmogus jaučiasi laimingas, 
o klaidingai parinktas pašaukimas dažnai veda doros nupuo- 
liman, net kartais į vidujinį sugedimą. 

Nesirūpinimas, apsileidimas taip svarbiame ganytojavimo 
klausime daro žmogui neapskaitomų nuostolių. Dėl to ganyto- 
jas turi padėti vaikams ir tėvams pašaukimo klausime, kad žmo: 
gus atsiektų laikiną, ir amžiną savo laimę. Jisai turi žiūrėti, kad 
jaunuomenė netik pasirinktų tinkamą pašaukimą, bet, kad savo 
pašaukimo darbą galėtų atlikti be sielos pavojų. Tėvams, tiesa, 
priklauso pareiga parinkti savo vaikams pašaukimą, bet niekur 
nėra tiek sunkenybių, kaip šitame klausime. 

Labai dažnai gimdytojams stinga žinių, pagrįstų tikrais dės- 
niais, dažniausiai tai paliekama materialiams sumetimams, kar- 
tais net nuotykiui spręsti. Taip pavyzdžiui, sūnus grįšta Velyko- 


se iš mokyklos: ačiu Dievui, dabar galės jau padėti darbuose; . 


o gal sūnus norėtų mokytis toliau. Kitas tinginys nenori mo- 
kytis, sėdi po dvejus metus klasėje, bevelytų pramokti kokio 
nors amato... Oimdytojai tačiau iš jo nori padaryti mokslo žmogų! 
Tai vienas—antras pavyzdys, kaip kartais renkamas pašau- 
kimas. Dėl to reikia gimdytojams aiškinti, kad geram pašauki- 
mui parinkti reikalinga kelių dalykų: vaiko palinkimo kurin nors 
luoman, tinkamų kūno ypatybių, ypač reikalingo tam pašaukimui 
sveikatos stovio, sielos privalumų, kaip atatinkamų gabumų. Prie to 
prisideda klausimas lėšų, būtinų nužiūrėtam pašaukimui pasiekti !). 
Nemažą vaidmenį pašaukimo klausime vaidina vaiko pa. 
linkimas. Žmogus iš prigimties jaučia palinkimą kokin nors 
luoman, tuo tarpu kad kitiems luomams — abejutis. Kas yra 
linkęs į kokią profesiją, griebiasi jos su meile, randa džiaugsmo 
jos darbuose, lengviau gali juos atlikti, geriau ir save aprūpinti, 
ir visuomenei naudingai patarnauti. O kas prieš savo norą pa- 
stumiamas į kokį pašaukimą, retas teras jame palinksminančio 
darbo ir pasitenkinimo. 
inoma, tik retais atsitikimais vaikas, baigdamas liaudies 
mokyklą, pareikš aiškų palinkimą į kokį nors luomą. Dažniau- 
siai bus tėvų ir ganytojo dalykas atspėti vaikų palinkimus ir 
pastūmėti tam tikru keliu. Bet neturi vaikai būti stumiami to- 
kin pašaukiman, kurio jie nenori, kurio bijo. Tame dalyke priva- 
lu vadovautis ne savimeile, ne garbės troškimu, bet vaikų gerove. 
Bet ir aiškiu vaikų palinkimu be rimto ir patvaraus ban- 
dymo nereikia perdaug pasitikėti. Kartais esti tai šiaudų liep- 
snelė, kuri greit gęsta. Net esti atsitikimų, kad vaikas nori būti 
paeiliui kunigas, šaulys, karininkas, jūreivis... Bręstantis žmo- 
gus turėtų gauti platesnį supratimą profesijos, į kurią jaučia pa- 
traukimą, pažinti tamsias jos gyvenimo puses. Patikimu palin- 
kimu gali būti laikomas tuokart; kai vaikas linksta tėvo prc- 
fesijon, nes iš kasdienio gyvenimo žinoma jam ir atvirkščioji 
pusė. . į 
1) Encyklopūdisches -H.ndbuch des -Kinderschutzes und der Jugendiūr- 
sorge, von Dr. Heller, Dr. Schiller und Dr. Taube, Leipzig 1911, I B.p. 79 p.- 

Paprastai žmogus linksta luoman, kuriam jis turi ar įgimtų, 
ar įgytų gabumų: taip kad palinkimas parodo tam tikrus gabu- 
mus. Ką Dievas į kokį luomą šaukia, tam duoda kūno ir dva- 
sios privalumų, kad galėtų atlikti pašaukimo priedermes. Jei 
stinga tam tikrų ypatybių, aišku, kad jis ne tam žiponui pamuša- 
las. Kas neturi privalomos doros ir mokslo, kad galėtų būti 
kunigas, tas turi taip galvoti: Dievas nenori manęs turėti šitame 
pašaukime; nes jei būtų pašaukęs kunigystėn !'), tai būtų davęs 
gabumų ir įkvėpęs Dievo meilę. 

Kiekvienas pašaukimas reikalauja tam tikrų kūno ypatybių. 
Kas turi silpną nugarkaulį. tam netinka joks darbas, dirbamas 
susilenkus, kaip antai siuvimas, su širdies liga negalima imtis 
darbo, kur privalu nešioti sunkius daiktus. Silpnų plaučių turi 
ieškotis užsiėmimo, kuriame nėra dulkių, kame grynas oras... 
Nereikia spręsti paviršutiniškai. Daug pašaukimų mes žinome 
iš tolo; todėl apsigauname ir darome klaidingų išvadų apie rei- 
kalavimus, kurių stato kūno jėgoms, ypač nervams. 

Gal motina, žiūrėdama į silpną savo dukterį, mano: Mo- 

kytojai tiks tokia sveikata, neturėdama supratimo, kokius reika- 
lavimus stato mokytojos pašaukimas, kaip net ir stiprių moky- 
tojų nervai visai sugenda per paskutinę valandą ir apsvaigusi 
galva linksta žemyn. Liguistų nervų žmogus turi saugotis mok- 
slo profesijų, komunikacijos, pirklybos, o pasišvęsti žemės 
ūkiui, sodininkystei, amatams:  Trumparegis turi vengti gele- 
žinkelio tarnystės, apykurtis—neturi būti telegraiistas, ypač tele- 
fonistas.. 
“Jei visi organai sveiki tai prie nuolatinio įtempimo jie 
nekenčia, net stiprėja ir padidina darbingumą; tuo tarpu, esant 
silpniems, ar liguistiems organams, įvyksta greitas jėgų aikvo- 
jimas. Tai naikina sveikatą ir trumpina gyvenimą. Dėl 
to pravartu, kad vaikus apžiūrėtų gydytojas ir nutartų ar jie tiks 
tam, ar kitam pašaukimui. Gali vaikas turėti liguistų ypatybių, 
apie kurias tėvai nežino, kaip antai širdies ligą, palinkimą džio- 
von... 

Pagaliaus kiekviena profesija reikalauja tam tikrų dvasios 
privalumų, kuriuos rimtai reikia varstyti, renkant pašaukimą. Apie 
vaikų gabumus gimdytojai nuolat suklysta ypač kūdikystėje. 
Kuomet eina lenktynės su draugais, kuomet iš mokyklos parsi- 
neša paliūdymą su menkais laipsniais, ir tuokart nevisados atsi- 
merkia tėvų akys. Tiesa, nebelaiko jų areliais, tačiau linkę auk- 
ščiau kainuoti. 

Bet reikėtų atsargumo; negalima vaikams daugiau pripa- 
žinti, negu jie vėliau galės nuveikti. Kovoje už būvį tiktai ypač 
gabūs atsiranda pirmose vietose, o silpnesniems reikalinga per 
daug pastangų, kad būtų patenkintas pašaukimu, kurį atsiekė 
per didelį vargą. Julius Cesaris bevelijo pirmas būti provinci- 
jos mieste, negu antras pasaulį valdančioje Romoje. Geriau, 


1) Krieg, der Beruf, Freib. imi Br. 1609. IV Auilage, 12 p. 

kad jaunas žmogus žemesniame pašaukime bus tarp pirmųjų, 
negu aukštesniame paskutinių tarpe. 

Jei, pavyzdžiui, jaunikaitis yra neblogas piešėjas, tai dar iš 
to neseka, kad jis gali sėkmingai lankyti dailės akademiją, kad 
būtų žymus menininkas. Kaip iškabų piešėjas, ar kambarių 
dekoratorius toks gali daug sėkmingiau darbuotis, negu. men- 
kas dailininkas. Kadangi talentų sulyginant nedaug pasitaiko, 
tai, renkant vaikams pašaukimą, nereikėtų niekinti amatų. 

Gimdytojų patyrimas šituo atžvilgiu papildomas mokytojų 
pastabomis. Dėl to nereikia nesiklausti pašaukimo klausime 
vaikų mokytojų. Mokykloje vaikai turi daug progos parodyti 
savas ypatybes; mokytojui nepersunku įvertinti mokinių gabu- 
mus. Tuo atžvilgiu mokytojai gerai gali patarnauti tėvams nu- 
rodymais, kam jų vaikai labiau yra tikę savo gabumais. 

Paskutinis klausimas, kurs turi būti keliamas, liečia išteklių 
tam tikram pašaukimui atsiekti. Dažniausia pirmutinis apskai- 
tymas neatatinka tikrybei, išlaidos didėja. Labai negera žen- 
giančiam pirmyn remtis svetima pagalbs, dideliais trūkumais 
kenkti sveikatai, slėgiančiose skolose pradėt gyvenimo praktiką. 
Negera ir gimdytojams kęsti visokius trūkumus, stumiant vaikus 
į tokį pašaukimą, kurs viršija šeimynos sąlygas. 

Daugiau negu neteisinga vienam gabesniam aukoti visa, 
tuo tarpu kitus vaikus palikt neturte. Taip pat atskirais atsiti- 
nimais nėra gera, kad vaikų pašaukimas su socialiu atžvilgiu esti 
labai toli nuo tėvų padėties. Nepasitenkinimo esti begalės, jel 
aukščiau pakilęs vaikas drovisi savo kilmės, ar perankstybu ve- 
is padaro negalimu atsidėkoti tėvams už pergyventus trū- 

umus. 

Mes esame tos pažiūros, kad luomų prietarai turi dingti. 
Reikia pasveikinti žemesnių luomų veržimasi ekonominiu ir so- 
cialiniu atžvilgiu pakilti aukštyn. Liaudies mokykloje randasi vai- 
kų, kurie savo gabumais ir palinkimais veržiasi į gimnazijas, 
net universitetą. Puolimas į gimnazijas šiandien masinis, nes 
jų yra net miesteliuose. Valdžia daugelį atleidžia nuo mokes- 
nio, duoda stipendijų studijuoti universitetuose net užsienyje. 

Bet didžiausia našta gula dažniausia tėvams. Lengvai mūsų 
norai išeina iš rėmų šeimynos sąlygų ir noromis vadovaujamės 
klausimu įeigų didumo, įtakos viltimi, naudos tėvams ir vai- 
kams ateityje... Visos šitos aspiracijos nėra peiktinos, jeigu jos 
pagrįstos ir nėra muilo burbulai, jei atsako visuomenės reika- 
lams neprieštarauja valstybės gerovei.. Deja, tos kad ir geros 
asperacijos gali apvilti netolimoje ateityje. 

Siandien jaunuomenės veržimasi į mokslo profesijas yra 
sulyginant perdidelis: greit gali būti pergausus pasisiūlymas; 
prasidės varžytinės, stigs atatinkamo darbo; rasis mokytas pro- 
letariatas. Būtų gero, kad mokiniai baigę liaudies mokyklą eitų 
ne tiek gimnazijon, kiek mmokintųsi žemės ūkio, sodininkystės, 
daržininkystės, pienininkystės, pirklybos, amatų... Tose kasdie- 


1) Fassbinder. Das Glūck des Kindes, Freib. im. Br. IV u. V Aufl. 231 p' 

nio gyvenimo srityse visuomet bus pelningo ir naudingo darbo 
: „Amatas—aukso pamatas“ buvo sakoma nuo senovės. 
Šiandien mums visiems kaž kaip rodosi, kad mokytas pašauki- 
mas, ar valdininko, net pirklio reikia daugiau vertinti, negu ge- 
ro amatninko, ar mokyto darbininko pašaukimas. Taip sanpro- 
tauja bent tėvai, kuomet jų vaikas šiokiomis dienomis darbo 
drabužių vietoje dėvi geras drapanas su mankietais, balta pakar- 
pa, net matydami jį valdininko uniformoje. 

Klaidingai manome, būk stambioji pramonė daranti nebe- 
reikalingais amatus. Priešingai ji kaskart daugiau vartoja kvaliti- 
kuotų darbininkų Karas aiškiai parodė kadį kvalitikuotas darbininkas 
yra ieškomas asmuo; dabar kaskart labiau ieškomas, nes moky- 
tų darbininkų didelis trūkumas visose gyvenimo srityse. Paga- 
liau kvalifikuoto darbininko, ypač amatninko, uždarbis šiandien 
labai geras. 

„Dar tuo nevisai patarnaujama gimdytojams, jeigu jiems ir 
nurodoma, kokiam pašaukimui jų vaikai tinka. Ganytojas turėtų 
dar patarti tėvams, jiems beieškant vaikams tinkamos darbo vie- 
tos. Jis ne tik pažįsta vaikus asmeniškai, žino jų šeimynos san- 
tykius, bet dar ir vietas, kurias gali patarti vaikams. Taip gany- 
tojas gali daug padaryti, šalindamas pavojus, kurie gręsia jau- 
nuomenei. 

Renkant vaikams pašaukimą nereikėtų laukti paskutinės va- 
landos. Kai kas norėtų, kad paskutiniai mokyklos metai būtų 
pašvęsti pašaukimo klausimui, kartkartėmis pasikalbant su vai- 
kais apie tą svarbų gyvenimo dalyką. Praverstų apsilankyti pas 
tėvus, su jais pasitarti apie vaikų gyvenimo kryptį, kad būtų iš- 
vengta klaidingo kelio. 

Būtų ne pro šalį, kaip įvadas į pašaukimo klausimą, pada- 
ryti tėvų susirinkimą. Jame ganytojas galėtų aiškinti pašaukimo 
rūšis ir tikybinius pavojus klaidingai pasirinkus pašaukimą; gy- 
dytojas — kūno privalumus, reikalingus atskiriems pašaukimams; 
mokytojas—dvasios ypatybes, be kurių negalima griebtis tam 
tikrų profesijų. 

Taip pat ganytojas turėtų kelti pašaukimo klausimą savo 
pamoksluose, ypač draugijų susirinkimuose, kasmet prieš pa- 
leidžiant vaikus iš mokyklos. Gera būtų duoti tėvams ir vai- 
kams pasiskaityti kokių nors atatinkamų knygų, kaip antai „Pa- 
šaukimai išaiškinti“... 

Pataisos įstaigos. 


Auklėjimas yra suprantamas, kaip įtaka iš šalies dar neiš- 
siplėtojusiam žmogaus dvasios gyvenimui, kad galima būtų duoti 
tam tikra tiksli pakraipa. Toms pastangoms reikia sunaudoti 
šeimynos, mokyklos ir Bažnyčios veikimas. Kol auklėjamasis 
pasiduoda, kol kitos įtakos, ar vidujinė išarda nekliudo minė- 
tiems veiksmams atlikti savo uždavinį, tol nesti reikalo griebtis 
nepaprastų priemonių. Bet, jei vaiko besiplėtojimas įgija kartais 
nenormalios pakraipos, tenka imtis kitų auklėjimo įrankių, kurie 
papildo pirmuosius. 

Prie tokių nepaprastų priemonių priklauso pataisos namai, 
drausmės, priežiūros įstaigos... Jos esti šeimynos ir mokyklos 
papildymas. Nes dažnai gana pašalinti vaikas, kurio dorovei 
gręsia pilnas žlugimas, iš apsupančios jį atmosferos ir patalpinti 
jį pataisos įstaigoje toli nuo sugedusių giminių ir pažįstamų, 
kad jį greitai ir sėkmingai išgelbėtum nuo gresusio jam pasinė- 
rimo nedorybių purvuose. 

Dar apie XVII šimtmečio pusę išsyk Amsterdame norėta 
pašalinti nedorybes, talpinant sugedusius vaikus į „darbo na. 
mus“. Bet čia daryta didelių klaidų: nežiūrėta reikalo skirti vie- 
nus nuo kitų visokius elementus; tai, deja, pasitaiko net mūsų 
laikais ypač kalėjimuose. Anų laikų darbo namuose buvo suren- 
kami visokeriopi gaivalai: našlaičiai, luoši, atgailojančios Mag- 
dalenos, žili nedorėliai, prostitutės, valkatos... Nenuostabu, kad 
panašioje doros aplinkumoje negalėjo būti pasitaisymo!). 

Paplito įstaigos su kalėjimo režimu; jos atskiriamos nuo 

žmonių aukštomis sienomis, apibarstytomis stiklo šukėmis, su 
krotomis ant langų, ar be langų iš lauko pusės; tokio trobėsio 
viduje— griežta drausmė, gimdanti baimę ir sukietinanti vaikų 
širdis. Drausmės priemonės: uždarymas atskiruose kambariuc- 
se, įsakymas tylėti, sumažinimas dienos valgio, mėginančių pa- 
sprukti rišimas... vartojamos net policijos priemonės, kaip šalti 
ginklai, signalo švilpynės sušaukti tarnautojams kilus pasiprie- 
šinimui. . 
Palaisos namai dažnai jungiami su darbo namais, juose 
vaikai turi dirbti šepečius, plėšyti plunksnas, sortiruoti žirnius, 
pinti ragažes... neva įstaigos naudai, bet nenaudai vaikų, kurie 
nerengiami darbams, reikalingiems ateityje. Dar labiau nepeda- 
gogiškas darbas: paprotys versti mergaites ištisas dienas plauti 
skalbinius, megsti, adyti, visai nemokinant namų ruošos ir ūkio, 
kurs joms bus reikalingas ateityje. 

Šitokio kalėjimo režimo vaisiai buvo labai liūdni; tos rū- 
šies įstaigos dėl savo metodų pasirodė visai netinkamos vaikams 
pataisyti. Bent dažni mėginimai pasprukti, padegti, pasikėsini- 
mas ant savęs, ant auklėtojų ir įstaigų vedėjų gyvybės, 


1) Kniga o neblučie 494... p. 

maištai. parodė, kad toks auklėjimas tarnauja tik nepilnamečių 
prasikaltėlių armijai padidinti. Ir nestebėtina! 

Negalima tokiomis priemonėmis pataisyti žmogaus; jos ti- 
kusios auklėtiniuose pagaminti nesveikus jausmus, kad paskiau 
nebegali susilieti su visuomine. Auklėjimo pamatas yra meilė 
ir pasitikėjimas; tai saulės spindulys skurstančiai gėlei, duodąs 
galimybės augti, žydėti, vesti vaisių. Sugedusių vaikų pasitikė- 
jimui įgyti reikia juos pamėgti, nes jie dvigubai reikalingi glo- 
bos, doros ir kūno atžvilgiu. 

Čia ypač svarbu dėsnis; „Naikinkite klaidas, mylėkite klys- 
tančiuosius“. Nusikaltimams paaiškiati reikėtų atsižvelgti suge- 
dimo priežasčių, kaip antai: nedori vaiko pelinkimai, paveldėji- 
mas, elgetavimas, bastymasis be darbo, skurdas... 870/, vaikų, 
sugautų nedorybėse, priežastis esti liūdnos šeimynos sąlygos; 
to priežastis esti vėl mirtis, liga, neturtas, blogas butas, paga- 
liau piktas gimdytojų pavyzdys!)... 

Naują pakraipą davė pirmas Pestalozzi's 1775 m. įsteigęs 
vargšų vaikams auklėti Neuhofe mokyklą, kurion surinko 50 el- 
getų vaikų; jie be pamokymų buvo lavinami žemės ūkio dar- 
buose ir verpime. Uždavinys buvo sunkus, pašalpos, kurios 
tikėjosi, negavo ir buvo priverstas mokyklą uždaryti. Toks pat 
likimas ištiko kitą jo įstaigą Stanze su 80 vaikų. Tuo kaltas jo 
nesugebėjimas praktiškai tvarkyti, lėšų stoka... 

Nors Pestalozzi'o įstaigos neilgai tegyvavo, tačiau jo idė- 
jos atnešė daug naudos, nes kiti sunaudojo kilnias jo mintis. 
Atsirado įstaigų su panašiais tikslais. Tokių įstaigų tarpe mi- 
nėtina Kristijono Genriko Zellerio mokykla, įsteigta 1815 m. 
Beigene, kur auklėjami mokytojai vargšų mokykloms; jai pats 
Zeller'is vadovavo, nešė pagalbą vargšams ir gelbėjo sugedu- 
sius vaikus. š 

Raginant šitam šveicarui, atsiliepė žiemių Vokietija. Cia vi- 
sųpirmą prieglaudą sugedusiems vaikams įsteigė grafas von der 
Rekke—Folmerstein drauge su savo broliu Weineriu 1816 m. 
Owerdike, o 1822 m. pas Disseldorfą. Jose daugiausia steng- 
 tasi taisyti sugedusius vaikus tikybos pagalba. |ų pavyzdį pa- 

sekė Jonas Wichern'as, steigdamas Horne prie Hamburgo das 
Rauhe Haus 1833 m. 

Hamburgo vaikų sugedimas paragino pastorių Wicherną 
nupirkti valstiečio šiaudais dengtus namus ir apsigyventi juose 
su 12 vaikų; daugėjant vaikams, buvo statomi nedideli nauji 
namai 12 vaikų po priežiūra vyresnio „brolio“, Wicherno pa- 
dėjėjo. Vaikams duodamas pradžios mokyklos mokslas, moko- 
mi žemės ūkio, sodininkystės, amatų.. 

Nuo 1352 m. prie „das Rauhe Haus“ prisidėjo pensiona- 
tas inteligentų vaikams su realinės mokyklos programa, vėliau 
pavadintas „Paulinum.“ 1014 m. Paulinum turėjo 54 vaikus, o 
vargšų namai 83 gyventojus. Svarbiausias auklėjimo dėsnis—tiky- 

ba. Tuo tarpu, kai Pestalozzi“s į sugedusių vaikų globą žiūrėjo 
iš pusės skurdo, Rekke ir Wichernas rūpinosi rišti šitą uždavi- 
nį Evangelijos pagalba ir rūpesniu apie sielą. 

Visai kitu biidu stengėsi rišti šitą klausimą „Draugija do- 
riškai sugedusiems vaikams auklėti“ Berlyne, įsteigta vidaus rei- 
kalų ministerio Rėter“'o 1824 m. Jis pirmas pabandė prieglaudoje 
„Urban“, buvusią pradžioje Berlyne, o dabar Zelendorfe pas 
Berlyną, sugedusius vaikus taisyti socialiu politiniu auklėjimu. 

Jis išprašydavo jauniems prasikaltėliams prieš įstatymus są- 
lyginį | dovanojimą ir vietoje kalėjimo bausmės talpino 
juos pataisos įstaigoje, kame jie turėjo gauti pilietinį auklėjimą. 
Taip Roėter'is tapo pranokėju sąlyginio dovanojimo ir globos 
auklėjimo įstatymo. Ši auklėjimo sistema gavo tolimesnę socia- 
liškai pedagogišką pakraipą dėka Plass“o, kurs nuo 1901 m. vedė 
„Urbano“ įstaigą. 

Maždaug tokiu pat būdu, kaip „Urban“ organizuota naš- 
laičių šv. Juozapo prieglauda Bonnoje, našlaičių prieglauda Ham- 
burge ir kitose vietose, nors nė vienoje sociališkai — pedagogiš- 
kos pastangos nepravedamos taip plačiai, kaip „Urbane“. 

Vokietijoje pataisos įstaigų yra virš 1000; dauguma katali- 
kų rankose; ypač pasižymi Wiūrttembergas; ten pataisos įstai- 
gos su ypatingu atsidėjimu tvarkomos Zeller'io pavyzdžiu, duo- 
tu Beiggeno įstaigoje. Iš kitų įstaigų, kurios buvo pavyzdži 1 
kitoms, minėtinas dar Werner'io Reutlingene apie 1830 m. įsteig- 
tas „Bruderhaus“. 

Prancūzijoje toje srityje daugiausia veikė vienuolės; ten ži- 
nomos yra gausingos žemės ūkio kolonijos mažiems nusikaltė- 
liams sulig Mettray pavyzdžiu— colonie agricole de jeunes dė- 
tenus. 

Anglijoje Howard John ir vėliau Miss Carpenter griebėsi 
gelbėti apleistus vaikus, ten yra žinomos „darbo mokyklos“ ap- 
leistiems be globos vaikams ir „pataisos mokyklos“ sugedu- 
siems'!), 

Svarbiausias ių įstaigų daugumos dėsnis sužadinti tikybi- 
nę sąmonę ir prpiratinti prie naudingo darbo; pirmenybė duo- 
dama žemės ūkiui ir amatams. Darbas dalinai vartojamas, kaip 
esminė priemonė išdirbti valiai, dalinai, kaipo prirengimas prie 
būsimos profesiios. 

Lietuvoje 1922 m. „Kalinių Globos Draugijos“ pirmininkas 
ku n.Martynas Jonaitis referavo draugijos Valdybai apie sumanytą 
„auklėjimo ir drausmės įstaigą nepilnamečiams nusižengėliams“. 
Buvo numatyta, kad minima draugija veiks drauge su Teisingu- 
mo Ministerija, kuri tam tikslui buvo nužiūrėjusi Siaulių apskr. 
Butniūnų dvaro centrą su 43 žemės ha. 

Kun. Jonaitis 1923 m. aplankė Vokietijos panašias įstaigas, 
1924— Belgijos ir Prancūzijos susipažinti su jų tvarka ir auklė- 
jimo priemonėmis. 1925 m. rugsėjo 5 dieną jis buvo paskirtas 

1) Handwėrterbuch der Staatswissenschafien von Conrad, Elster, Lexis 
Loening. Jena 1910. BJ, V. 832. 

vedėju, steigiamos Teisingumo Ministerijos Kalnaberžio dvare 
„nepilnamečių prasikaltėlių drausmės auklėjimo įstaigos“. 

1926 m. buvo joje 48 vaikai nuo 10 iki 20 metų amžiaus; jie pa- 
dalyti trimis šeimomis, gyvenančiomis trijuose atskiruose kamba- 
riuose. Kiekviename kambaryje kartu su vaikais gyvena vienas 
vyresnysis, šeimos tvarkos dabotojas. Dažnai vaikas perkeliamas 
iš vienos šeimos kiton, jam pasitaisant, ar nusikalstant. 

Pirmoji—šeima ką tik atvykusiųjų vaikų; jie čia laikomi nuo 
2 savaičių lig šešių mėnesių; ji vadinama drausmės šeima. Ant- 
troji —pataisos šeima, kurion perkeliami jau besitaisą ir draus- 
mingi vaikai; jiems rodoma daugiau pasitikėjimo. Trečiojoj pasi- 
tikėjimo šeimoj, tilpsta geriausi vaikai, jie padeda prižiūrėtojams, 
leidžiami net už įstaigos sienų. 

ei apkaltų langų, nei sargybos, nei ginklų nevartojama. 
Budrūs prižiūrėtojai seka vaikus, nepaleisdami jų iš akių. Lig 
šiol yra buvę dešimt mėginimų pasprukti; bet po valandos pa- 
bėgėlis vėl buvo grąžintas įstaigon prie bendrų su kitais užsi- 
ėmimų. 

Diena pradedama ir baigiama bendra malda. Keliama 6 val, 
gulama 21. Kasdien viena valanda esti auklėtojų pasikalbėjimo 
su vaikais; kol kas, viena—švietimo valanda, kita —auklėjimo. 
Visą kitą laiką vaikai drauge su prižiūrėtojais ir instruktoriais 
praleidžia darbe. 

Dvaras turi 30 hektarų žemės ir 18 h. parko. Vaikai su 
prižiūrėtojais dirba žemės, daržo ir sodo darbus. Be to, įstai- 
goje veikia kalvių, šaltkalvių, stalių, batsiuvų ir mūrininkų dirb- 
tuvės.. Priimami net privatiniai užsakymai. 

Šventadieniais 10 valandą pamaldos savoje koplyčioje; kas 
antras sekmadienis daromas visų vaikų susirinkimas; jame įs- 
taigos vedėjas daro pastabų, ar duoda pagyrimų. Įstaigoje vei- 
kia vaikų renkamas garbės teismas, kilusiems nesusipratimams 
spręsti. 

Turinys. 


Šeimyna, mokykla ir Bažnyčia — — 
Mokykloje tikybos dėstymas — — 
Pirmoji mokinių išpažintis — — 
Pirmoji mokinių Komunija — — 
Mokinių pastoracija per Sakramenius 
Mokinių maldos — — -- — — 
Blaivybė tikybos pamokose — — 
Mokinių draugijos — — — — 
Paleidimas iš mokyklos — —-- — 
Pašaukimo parinkimas — — — 
Pataisos įstaigos— — — — — 


